
Introducere 


Bun venit în practica mindfulness. Poate nu ştii, dar, dacă vii 
pentru prima dată la cultivarea sistematică a mindfulness-ului, 
se poate foarte bine să fii în pragul unei schimbări spectaculoase 
din viata ta, ceva subtil şi, în acelaşi timp, potential uriaş şi im- 
portant, care ar putea să iti transforme viata. Sau, altfel spus, ai 
putea descoperi că, prin cultivarea mindfulness-ului, iti vei recă- 
pata viata, după cum ne-au spus că li s-a întâmplat mulți dintre 
cei care s-au implicat în mindfulness prin intermediul tehnicilor 
de reducere a stresului bazate pe mindfulness. Dacă mindfulness 
ajunge să iti schimbe viata într-un mod profund, nu o va face din 
cauza cărții acesteia, deşi ea ar putea să contribuie, iar eu sper 
că o va face. Însă orice schimbare petrecută în viata va avea la 
bază în primul rând eforturile tale — şi, poate, în parte, impul- 
surile misterioase care ne atrag către ceva înainte să ştim despre 
ce e vorba: sugestii despre ceva ce ar putea proveni dintr-o in- 
tuitie profundă despre care descoperim că e întru totul demnă 
de încredere. 

Mindfulness înseamnă conştientizare, cultivată prin a fi atent 
în mod susținut şi deosebit: dinadins, în momentul prezent şi 
fără a judeca. Este una dintre numeroasele forme de meditaţie, 
dacă meditaţia poate fi considerată orice modalitate prin care 
ne angajăm în (1) reglarea sistematică a atenţiei şi energiei, (2) 
influențând astfel şi posibil transformând calitatea experienţei 
noastre (3) cu scopul de a înţelege gama completă a firii ome- 
neşti şi (4) a relaţiilor noastre cu ceilalți şi cu lumea. 

În ultimà instantà, eu vàd mindfulness-ul ca pe o poveste de 
dragoste — cu viața, cu realitatea şi cu imaginația, cu frumuseţea 
propriei ființe, cu inima şi trupul şi mintea şi lumea. Dacă ti se 
pare că sunt multe de încorporat, aşa şi e. Si, din acest motiv, 
poate fi atât de important să experimentezi sistematic cultivarea 
mindfulness-ului în viata ta şi, totodată, atât de sănătos ca intui- 
tia ta sà se angajeze într-o relaţie cu experiența ta. 

În spiritul dezvăluirii complete, cartea aceasta a pornit ca un 
program audio pentru Sounds True — program pe care oamenii 
l-au găsit util de-a lungul anilor. Unul dintre CD-uri includea exerci- 
tii de meditație ghidate, acestea fiind meditatiile ghidate descrise 
în Partea a V-a. După cum vei afla, dacă nu ştii deja, potenţialul 
de transformare al meditatiei în general şi mindfulness-ului în 
special rezidă în exersarea permanentă. 

Există două modalități complementare de a o face: for- 
mal şi informal. Formal presupune să iti faci timp în fiecare 
zi pentru a exersa — in cazul acesta, cu meditatiile ghidate. 
Informal înseamnă să permiti practicii să pătrundă toate 
aspectele vieții tale conştiente, într-un mod neplanificat şi 
natural. Cele două moduri de practică înglobată merg mână 
în mână şi se sprijină reciproc, devenind, în cele din urmă, 
un tot unitar, pe care l-am putea numi viață conştientă sau 
trezită. Sper că vei folosi meditatiile ghidate în mod regulat, 
ca pe o platformă de lansare pentru explorarea permanentă a 
practicilor meditatiei formale şi informale deopotrivă şi vei 
vedea ce se întâmplă pe parcursul zilelor, săptămânilor, luni- 
lor şi anilor care urmează. 

După cum vom vedea, intenţia în sine de a practica în mod 
consecvent şi cu blandete — indiferent dacă ai sau nu chef într-o 
anumită zi — este o disciplină puternică şi vindecătoare. În lipsa 
unei astfel de motivații, mai ales la început, e dificil ca mindful- 
ness-ul să prindă rădăcini şi să devină mai mult decât un simplu 
concept sau scenariu, oricât de atrăgător ti s-ar părea din per- 
spectivă filosofică. 


Primul CD din programul audio original descria practica 
mindfulness şi explica de ce ar putea fi important sà ne anga- 
jăm în cultivarea sa de la bun început. Materialul respectiv a fost 
nucleul cărții acesteia, care depăşeşte acum cu mult programul 
original şi conţinutul său, în termeni de subiect, detalii şi pro- 
funzime. Totuşi, am păstrat, mai mult sau mai puţin, ordinea 
originală a subiectelor. De asemenea, am menținut şi adresarea 
mai ales la persoana întâi şi a doua singular şi la persoana întâi 
plural, în mod voit, în speranţa că, astfel, se va păstra calitatea de 
conversaţie şi interogare reciprocă. . 

Atât în cadrul textului, cât şi al programului audio, vom ex- 
plora împreună subiectul mindfulness ca şi cum nu ai mai fi auzit 
despre el şi nu ai habar ce este sau, că tot veni vorba, de ce merită 
integrat în viaţa ta. În primul rând, vom explora miezul practicii 
mindfulness şi modul în care poate fi cultivată in viata ta de zi cu 
zi. De asemenea, vom aborda succint diferitele sale beneficii pen- 
tru sănătate, în ceea ce priveşte stresul, durerea şi boala, precum 
şi modul în care oamenii cu afecțiuni medicale folosesc practicile 
mindfulness în cadrul programelor de reducere a stresului bazate 
pe mindfulness (MBSR). Vom indica arii de cercetare ştiinţifică 
noi şi incitante, care arată că exerciţiile de mindfulness sub forma 
MBSR chiar par a schimba atât structura, cât şi funcționarea creie- 
rului în moduri interesante şi importante, şi care ar putea fi unele 
dintre implicațiile acestui fapt asupra modului în care relationàm 
cu gândurile şi emoţiile noastre, mai ales cu cele mai reactive. 

Siliti de context, vom aborda doar în trecere multe dintre 
aceste subiecte. Dezvoltarea şi înflorirea lor este o aventură per- 
petuà — şi o muncă de-o viata. Poti privi volumul acesta ca pe usa 
de intrare într-un edificiu magnific, cum ar fi, să spunem, Muzeul 
Luvru. Numai că edificiul eşti chiar tu şi viaţa ta şi potențialul tău 
ca ființă umană. Invitatia pe care o lansez este să intri şi apoi să 
explorezi, în felul tău şi în ritmul tău, bogăţia şi profunzimea 
celor disponibile în tine — în cazul de fata, conştientizarea, cu 
toate manifestările sale concrete şi specifice. 

Eu sper că această carte iti va pune la dispoziţie cadrul con- 
ceptual adecvat pentru a intelege de ce are sens sa te angajezi din 
toata inima si in mod regulat in ceva care seamana atat de mult 
cu nimic. Deşi se poate ca mindfulness şi nivelurile actuale ale 
interesului public şi ştiinţific fata de acesta să pară într-adevăr 
unora mult zgomot pentru nimic, eu sunt de părere că o descriere 
mai potrivită ar fi mult zgomot pentru ceva care poate părea nimic 
şi care se dovedeşte a fi cam tot. Vom experimenta pe propria piele 
acel „aproape nimic“. Conţine un întreg univers al posibilităţilor 
de intensificare a vieții. 

Mindfulness ca practică oferă nenumărate oportunităţi 
de cultivare a unei mai mari intimitàti cu propria minte şi de 
accesare şi dezvoltare a resurselor interioare profunde pentru 
învățare, creştere, vindecare şi, posibil, transformare a modului 
în care înţelegi cine eşti şi cum ai putea trăi mai înţelept şi cu 
un nivel sporit de bunăstare, semnificaţie şi fericire, în lumea 
aceasta. 

Odată ce ai creat o platformă robustă a practicii, folosind 
cartea aceasta şi meditatiile ghidate, ai, practic, la dispoziţie, 
resurse inepuizabile dacă vrei să explorezi mai departe mindful- 
ness-ul. Conectarea cu scrierile unor învăţători extraordinari, din 
trecut şi prezent, poate fi nepretuità într-un moment sau altul, 
pe măsură ce practica mindfulness ti se maturizeazà şi aprofun- 
dează. Şi dacă faci efortul de a te retrage alături de unul dintre 
marii învățători ai zilelor noastre, acest fapt poate fi la rândul lui 
un catalizator esenţial pentru întărirea şi aprofundarea practicii. 
Eu o recomand cu căldură. 

O mare parte din cele prezentate în continuare este cartogra- 
fiată mult mai detaliat în alte cărți pe care le-am scris, mai ales în 
Full Catastrophe Living; Wherever You Go, There You Are şi Coming 
to Our Senses. Mindfulness pentru începători îşi propune să ofere 
o cale de acces directă şi la îndemână către elementele de bază 
ale practicării mindfulness, printre care cultivarea sa formală şi 


esența aplicării sale în viata cotidiană. Ambele vor ajunge o parte 
a activității tale permanente dacă hotărăşti să spui „da“ invitatiei. 

Capitolele de aici au fost create astfel încât să fie mai degrabă 
succinte decât cuprinzătoare. Au ca scop să stimuleze reflectia 
si sà te încurajeze sà exersezi. În timp, pe màsurà ce practica 
prinde rădăcini şi se aprofundează, lucru care se va întâmpla 
dacă perseverezi, cuvintele acestea pot căpăta alte sensuri pentru 
tine. La fel cum nu există două momente la fel sau două respira- 
ii identice, de fiecare data când reflectezi asupra unui capitol şi 
duci cele indicate acolo în propriul tău laborator al meditatiei şi 
în viața ta, probabil le vei percepe diferit. După cum vei ajunge 
să afli prin experiența directă, există o anumită traiectorie de 
aprofundare a practicii, care te va purta precum un râu. Dus fiind 
de impulsul practicii, ai putea ajunge să descoperi, cu timpul, o 
legătură interesantă între propria experienţă şi cele sugerate de 
cuvintele de aici. 

Odată lansat în practică, ai putea dori să experimentezi ale- 
gând o anumită meditație ghidată, cu care să te joci câteva zile, 
ca să vezi cum o simți şi ce trezeşte în tine. Nu e doar o chesti- 
une de ascultare. Invitatia este una de participare, de a te dedica 
practicării cu toată ființa, clipă de clipă, cât poți tu de bine. Poti 
folosi apoi textul pentru a completa experiența, investigând şi 
chestionând măsura în care înţelegi ceea ce ceri tu de fapt de la 
tine, făcând eforturi să acorzi o atenţie sporită unor aspecte ale 
vieţii pe care, adesea, le ignorăm complet sau le lăsăm deoparte, 
considerându-le triviale şi lipsite de importanță. 

Într-un mod pronunțat real, porneşti în ceea ce sper eu că va 
fi o aventură permanentă a chestionării şi descoperirii naturii 
minții şi inimii tale şi a felului cum ai putea trăi mai prezent, mai 
deschis şi autentic — nu doar pentru tine, ci pentru conjugarea 
ta interconectatà cu cei dragi, cu toate ființele şi cu lumea însăşi. 
Lumea, în toate aspectele sale, ar putea fi cel mai mare beneficiar 
al grijii şi atenţiei tale, în privința aceasta. 

Ascultarea profundă este esența mindfulness-ului — cultivarea 
unei intimitàti cu propria viață în derulare, ca şi cum ar conta cu 
adevărat. Şi contează. Mai mult decât îți imaginezi. Şi mai mult 
decât ai putea crede. 

Astfel, când porneşti în aventura aceasta a vieţii, fie ca prac- 
tica mindfulness să crească şi sà înflorească şi să iti hrănească 
viata clipă de clipă şi zi de zi. 


Partea | 
Intrarea 


Mintea începătorului 


Tindem să tratăm ca pe o ocazie importantă situația în care în- 
cetăm orice activitate exterioară şi, ca un simplu experiment, 
ne aşezăm sau ne întindem şi ne deschidem în fata unei linişti 
interioare, fără niciun alt scop în afara aceluia de a fi prezenţi la 
curgerea momentelor — poate pentru prima dată în viaţa adultă. 


ok 


Cunoscutii mei care au incorporat in vietile lor practica mind- 
fulness îşi amintesc destul de limpede ce i-a atras de la bun în- 
ceput la ea, inclusiv nuanța sentimentelor şi circumstanţele din 
viețile lor care au condus la acel moment de început. Eu, unul, 
îmi amintesc cu siguranță. Topologia emoțională a acelui mo- 
ment de început — sau chiar momentul în care ţi-ai dat seama cà 
vrei să te conectezi astfel cu tine — este bogată şi unică pentru 
fiecare dintre noi. 

Suzuki Roshi, maestrul Zen japonez care a fondat Centrul Zen 
din San Francisco şi a marcat inimile multora, este celebru pen- 
tru afirmaţia sa: „În mintea începătorului, există numeroase po- 
sibilitàti, dar în cea a expertului sunt puţine“. Începătorii ajung 
la noi experienţe fără a şti prea multe, astfel că sunt deschişi. 
Deschiderea aceasta este una foarte creativă. E o caracteristică 
înnăscută a minții. Şmecheria e să nu o pierzi niciodată. Pentru 
asta, ar trebui să rămâi în starea de emergentà permanentă a 
momentului prezent, stare care e întotdeauna proaspătă. Sigur 

că vei pierde mintea de începător, într-un fel, atunci când nu vei 
mai fi începător. Dar dacă poţi să iti amintesti din când în când 
că fiecare moment e proaspăt şi nou, poate, doar poate, ceea ce 
ştii nu te va împiedica să fii deschis la ceea ce nu ştii, acesta fiind 
întotdeauna un câmp mai vast. Atunci vei avea la dispoziție min- 
tea începătorului în orice clipă când eşti deschis către ea. 


Respiratia 


Sa luam, de exemplu, respiratia. O luam de buna atat de des. În 
afara cazului în care, desigur, ai o răceală gravă sau nu poți res- 
pira uşor din cauza unui motiv oarecare. Atunci, dintr-o dată, 
respiraţia se poate transforma în singurul lucru din lumea asta 
care te interesează. 

Şi totuşi, respirația îți intră şi îți iese tot mereu din corp. 
Realitatea e că suntem respirație. Bem aerul cu fiecare inspirație 
şi îl dăm înapoi lumii cu fiecare expiratie. Viața noastră depinde 
de el. Suzuki Roshi a numit intrarea şi ieşirea lui repetate „o uşă 
rotativă“. Şi, cum nu putem pleca de acasă fără această „uşă rota- 
tivă“, respirația ne poate servi drept un prim obiect convenabil al 
atenţiei pentru a ne aduce înapoi în momentul prezent, pentru că 
nu respirăm decât acum — ultima respiraţie a trecut, următoarea 
încă nu a venit — întotdeauna e vorba de cea actuală. Astfel, ea 
reprezintă o ancoră ideală pentru atenţia noastră nesupusă. Ne 
tine în prezent. 

Acesta e unul dintre numeroasele motive pentru care atenţia 
acordată senzatiilor de respirație din corp este primul obiect al 
atenţiei pentru elevii aflați la început de drum în numeroase tra- 
ditii de meditaţie. Însă a fi atent la senzația respirației în corp 
nu este doar o practică a începătorului. Poate că e simplă, dar 
Buddha însuşi ne-a învăţat că respirația conține tot ce iti trebuie 

pentru a-ti cultiva umanitatea întru totul, mai ales capacitatea de 
întelepciune si compasiune. 

Motivul, dupà cum vom vedea în scurt timp, este cà a fi atent 
la respirație nu tine în primul rând de respiraţie, la fel cum să 
fim atenţi la orice alt obiect pe care l-am putea alege ca obiect 
al atenţiei nu are legătură cu obiectul respectiv, în primul rând. 
Obiectele atenţiei ne ajută să fim mai stabili. Treptat, putem 
ajunge să simțim ce înseamnă în sine să luăm parte. Se referă la 
relația dintre ceea ce pare a fi cel care percepe (tu) şi ceea ce este 
perceput (obiectul de care te preocupi, oricare ar fi el). Aceste 
două elemente se unesc într-un întreg fără cusur, dinamic, prin 
conştientizare, pentru că nu au fost niciodată separate funda- 
mental de la bun început. 

Conştientizarea este primară. 


Cine respiră? 


Să crezi că tu respiri este o dovadă de vanitate, chiar dacă spu- 
nem mereu: „Eu respir“. 

Sigur că tu respiri. 

Dar hai să fim sinceri. Dacă ar depinde într-adevăr de tine să 
continui să respiri, ai fi murit de multă vreme. Te-ai fi lăsat distras 
de una sau de alta, mai devreme sau mai târziu... Astfel, într-un 
sens, „tu“, indiferent cine ai fi, nu ai permisiunea să te apropii 
de orice ar fi responsabil de respirația corpului tău. Trunchiul 
cerebral are grijă de asta foarte bine. La fel stau lucrurile şi cu 
bătăile inimii şi cu numeroase alte aspecte esențiale ale biologiei 
noastre. Poate că avem o oarecare influență asupra exprimării 
lor, mai ales asupra respirației, dar nu e corect să spunem că noi 
respirăm, de fapt. E mult mai misterios şi mai miraculos de atât. 

După cum vei vedea, aducem astfel în discuție cine este res- 
ponsabil pentru respirație, cine începe să mediteze şi să cultive 
meditaţia, cine citeşte chiar cuvintele acestea? Vom trata între- 
bările acestea fundamentale cu mintea începătorului, pentru a 
înţelege ce implică, de fapt, cultivarea mindfulness-ului. 


Lea mai grea 
muncă din lume 


E corect din partea mea să spun, de la bun început, din nou, în 
spiritul dezvăluirii complete, că a cultiva mindfulness-ul ar putea 
fi cel mai greu lucru din lume. 

În mod ironic, a ajunge la deplinătatea ființei care suntem 
deja reprezintă provocarea vieții pentru fiecare dintre noi, ca 
ființe umane. Nimeni nu poate face în locul nostru acest lucru. 
Nu poate fi decât întreprinderea noastră, ca răspuns la propria 
chemare — şi doar dacă ținem cu toată ființa să trăim viata care 
ne este dată autentic pentru a o trăi, în ciuda tuturor lucrurilor 
care ne sunt impuse, oameni fiind. 

În acelaşi timp, munca de a cultiva mindfulness-ul este şi o 
joacă. E mult prea serioasă pentru a fi luată prea în serios — şi o 
spun în modul cel mai serios! — dacă nu din alt motiv, pentru că 
are realmente legătură cu întreaga noastră viata. Este normal ca 
uşurătatea de a fi şi ludicul să fie elemente-cheie ale practicării 
mindfulness-ului, pentru că acestea sunt elemente-cheie ale bu- 
nàstàrii psihice. 

În final, mindfulness poate deveni un element usor, lin, al 
vieții noastre, o modalitate prin care însăşi fiinţa noastră să se 


manifeste autentic, cu integritate. În privința aceasta, traiectoria 
cuiva pentru cultivarea mindfulness-ului şi beneficiile care ar 
putea deriva de aici nu se aseamănă cu ale altcuiva. Provocarea 
pentru fiecare dintre noi e să aflăm cine suntem noi şi să trăim în 
felul nostru propria chemare. O facem fiind foarte atenţi la toate 
aspectele vieții, pe măsură ce apar în momentul prezent. Evident, 
nimeni nu poate face munca aceasta în locul tău, la fel cum ni- 
meni nu iti poate trăi viata în locul tău — nimeni în afară de tine. 

Poate că nu are sens pentru tine tot ce am spus până acum. De 
fapt, nici nu se poate să aibă sens pe deplin până nu iti ocupi pro- 
priul loc şi nu perpetuezi gestul de-a lungul timpului — până nu 
iti iei angajamentul de a cultiva formal şi informal meditaţia, cu 
sprijinul aspiratiei de a te uita şi de a vedea tu însuți cum ar putea 
fi lucrurile de fapt, în spatele vălului de aparente şi al poveştilor 
despre cum sunt lucrurile, pe care suntem atât de abili să ni le 
spunem chiar dacă se poate ca acestea să nu fie deloc adevărate 
sau să fie adevărate doar în parte. i 


Cum să ai grijă de 
momentul acesta 


Când vine vorba de mindfulness, fiecare dintre noi contribuie cu 
propriul geniu la astfel de aventuri. În plus, nu putem să nu fo- 
losim şi să nu construim pe fundația pusă de tot ce s-a întâmplat 
anterior în viețile noastre, chiar dacă a fost, în mare parte — şi 
poate încă mai e — dureros. 

Atunci când se pune problema, întregul nostru trecut, in- 
diferent care ar fi fost, oricâtă durere şi suferință ar fi cuprins, 
devine baza pentru munca necesară, astfel încât să putem locui 
în prezent, dând dovadă de conştientizare, calm, claritate şi inte- 
res. Ai nevoie de trecutul pe care îl ai; este ca lutul brut pe roata 
olarului. E deopotrivă munca şi aventura vieţii să nu ne lăsăm 
prinşi nici de trecut, nici de idei şi de concepte, ci să recâştigăm 
singurul moment pe care îl avem cu adevărat, mereu acesta. A 
avea grijă de momentul prezent poate avea un efect remarcabil 
asupra următorului şi, deci, asupra viitorului — al tău şi al lumii. 
Dacă poţi medita în clipa aceasta, e posibil ca următoarea clipă 
să fie nespus de diferită, într-un mod creativ — pentru că eşti 
conştient şi nu îi impui nimic în avans. 

Mindfulness înseamnă 
conștientizare 


După cum am sugerat în Introducere, definiția operaţională pe 
care eu o dau mindfulness-ului este a fi atent în mod voit la mo- 
mentul prezent, fără a judeca. 

Uneori, imi place sa adaug ,,ca si cum viata ta ar depinde de 
asta“, pentru ca aga stau lucrurile, in mod profund. 

Însă, tehnic vorbind, mindfulness este ceea ce se întâmplă 
când eşti atent intenționat, în momentul prezent, fără a judeca, 
de parcă viata ta ar depinde de asta. Şi rezultatul nu este altceva 
decât conştientizarea în sine. 

Constientizarea este o capacitate cu care suntem familiari- 
zati cu toţii şi care ne e, simultan, complet necunoscută. Astfel, 
exercițiile de mindfulness pe care le vom explora împreună re- 
prezintă, de fapt, cultivarea unei resurse pe care o detinem deja 
în noi. Nu este necesar să mergem nicăieri, nu e necesar să luăm 
nimic, dar e necesar să învăţăm cum să ocupăm un alt domeniu 
al minţii cu care nu prea avem, de regulă, contact. Iar acesta este 
ceea ce am putea numi modulul a fi al minții. 


Modulul a face 
și modulul a fi 


Cea mai mare parte a vieții noastre este absorbită de a face: a 
termina ce e de făcut, a trece rapid de la un lucru la altul sau de 
a încerca să jonglăm concomitent cu mai multe lucruri diferite. 

Adesea, viețile noastre ajung atât de conduse, încât ne mişcăm 
printre momentele noastre pentru a ajunge la unele mai bune 
ulterior, cândva. Trăim pentru a bifa îndeplinirea sarcinilor de 
pe lista noastră, apoi picăm extenuati în pat la finalul zilei, doar 
pentru a sări ca arşi din nou în dimineața următoare, ca să ne 
putem urca iar pe banda de alergare. Acest mod de viata, dacă se 
poate numi viata, este format din toate modurile in care viețile 
noastre sunt conduse acum de aşteptările din ce în ce mai grăbite 
pe care le avem noi de la noi şi le au şi alţii de la noi si noi de la 
ei, generate, în mare măsură, de dependenţa noastră crescândă 
de tehnologia digitală şi de efectele sale mereu accelerate asupra 
ritmului nostru de viață. 

E mult prea uşor, dacă nu avem grijă, să ajungem să fim mai 
degrabă o facere umană decât o ființă umană şi să uităm cine face 
şi de ce. 


Aici intervine mindfulness. Mindfulness ne aminteşte că 
putem trece de la modulul a face la modulul a fi prin folosirea aten- 
tiei şi conştientizării. Astfel, ceea ce facem poate veni din ceea ce 
suntem, fiind astfel mult mai integrate şi mai eficiente. În plus, 
nu ne vom mai extenua în asemenea măsură dacă învăţăm să ne 
locuim propriul trup şi singurul moment în care suntem vreodată 
în viata — cel prezent. 


0 fundamentare 
științifică 


Doar ca să ştii, în cazul în care nu ştiai deja, mindfulness şi utili- 
zările sale în domeniul sănătății şi bolilor au fost teme de studiu 
şi descoperiri în decursul ultimilor treizeci şi ceva de ani, de la 
înființarea Clinicii pentru reducerea stresului şi MBSR, în 1979, 
în cadrul Centrului Medical al Universităţii Massachusetts. 


kkk 


Exerciţiile de mindfulness sub forma MBSR şi intervențiile 
aferente s-au dovedit a fi foarte eficiente pentru reducerea stre- 
sului şi afecțiunilor medicale asociate stresului, precum şi anxi- 
etàtii, panicii şi depresiei în cazul pacienților medicali; pentru 
a-i învăţa să trăiască mai eficient şi pe deplin cu afecțiuni ce 
implică durere cronică; pentru a creşte calitatea vieţii pacienţilor 
suferind de cancer şi a oamenilor cu scleroză multiplă; şi pentru 
a reduce procentul de recidivă pentru oamenii cu un istoric de 
tulburare depresivă majoră, care au un risc crescut de recidivă. 
Acestea sunt doar câteva dintre numeroasele observaţii clinice 
raportate în literatura ştiinţifică. De asemenea, MBSR a indicat 
o influență pozitivă asupra modului în care creierul procesează 
emoţiile dificile în condiţii de stres, mutând activarea unor anu- 
mite zone din cortexul prefrontal din dreapta în stânga — şi 


inducând schimbări pozitive la nivelul sistemului imunitar, co- 
relate cu transformările de la nivelul creierului. 

Alte studii au descoperit că oamenii cu pregătire în domeniul 
MBSR indică activarea unor rețele din cortexul cerebral impli- 
cate în trăirea directă a momentului prezent. Oamenii care nu au 
făcut exerciții de MBSR indică o activare mai redusă a acestor cir- 
cuite şi o mai puternică activare a rețelelor care presupun gene- 
rarea unor naratiuni despre experiențele persoanei. Observațiile 
acestea sugerează că practicarea mindfulness-ului dezvoltă un 
repertoriu mai amplu de modalități de percepţie a sinelui şi in- 
fluenteazà măsura în care construim poveşti despre experienţele 
noastre, care ar putea eclipsa sau colora experienţele însele. 

Acum devine evident că exerciţiile de MBSR duc şi la modi- 
ficări structurale la nivelul creierului, sub forma îngroşării anu- 
mitor regiuni cerebrale, cum este hipocampul, care joacă roluri 
importante în învățare şi memorie, precum şi a subtierii altor re- 
giuni, ca, de exemplu, amigdala dreaptă, o structură a sistemului 
limbic care reglează reacţiile noastre bazate pe teamă, cum ar fi 
amenințările de un tip sau altul percepute, inclusiv zădărnicirea 
dorințelor noastre. 

Există numeroase alte observații incitante în cercetarea pri- 
vind mindfulness-ul şi literatura ştiinţifică relatează zilnic despre 
altele noi. 


Mindfulness este 
Universal 


Mindfulness este adesea descris ca inima meditatiei budiste. Cu 
toate acestea, cultivarea mindfulness-ului nu este o activitate 
budistă. 

În esență, mindfulness este universal, fiindcă se referă la aten- 
ție şi conştientizare, iar atenția şi conştientizarea sunt capacități 
umane înnăscute pentru toți. Şi totuşi, e corect să spunem că, din 
perspectivă istorică, articulațiile cele mai rafinate şi dezvoltate 
ale mindfulness-ului şi modul de cultivare al acestuia au la bază 
tradiția budistă, iar textele şi învățăturile budiste constituie o 
resursă nepretuità pentru aprofundarea înţelegerii şi aprecierea 
mindfulness-ului şi pentru subtilitàtile cultivării acestuia. Din 
acest motiv, din când în când, după cum ai observat, amintesc 
diverşi învăţători şi perspective budiste, nuantate prin interme- 
diul modurilor în care diferitele tradiții din cadrul budismului — 
cum ar fi Chan, Zen, tibetană şi Theravada — au rafinat moduri 
diferite de a vorbi despre angrenarea atenţiei şi conştientizării, 
dezvoltând, în plus, o gamă largă de practici de meditație dife- 
rite, care, în ultimă instanţă, pot fi considerate uşi separate care 
duc, mai mult sau mai puţin, către aceeaşi încăpere. 


Acestea fiind spuse, e important să nu uităm că Buddha însuşi 
nu a fost budist şi că până şi termenul de „budism“ a fost inven- 
tat de academicienii europeni din secolul al optsprezecelea, mai 
ales iezuiţi, care nu prea înțelegeau ce semnifică, de fapt, statuile 
unui bărbat aşezat cu picioarele încrucişate pe altarele templelor 
din Asia. 


Atenţia trează 


Multi nu ştiu asta, însă, într-un sens strict, statuile lui Buddha 
pe care le vedem, precum şi alte obiecte de artă budistă, servesc 
mai degrabă ca reprezentări ale stărilor mentale, nu ale unei di- 
vinitàti. 

Buddha însuşi simbolizează întruparea atenţiei treze. Chiar 
titulatura de „Buddha“ înseamnă, în Pali — limba în care au fost 
scrise pentru prima dată învățăturile sale — cel care s-a trezit. 

S-a trezit la ce? La natura realităţii şi la potenţialul de a se 
elibera de suferință prin angajarea într-o abordare sistematică şi 
foarte practică a vieţii. 

Întelegerile profunde ale lui Buddha au fost obținute cu greu, 
ca rezultat al multor ani dedicati diferitelor forme de practici de 
meditaţie intensă. După cum tocmai am văzut, şi ele sunt univer- 
sale, la fel cum sunt universale toate marile perspective stiinti- 
fice, cum ar fi legile termodinamicii şi legea gravitaţiei. Buddha 
a afirmat clar că experienţa şi înțelegerile sale profunde se aplică 
oricărei ființe umane şi oricărei minți omeneşti, nu doar budisti- 
lor sau oamenilor care practică meditaţia budistă. Dacă nu erau 
universale, valoarea lor ar fi fost una foarte limitată. Acum este 
posibilă testarea ştiinţifică a unora dintre aceste afirmații. 

Conform învățatului budist Alan Wallace, Buddha poate fi pri- 
vit cel mai bine drept geniul unui om de ştiinţă care, dată fiind 


mi ăi 


si 


perioada in care a trait, nu avea la dispozitie alte instrumente in 
afara propriul trup şi propriei minți. A folosit ce avea în avantajul 
său, pentru a explora chestiunile profunde de care era interesat, 
ca, de exemplu, care e natura minții, care e natura suferinței şi 
dacă e posibil să ducem o viata fără dependenţă şi suferință. 


Stabilizarea 
si calibrarea 
instrumentului tău 


Desigur, la fel ca în cazul oricărui alt instrument — fie că e vorba 
despre un radiotelescop, un spectrofotometru sau un cântar de 
baie — trebuie mai întâi să îl calibrezi şi să stabilizezi platforma 
pe care stă, astfel încât să obţii rezultate fiabile. 

Unele dintre practicile de meditație predate de Buddha ser- 
vesc la stabilizarea şi calibrarea minții, astfel încât să poată duce 
la bun sfârşit munca amplă de a vedea realitatea obiectului obser- 
vatiei. Evident, dacă încerci să priveşti Luna, dar iti instalezi tele- 
scopul pe un pat cu apă, nu poți nici să speri că vei găsi Luna, ca 
să nu mai vorbim de a o privi şi a o studia cu atenţie. Ori de câte 
ori ţi-ai schimba poziţia, chiar şi putin, ai pierde complet Luna. 

Ne confruntăm cu o situație similară şi în cazul minții. Dacă 
vrem să ne folosim mintea pentru a se observa şi a se împrieteni 
cu sine şi, în final, a se înțelege, trebuie mai întâi să învăţăm 
măcar noțiunile elementare despre cum o putem stabiliza sufici- 
ent încât să poată realmente munci, astfel încât să fie atentă în 


mod susținut şi fiabil, şi să devină în felul acesta conştientă de ce 
se petrece dincolo de suprafața propriilor activități. 

Chiar şi cele mai serioase eforturi ne pot fi zădărnicite cu uşu- 
rintà de toate modalitățile prin care ne distragem singuri. Atenţia 
noastră nu este foarte stabilă şi e purtată, invariabil, în altă parte 
ce cele mai multe ori, după cum vei vedea şi singur cu meditati- 
ile ghidate. Graţie exersării permanente, măcar ajungem să ne 
familiarizăm mai mult cu ieşirile şi intrările minţii; cu timpul, în 
moduri importante, mintea învață cum să se stabilizeze, măcar 
într-o oarecare măsură. 

Chiar şi un pic de stabilitate, alături de conştientizare, este de- 
osebit de importantă şi are o mare putere de transformare, astfel 
ca este crucial să nu iti construieşti vreun ideal cum că e necesar 
ca mintea să nu şovăie sau trebuie să fie absolut stabilă ca să poți 
„face lucrurile cum trebuie“. Aşa ceva se poate întâmpla rareori, 
în anumite condiții, dar, de cele mai multe ori, după cum vom 
vedea, e în natura minții însăşi sà rătăcească. Constientizarea 
acestui fapt va modifica enorm felul în care abordăm practica 
meditatiei. 


Stăpânirea 
constientizarii este 


esența practicii 


Provocarea mindfulness-ului este aceea de a fi prezent pentru 
experienţa ta aşa cum e, în loc să te grăbeşti să intervii pentru a o 
schimba sau să încerci sà o fortezi să fie diferită. 

Oricare ar fi calitatea experienței tale la un moment dat, mai 
importantă e conştientizarea ei. Oare poți face loc pentru a con- 
ştientiza ce ți se deschide în față, fie că îți place ce se întâmplă, 
fie că nu, fie că e sau nu plăcut? Te poți odihni în conştientizarea 
aceasta, fie şi preţ de o respirație, sau chiar de o inspirație, îna- 
inte de a încerca să scapi sau să faci altfel lucrurile? A locui în 
conştientizare este esența practicii mindfulness, orice ai resimti, 
indiferent că apare din meditaţia formală sau din viata ta. Viaţa 
în sine devine practica meditatiei când învăţăm să locuim în con- 
ştientizare — această dimensiune esenţială a ființei noastre, care 
ne aparține deja, dar cu care suntem atât de putin familiarizați, 
încât, deseori, nu o putem folosi tocmai în acele momente din 
viaţa noastră în care avem cea mai mare nevoie. 


Dar dacă, aducând o intenţie permanentă si o disciplină 
blândă practicii formale şi informale deopotrivă, mindfulness ar 
funcționa din ce în ce mai mult, ca să spunem aşa, drept „confi- 
guratia noastră inițială“, condiția de bază la care ne întoarcem 
instinctiv când ne pierdem pentru scurt timp echilibrul emoti- 
onal, atunci ar putea servi drept resursă profund sănătoasă şi 
fiabilă pentru noi, în vremuri grele. Mai multe pe această temă 
mai târziu. 


Frumusetea 
disciplinei 

După cum ai observat, fără îndoială, am folosit cuvântul disciplină 
când am vorbit despre cultivarea mindfulness-ului... şi am făcut-o 
din motive întemeiate. 

Cultivarea mindfulness-ului chiar presupune şi ne cere o 
anumită constantà a motivatiei şi scopului în fata energiilor 
de tot felul din viețile noastre, unele din noi şi altele din afara 
noastră, care ne disipă conştientizarea, distrăgându-ne perma- 
nent şi făcându-ne să deviem de la intențiile şi scopurile noastre. 
Disciplina la care mă refer este, de fapt, disponibilitatea de a 
aduce spatialitatea şi claritatea conştientizării înapoi, iar şi iar, 
la ce se întâmplă — chiar dacă simțim că suntem traşi într-o mie 
de direcţii diferite. 

Simpla adoptare a unei astfel de poziţii fata de experiența 
noastră, fără a încerca să reparăm sau să schimbăm ceva, este un 
act de generozitate față de sine, un act de inteligență, un act de 
bunătate. 

Cuvântul disciplină vine de la discipol, o persoană aflată în 
postura de a învăţa. Astfel, când aducem o anumită disciplină în 
cultivarea mindfulness-ului şi conştientizăm ce provocare e să 


participi în mod susţinut la orice aspect al vieţii tale, ne creăm, 
de fapt, condiţiile pentru a învăţa ceva fundamental de la viata 
însăşi. Atunci, viata se transformă în practica meditatiei şi în pro- 
fesorul de meditatie, iar orice s-ar întàmpla într-un moment dat 
este doar curriculumul acelui moment. 

Adevărata provocare este cum sà avem o relaţie cu orice ar 
apărea? Aici se regăseşte însăşi libertatea. Aici poate fi trăit un 
moment de fericire autentică, un moment de calm, un moment 
de pace. Fiecare moment este o ocazie de a vedea că nu trebuie să 
sucombăm în fata vechilor obiceiuri, care funcționează sub nive- 
lul conştientizării noastre. În mod intenționat şi foarte hotărâți, 
putem experimenta starea de non-distragere. Putem experimenta 
lipsa diversiunilor. Putem experimenta non-interventia. Putem 
experimenta non-actiunea. 

Dacă suntem dispuşi să ne întâlnim astfel vechile obiceiuri, 
fără a transforma lipsa de distragere şi non-actiunea în idealuri 
de neatins şi dacă putem da procesului delicateţe şi bunătate, iar 
şi iar, fie chiar şi pentru cel mai scurt moment, atunci am putea 
gusta posibilitatea reală de a ne simți în largul nostru şi împàcati 
cu situația exact aşa cum e, fără a trebui să încercăm să schim- 
băm sau să reparăm orice în momentul acesta. 

Când totul se rezumă la asta, orientarea respectivă nu consti- 
tuie doar o disciplină delicată şi vindecătoare. Este un act radical 
de iubire... şi de sănătate mentală. 


justarea — 
configurației tale 
inițiale 

Te încurajez să verifici şi tu ce se întâmplă în astfel de mo- 
mente. Pentru cei mai mulți dintre noi, de obicei e vorba de gân- 
dire. Gândirea se întâmplă. Îmbracă o mulțime de forme diferite. 

Gânditul pare să reprezinte „configurația noastră inițială“, nu 
conştientizarea. 

E bine să observăm pentru că, astfel, am putea trece uşor de la 
acest recurs automat la gândire iar şi iar la un alt mod al minţii, 
care ar putea să ne fie mult mai util, şi anume conştientizarea 
însăşi. Poate, cu timpul, ne vom putea ajusta configurația inițială 
astfel încât să devină una mai înclinată spre mindfulness decât 
spre lipsa rațiunii şi pierderea printre gânduri. 

Imediat ce iei loc sau te întinzi ca să meditezi, primul lucru pe 
care îl vei observa e că mintea îşi are propria viață. Merge incon- 
tinuu: se gândeşte, cugetă, visează cu ochii deschişi, plănuieşte, 
anticipează, se îngrijorează, îi place, îi displace, îşi aminteşte, 


ear 


uită, evaluează, reacționează, îşi spune poveşti — un şir aparent 
nesfârşit de activități, pe care se poate nici să nu-l fi observat 
vreodată astfel până nu ai deschis larg uşa preţ de câteva clipe în 
care să nu faci nimic, ci doar să fii. 

În plus, acum că ai decis să cultivi mai mult mindfulness-ul în 
viata ta, mintea îţi e în pericol de a se umple cu o mulțime de idei 
şi opinii noi — despre meditaţie, despre mindfulness, despre cât 
de bine iti e sau nu iti e, dacă o faci cum trebuie — pe lângă toate 
celelalte idei şi opinii care ti se învârt prin minte. 

Seamănă putin cu textele comentariilor sportive de la televi- 
zor. Pe de o parte e meciul în sine, cu tot ce se întâmplă în el, iar 
pe de alta sunt comentariile nesfârşite. Când începi o practică 
formală de meditaţie, e aproape inevitabil să fii supus la comen- 
tarii despre meditație, într-o anumită măsură. Ele pot umple spa- 
tiul minții. Şi totuşi, e în egală măsură meditaţie în care fiecare 
fază de joc din succesiune constituie însuşi jocul. 

Uneori, dacă opresti sonorul televizorului, poti.vedea cu ade- 
vărat meciul şi il poţi percepe într-un mod complet diferit şi mai 
direct — o experiență de primă mână, la persoana întâi — în loc 
să fie filtrat de mintea altcuiva. Şi cu meditaţia stau la fel lucru- 
rile, cu excepţia faptului că gândurile tale sunt cele care reali- 
zează comentariul, transformând o experiență directă de prima 
mână a momentului într-o poveste la mâna a doua despre ea: cât 
e de greu, cât e de minunat şi aşa mai departe. 

Uneori, gândurile tale ar putea să iti spună cât de plicti- 
sitoare e meditaţia, cât de naiv ai fost să crezi că abordarea 
aceasta de a nu face ar putea avea vreo valoare, dat fiind că pare 
să suscite o cantitate mare de disconfort, tensiune, plictiseală 
şi nerăbdare. Te-ai putea trezi punând la îndoială valoarea con- 
ştientizării, întrebându-te, de exemplu, cum conştientizarea 
disconfortului tău te-ar putea „elibera“ sau ti-ar putea diminua 
stresul şi anxietatea sau te-ar putea ajuta în vreun fel, altfel 
decât irosindu-ti timpul şi cedând în fata unei plictiseli fără 
margini. 

Asta face şuvoiul de gânduri şi tocmai de aceea trebuie să ne 
cunoaştem îndeaproape minţile, prin intermediul observaţiei 
atente. Altfel, gândirea ne domină complet viețile şi colorează 
tot ce facem şi tot ce ne e drag. Şi nu eşti special din acest punct 
de vedere. Toată lumea are un flux similar de gânduri, care curge 
24 de ore pe zi, 7 zile pe săptămână, deseori fără să ne dăm deloc 
seama. 


| 

Constientizarea: 
singura noastră 
capacitate suficient 
de puternică pentru 
a ne echilibra 
gândirea 


Celor mai multi dintre noi, părinţii sau profesorii nu le-au spus 
niciodată şi nici nu le-a sugerat nimeni de-a lungul traiectoriei 
lor educaționale că, poate, conştientizarea gândirii le-ar putea 
oferi un soi de echilibru şi o imagine de ansamblu, astfel încât 
gândurile să nu le conducă vieţile, fără ca ei să-şi dea seama. 

Hai să reflectăm preț de o clipă. 

Oare nu e adevărat că, încă de pe vremea când mergeam la 
şcoală, am fost antrenați să gândim „corect“, să gândim critic? 
Oare nu pentru asta e şcoala, în mare măsură? Îmi amintesc 
foarte clar cum îmi întrebam profesorii de la Şcoala Gimnazială 
Humboldt din New York, atunci când trebuia să învăţ ceva ce nu 
îmi plăcea sau nu voiam să învăţ: de ce trebuie să învăţăm asta? 
În general, profesorul respectiv nu se înfuria pur şi simplu, ci lua 
în serios întrebarea şi îmi răspundea că ne va ajuta să ne dezvol- 
tăm capacitatea de a gândi critic şi de a vorbi şi a rationa mai clar 
şi mai atent. 

Ştii ceva? S-a dovedit că aşa stăteau lucrurile. Cu siguranță 
avem nevoie de o fundație pentru gândirea critică şi pentru rati- 
onamentele analitice şi deductive, pentru a înţelege lumea şi a nu 
fi cu totul pierduţi sau copleșiți de ea. Astfel, gândirea — gândirea 
precisă, pătrunzătoare, critică — este o capacitate deosebit de 
importantă pe care trebuie să ne-o dezvoltăm, rafinăm şi apro- 
fundăm. Dar nu este singura capacitate care necesită dezvoltare, 
rafinare şi aprofundare. Există o altă capacitate la fel de impor- 
tantă care nu primeşte aproape niciodată atenţie sau pregătire 
sistematică în cadrul şcolii, iar facultatea aceasta este conştienti- 
zarea. Şi totuşi, conştientizarea este cel puţin la fel de importantă 
şi utilă pentru noi cum e gândirea. De fapt, se poate demonstra 
că e mai puternică, pentru că orice gând, oricât de profund, poate 
fi conştientizat. 


Atenţia si constien- 
tizarea sunt abilități 
ce pot fi antrenate 


Lucrul pe care profesorii şi-l doresc, probabil, cel mai mult, e 
atenţia susținută a elevilor lor. 

Şi totuşi, aceasta e greu de obținut daca profesorul nu reu- 
şeşte să facă din materie o chestiune a momentului, oricare ar fi 
ea, să o insufleteasca, să o facă fascinantă şi relevantă în contex- 
tul atmosferei din clasă, de siguranţă, incluziune şi apartenenţă, 
alături de un sentiment că învățarea e o aventură. Nu e de folos 
să zbieri la o clasă să fie atentă, când copiii sunt indisciplinati. 
Dar poate fi de mare ajutor — de fapt, poate fi un dar de pret — sà 
înveti elevii cum sà fie ei însisi atenti si sà transforme procesul în 
sine în ceva similar unei aventuri. 

Atenţia este o abilitate ce poate fi antrenată, capabilă să fie 
permanent rafinată. După cum ştia prea bine ilustrul William 
James, părintele psihologiei americane, atenția şi conştientizarea 
care apare ca o consecinţă sunt poarta către adevărata educaţie 
şi învățare — daruri pentru o viaţă, care se aprofundează prin 

folosire. S-ar putea foarte bine ca abilitatea de a conştientiza, fără 
a ne lăsa distraşi, pe lângă simpla echilibrare a puterii gândului 
şi introducerea unei perspective mai înțelepte, să poată da nas- 
tere unui tip complet diferit de gândire. 

Poate că studiile viitoare vor arăta că exerciţiile de mindful- 
ness chiar stimulează creativitatea, eliberând mintea astfel încât 
să poată genera gânduri mai puţin rutiniere şi asocieri mai libere 
şi mai pline de imaginaţie. 


i 
i 

Nu e nimicîn 
neregulă cu a gândi 


Când vorbim despre valoarea cultivării şi rafinării capacității 
noastre de atenţie şi despre conştientizarea care apare în con- 
secintà, ca modalități de echilibrare a procesului de gândire, e 
important să subliniem că nu e nimic în neregulă cu gândirea. 

Capacitatea noastră de a gândi este una dintre cele mai spec- 
taculoase calități ale omenirii. Gândeşte-te numai la toate operele 
ştiinţei, matematicii şi filosofiei. Toate sunt exemple de înflorire 
a gândirii, la fel cum sunt şi poezia şi literatura, muzica şi toate 
marile opere ale culturii omeneşti. Toate provin din mintea 
umană şi o mare parte din capacitatea noastră de a gândi. 

Însă, dacă gândirea nu este menținută şi examinată în câmpul 
mai vast al conştientizării, atunci poate să o ia razna. Dublată 
de stări emoționale dureroase neexaminate, gândirea noastră 
poate ajunge să producă multă suferinţă... nouă, altora şi, une- 
ori, lumii. 


Să ne Împrietenim 
CU gândirea 


Ca începător, e foarte important să înţelegi din capul locului cà 


meditaţia înseamnă să te împrieteneşti cu gândirea, să o mentii 


delicat în constientizare, orice ai avea în minte la un moment dat. 
Nu înseamnă blocarea gândurilor sau schimbarea lor în vreun fel. 

Meditatia nu sugerează că ar fi mai bine dacă nu ai gândi şi 
dacă ai reprima, pur şi simplu, toate aceste gânduri uneori dez- 
organizate, deranjante şi neliniştitoare, uneori înàltàtoare şi 
creative, atunci când apar. 

Dacă încerci să iti reprimi gândirea, nu vei face decât să te 
alegi cu o uriaşă durere de cap. Un asemenea demers este ne- 
inspirat, o nebunie curată — ca şi cum ai încerca să îi impui 
oceanului să nu mai facă valuri. E în însăşi natura oceanului să 
aibă o suprafață schimbătoare, ca urmare a condițiilor atmosfe- 
rice schimbătoare. Uneori, când nu sunt nici curenți şi nici vânt, 
suprafața oceanului poate fi ca oglinda, perfect plată şi calmă. 
Dar, de regulă, se unduieşte într-o anumită măsură, la suprafaţă. 
În mijlocul unei furtuni, taifun sau uragan, suprafața poate fi ex- 
trem de turbulentă. Poate chiar să nu mai semene cu o suprafață. 
Şi totuşi, chiar şi în mijlocul celui mai puternic zbucium, dacă 


| 

te cobori sub suprafaţă, la vreo zece sau doisprezece metri, vei 
vedea că zbuciumul lipseşte total... şi că e doar o unduire blândă. 

Şi mintea e asemănătoare. Suprafața poate fi extrem de labilă, 
schimbătoare mereu, ca „vremea“ din vieţile noastre: emoțiile 
noastre, stările, gândurile, experiențele noastre, totul, adesea 
fără ca noi să ne dăm seama deloc sau foarte putin. Putem fi 
victimele gândurilor noastre sau ne putem lăsa orbiti de ele. Le 
putem confunda lesne cu adevărul sau realitatea, când, de fapt, 
ele sunt doar valuri de la suprafaţă, oricât de tumultuoase ar 
putea fi uneori. 

Pe de altă parte, mintea noastră ca întreg este prin natura 
sa profundă, vastă, intrinsec nemişcată şi liniştită, ca adâncul 
oceanului. 


Imagini ale minții | 
tale care ar putea fi 
folositoare 


Oceanul nu este singura metaforă pentru minte, la fel cum nici 
valurile nu sunt sigura metaforă pentru gânduri. Există nume- 
roase imagini utile care ne-ar putea oferi unghiuri noi şi abor- 
dări inovatoare pentru a lucra conştient cu gândurile şi procesul 
gândirii. 

De exemplu, gândurile pot fi asemănate cu bulele care se ri- 
dică de pe fundul unei oale cu apă care fierbe: se formează în 
adânc, se ridică la suprafață şi se disipează neîntârziat în aer. 
Sau iti poți imagina energia minții care gândeşte ca pe curgerea 
apei într-un pârâu sau un râu mare. Putem fie să ne alăturăm 
şuvoiului şi să ne lăsăm duşi de acesta, fie putem să ne aşezăm 
pe mal şi să pătrundem cu privirea diferitele tipare — bulboanele 
şi vârtejurile care se ivesc mereu, îşi schimbă forma şi trec — 
şi cu auzul putem să-i sorbim diferitele bolboroseli şi cântece. 
Uneori, gândurile curg prin minte ca o cascadă. Poate că imagi- 
nea aceasta ne încântă şi ne vedem aşezaţi în spatele torentului, 


într-o mică peşteră sau o depresiune din stâncă, fiind conştienţi 
de sunetele în permanentă schimbare, uluiti de mugetul nesfâr- 
şit, odihnindu-ne în atemporalitatea minţii în cascadă, într-un 
asemenea moment prelungit. 

Tibetanii numesc uneori gândurile scris pe apă, conside- 
rându-le, în esență, goale, lipsite de substanţă şi trecătoare. Ador 
asta. Scrisul pe cer e o altă imagine potrivită. Atingerea baloane- 
lor de săpun e şi ea o metaforă încântătoare. În toate aceste ima- 
gini, gândurile pot fi văzute „auto-eliberându-se“, spărgându-se 
întocmai ca baloanele de săpun când sunt atinse sau, în cazul 
nostru, când sunt „atinse“ de conştientizarea însăşi — cu alte 
cuvinte, când sunt recunoscute ca gânduri, simple evenimente 
care apar, stau şi trec într-un câmp nemărginit şi atemporal al 
conştientizării. 

Observăm că gândurile, atunci când sunt aduse şi menținute 
în zona de conştientizare astfel, îşi pierd imediat puterea de a do- 
mina şi de a ne dicta răspunsurile pe care le dăm vieții, indiferent 
de conținut şi de încărcătura lor emoţională. Le putem apoi pre- 
lucra, în loc să rămânem prizonierii lor. Şi, astfel, noi devenim 
putin mai liberi, capabili să le cunoaştem şi sà le recunoaştem 
ca evenimente din câmpul conştientizării. Ele devin prelucrabile 
fără ca noi să fim nevoiţi să facem ceva — conştientizarea este cea 
care face toată treaba şi ne eliberează. 


Să nu luăm 
gândurile personal 


Am făcut un pas mare în direcția recâştigării vieților noastre când 
ne-am dat seama că, oricare ar fi conținutul lor, bun, rău sau 
urât, nu trebuie să ne luăm gândurile în nume de rău. 

Nu trebuie să le credem. Nu trebuie nici măcar să le privim ca 
fiind „ale noastre“. Le putem recunoaște ca fiind doar gânduri, 
ca evenimente din câmpul conştientizării, evenimente care apar şi 
trec cu repeziciune, care conțin uneori indicii, uneori au o încăr- 
cătură emoțională enormă şi care ar putea avea un efect imens, 
bun sau rău, asupra vieților noastre, în funcție de relația pe care o 
avem cu ele. 

Atunci când nu le luăm automat în nume personal sau nu cre- 
dem poveştile despre „realitate“ pe care le construim pe baza lor, 
putem pur şi simplu să le conştientizăm cu un sentiment de curi- 
ozitate şi mirare fata de puterea lor uimitoare, in condiţiile lipsei 
lor de substanță, ale limitărilor, ale discrepantelor lor, atunci 
avem şansa, chiar în momentul acela, de fapt în orice moment, 
să nu ne lăsăm prinşi în tiparele obişnuite, să vedem gândurile 
drept ce sunt — evenimente impersonale — şi, în schimb, să fim 
cunoaşterea ce implică deja conştientizarea. 


i 
i 
i 
| 


i 
i 
i 


i 
i 
i 
| 


i 
1 
i 


Atunci, màcar în momentul acela, suntem deja liberi, gata 
să reactionim cu mai mare claritate şi bunătate în câmpul de 
evenimente mereu în schimbare care nu e altceva decàt viata în 
derulare — nu întotdeauna asa cum credem noi că ar trebui să fie, 
ci categoric aşa cum este. 


A te identifica! 


Indiferent care ar fi metaforele sau imaginile care ne sunt utile 
pentru a descrie natura minții şi relația noastră cu gândurile şi 
emoțiile în contextul meditatiei şi al vieţii de zi cu zi, e important 
să acceptăm că ele însele sunt tot gânduri. 


ook 


Daca picăm în şuvoiul gândirii şi ne agatam de diferite gân- 
duri, mai ales dacă ne identificăm cu ele — spunându-ne: ăsta 
sunt „eu“ sau ăsta „nu sunt eu“ — atunci chiar suntem prinşi, 
Acesta e locul de unde se naşte ataşamentul suprem, odată cu 
identificarea circumstanțelor sau condiţiilor sau lucrurilor cu 
pronumele personale „eu“, „mine“ şi „al meu“. Aceasta este ten- 
dinta de a ne pune pe noi înşine în centrul universului. 

După cum vom vedea, poate fi foarte folositor să fim atenţi cât 
de mult timp acordăm identificării şi, fără a încerca să reparăm 
sau să schimbăm situația, să ținem pur şi simplu minte acest obi- 
cei al minții, conştientizându-l. 


1 Selfing în original. (N. red.) 

Povestea noastrà 

de dragoste cu 
pronumele personale, 
mai ales eu, mine și 
al Meu 


Buddha şi-a predat învățăturile vreme de patruzeci şi cinci de ani. 
Se spune că ar fi afirmat că toate învățăturile sale pot fi cuprinse 
într-o singură propoziţie. Dacă aşa stau lucrurile, poate ar fi bine 
să ne amintim care era aceasta, chiar dacă nu o înțelegem neapă- 
rat de la bun început. Imagineaza-ti patruzeci şi cinci de ani de 
învățături profunde distilate într-o singură propoziţie: „De nimic 
nu tii mai strâns ca de «eu», «mine» sau «al mew.“ 


Ar putea fi util să reflectăm la ce intenţiona Buddha să spună 
când a folosit expresia „a tine strâns“. „Nimic de care sà tii mai 

strâns ca de eu, mine şi al meu“ nu înseamnă că nu există un 
„tu“. Nu sugerează că va trebui, probabil, să angajezi pe cineva 
care să iti tragă dimineața pantalonii pe tine fiindcă nu există 
un „tu“ care să facă asta. Nu înseamnă nici că ar trebui să iti dai 
de pomană toți banii din contul de la bancă pentru că nu sunt 
ai tăi şi nici nu există o bancă adevărată, oricum. Înseamnă că 
ținutul strâns e optional, că îl putem recunoaşte atunci când apare 
şi putem alege să nu îi dăm apă la moară. Înseamnă că obiceiul 
de a ne pune pe primul plan este o parte semnificativă a cadrului 
initial, acel modul al minţii la care ne întoarcem constant când 
suntem inconstienti sau vorbim monoton pe pilot automat, în 
modulul a face. Înseamnă că felul în care ne raportăm la toate 
momentele şi la toate experiențele noastre reprezintă o opțiune. 
Înseamnă că putem alege, clipă de clipă, să recunoaştem cât de 
mult din ceea ce facem tine strâns de „eu“, „mine“ şi „al meu“, cât 
de orientati spre sine si de preocupati de sine putem fi si putem 
decide apoi sà nu mai tinem stràns de toate acestea, sau, mai re- 
zonabil, sà ne surprindem când o facem. Înseamnă că nu trebuie 
sà cedàm automat şi fără să ne dim seama obiceiurilor de identi- 
ficare, egocentrism şi autoidentificare. În plus, dacă suntem des- 
chisi la ideea de a ne privi ca şi cum ar fi prima dată, putem vedea 
imediat că aceste obiceiuri de gândire distorsionează, de fapt, 
realitatea, creează iluzii şi fantasme şi, în final, ne încătuşează. 
Astfel, când te auzi folosind cuvintele „eu“, „mine“ şi „al meu“ 
deseori, poate vei lua acest fapt ca pe un semnal pentru a reflecta 


în linişte unde te duce obiceiul tău şi dacă ai de câştigat de pe. 


urma lui. 

Lonștientizarea este 
un depozit mare 


Am ajuns atàt de conditionati de tiparele noastre de gàndire, 
încât nici nu mai recunoaştem gândurile ca fiind gânduri. 

Oare nu avem tendinta de a ne percepe sentimentele si gàn- 
durile ca pe niste fapte, ca pe realitatea absolutà a lucrurilor, 
chiar dacà stim undeva în adàncul nostru cà nu stau lucrurile 
chiar asa? Sigur cà da, dar nu stim ce sà facem cu sentimentul 
acesta inconfortabil care pàndeste în umbra constientizarii. 
Partial, pentru cà ne e putin teamà — uneori, chiar mai mult 
decât atât. 

Numai că, aşa cum am văzut, am avut parte de prea puţină 
îndrumare sau pregătire sistematică, dacă am avut-o şi pe aceea, 
privind valoarea pe care o are conştientizarea ca reper, altfel şi 
mai importantă decât gândirea şi emoția — chiar dacă e evident 
că această conştientizare este un depozit de mari dimensiuni şi 
poate adăposti orice gând, orice emoție, fara a fi câtuşi de putin 
prinsă în vreuna dintre ele. Ne naştem cu capacitatea aceasta pe 
care o numim conştientizare, la fel cum ne naştem cu capacităţile 
uimitoare de a gândi şi a simți şi cu ochi pentru a vedea. Şi totuşi, 
e dureros de subdezvoltată. 

De exemplu, ai mers vreodată la o oră de curs pentru culti- 
varea conştientizării, pe lângă toată pregătirea ta pentru gân- 
dire critică? Sunt slabe şanse. E uimitor că nu a fost inclusă în 
curricula pentru şcoala primară sau gimnazială sau liceu sau, că 
tot veni vorba, în ceea ce noi numim educaţie „superioară“, cel 
puţin până de curând. Şi totuşi, situaţia se schimbă rapid acum, 
iar mindfulness-ul e introdus într-o varietate de modalități în în- 
tregul spectru educaţional şi pentru toate vârstele. 

-Obiectele atentiei 
nu sunt la fel de 

importante ca a îi 
atent 


Pentru că mindfulness înseamnă cultivarea conştientizării clipă 
de clipă, prin atenţia directionatà, sistematică şi disciplinată, 
poate părea la început că ceea ce ne atrage atenția — adică diferi- 
tele obiecte posibile ale atenţiei — e cel mai important. 

Aceste obiecte ale atentiei pot insemna orice in aria noastra 
de experiență: ce vedem sau auzim sau mirosim sau gustăm sau 
atingem sau simțim sau ştim la un moment dat. Se întâmplă aşa 
pentru că, în parte, chiar de la debutul unei practici de meditaţie, 
trebuie să ne concentrăm să fim atenţi la ceva, fie cà e vorba de 
sentimentul respirației care ne intră şi ne iese din corp sau de 
sunetele care ne intră în urechi, sau orice altceva putem percepe 
sau simți în momentul prezent. Ulterior, putem ajunge să ne 
dăm seama că ne putem concentra asupra conştientizării însăşi şi 

putem deveni conştienţi de conştientizare, fără a alege un anumit 
obiect asupra căruia să ne concentrăm. Vom explora domeniul 
acesta în ultimul exercitiu propus pe site. 

Este însă esenţial să ştii chiar de la început că nu senzaţia 
respirației sau sunetele sau chiar gândurile noastre, când suntem 
atenţi la gânduri, sunt cele mai importante. 

Faptul cel mai important, dar care trece neobservat foarte 
uşor, fiind luat de bun şi neperceput, e acel tip de conştientizare 
care iti permite să simți şi să cunoşti direct, fără gândire, că 
respirația se produce în acest moment, că auzul are loc în acest 
moment, că gândurile se mişcă în acest moment în spațiul ca un 
cer al minții. După cum am văzut, conştientizarea e cea a cărei 
importanță e primordială, indiferent care sunt obiectele la care 
suntem atenți. 

Iar acea conştientizare ne aparține deja. O avem deja la 
dispoziție, e deja completă, e deja capabilă să rețină şi să ştie 
(non-conceptual) totul şi orice din experiența noastră interioară 
şi exterioară, oricât ar fi de important, de trivial sau de specta- 
culos. Aceasta este, pur şi simplu, proprietatea constientizarii. 
Şi o detii deja! Sau poate ar fi mai corect să spunem deja eşti 
conştientizare. 


Partea a Il-a 
„Susținerea 


Reducerea 
stresului bazată pe 
mindfulness 


Începând din 1979, colegii mei de la Clinica de Reducere 
a Stresului din cadrul Centrului Medical al Universității 
Massachusetts şi cu mine am oferit pregătire în mindfulness sub 
forma Reducerii stresului pe baza mindfulness-ului (MBSR) în 
cadrul terapiilor medicale oficial acceptate, pentru oamenii care 
se confruntă cu stres, durere, boală sau afecțiuni, care consideră 
că nu sunt pe deplin satisfàcuti de îngrijirea sanitară şi medicală. 
Uneori, ei ar putea avea cu uşurinţă senzaţia că pică prin fisu- 
rile sistemului de sănătate — sau că au căzut prin ele acum mult 
timp. Iar în zilele noastre, după mai bine de treizeci de ani, nu 
mai sunt doar fisuri în sistemul de sănătate, ci veritabile abisuri. 

Există numeroase dezbateri publice privind modul în care ar 
trebui să se plătească pentru îngrijirea medicală, însă în ce anume 
constă „îngrijirea“ în sine sau chiar ce înseamnă o sănătate de 
fier şi cum anume poate fi ea păstrată şi recâştigată e un subiect 
adesea mai putin dezbătut şi chiar mai putin abordat practic. 

h) Mindfulness pentru- începători 

În astfel de circumstanţe, e indicat să ne asumăm un grad de 
responsabilitate pentru propria sănătate şi bunăstare. De fapt, 
acest tip de angajament privind propria sănătate este un element 
esențial al noii viziuni a medicinei şi îngrijirii, un model mult 
mai axat pe participare, în care pacientul joacă un important rol 
de colaborare, mobilizându-şi resursele interioare, astfel încât să 
sprijine vindecarea, atât cât se poate. 

Ideea din spatele MBSR este aceea de a provoca oamenii să 
încerce să facă ceva pentru ei înşişi — ca un element complemen- 
tar vital pentru ceea ce pot face pentru ei medicii şi chirurgii şi 
sistemul de sănătate ca întreg — ca să reuşească să atingă niveluri 
superioare de sănătate şi bunăstare în decursul vieții, pornind de 
la starea în care se află când decid că e momentul să pornească 
pe această cale. 

Când spun „sănătate şi bunăstare“, mă refer la cele mai 
profunde şi mai extinse niveluri ale lor. În definitiv, ele nu tin 
doar de sănătatea trupului sau de a readuce oamenii la un soi 
de situație de pornire, în care nu sunt bolnavi, şi pe care noi o 
considerăm „normală“, ci de o situație de funcționare mentală, 
emoțională şi fizică optimă, care se dezvoltă prin explorarea sis- 
tematică şi disciplinată, în laboratorul propriei vieţi, a ceea ce 
este, de fapt, adevărata întindere a ființei umane. Catalizatorul 
procesului e faptul că ajungi să îți cunoşti mai intim propria 
minte şi propriul trup, care nu sunt fundamental separate, prin 
cultivarea sistematică a capacităților tale biologice şi psihologice 
intrinseci de bunăstare şi înțelepciune, inclusiv compasiunea şi 
bunătatea care se regăsesc în noi toţi. 


| 
| 

Un fenomen mondial 


MBSR s-a extins acum în clinici, centre medicale şi spitale din 
tara şi din lume. Meditatiile ghidate de pe site se aseamănă în 
unele privinte cu acelea pe care colegii mei si cu mine le folosim 
cu pacienţii nostri la spital, când urmează programul MBSR din 
Clinica de Reducere a Stresului. 

Asta nu Înseamnă că abordarea e doar pentru oamenii care 
se confruntă cu boala, durerea cronică sau tulburările mentale. 
Universală fiind, este aplicabilă oricui este motivat să îşi optimi- 
zeze propria stare de bine. 

Aşa cum am văzut, meditaţia prin mindfulness tine de fapt de 
conştientizare: calitatea, stabilitatea, fiabilitatea şi capacitatea sa 
de a ne elibera de propriile obiceiuri de a ne auto-minimiza şi de 
a ignora ce e cel mai important în viețile noastre. Mindfulness-ul 
dezvoltă atenţia pură, discernământul, vederea clară şi, astfel, în- 
telepciunea veritabilă, unde „înțelepciune“ înseamnă a cunoaşte 
realitatea lucrurilor în loc să ne lăsăm prinşi de propriile per- 
ceptii şi judecăți eronate asupra realităţii. Iar aceste percepții şi 
judecăţi eronate tind sa fie câtă frunză şi iarbă pentru noi toţi, 
indiferent cine am fi, pentru că este atât de uşor să ne prindem 
în propriile sisteme de credințe, idei, opinii şi prejudecăți. Ele 
formează un fel de văl sau nor care, adesea, ne împiedică să 
vedem ceea ce se află drept în fata noastră sau să ne comportăm 

în moduri care reflectă cu adevărat ce apreciem şi pretuim cel 
mai mult. Ar putea exista ocazii când membrii familiilor noastre 
încearcă să ajungă la noi - din dragoste şi disperare - pentru a ne 
arăta cât de multă suferință inutilă producem refuzând să vedem 
anumite lucruri sau luându-le personal, şi interpretàndu-le astfel, 
complet eronat. 

Însă chiar şi în astfel de circumstanţe, e nefiresc de greu pen- 
tru oricine să ajungă la noi. De obicei, nu auzim sau nu credem, 
într-atât de prinşi suntem de avântul propriilor iluzii şi de obice- 
iurile de autodistragere. 


ci 
i 

0 atenţie afectuoasă 


Chiar dacă mindfulness se referă la cultivarea atenţiei pure, dis- 
cernământului, vederii clare şi înţelepciunii, este important, în 
acelaşi timp, să dăm participării o calitate afectuoasă — deschi- 
dere la tot ce ar putea să apară, alături de o măsură de bunătate 
şi disponibilitatea de a ne extinde compasiunea intrinsecă pentru 
a ne cuprinde chiar şi pe noi înşine. 

Repet, nu e vorba despre ceva care se obține cu forța sau chi- 
nuindu-ne. E mai degrabă o calitate de a fi despre care am putea 
să ne dăm seama că face deja parte din cine suntem. Nu trebuie 
decât să nu o uităm, pentru ca ea să apară din când în când în 
prim-plan, în orice moment. 


Mindfulness pentru 
toate simturile 


Când vorbesc despre vedere clară, expresia pare a favoriza un anu- 
mit simţ. Dar „vederea“, în sensul în care folosesc aici termenul, 
ne reprezintă toate simțurile, pentru că doar prin intermediul 
simţurilor putem conştientiza şi, deci, şti ceva. 

Din perspectiva meditatiei — mai ales în budism — este re- 
cunoscut faptul că există mai mult de cinci simțuri. Aceasta e şi 
perspectiva neurostiintei, după cum vom vedea. Budismul indică 
explicit mintea ca fiind al şaselea simţ. Iar prin „minte“, budiştii 
nu se referă la gândire. Se referă la conştientizare, acea capaci- 
tate a minţii care cunoaşte non-conceptual. 

De exemplu, ştii unde te afli acum. Nu trebuie să te gândeşti 
la asta. În cea mai mare parte a timpului, cel puţin, ştii pur şi 
simplu unde te afli şi ştii şi ce a fost înainte. Cu alte cuvinte, ai 
un simţ al orientării în timp. Mai ai şi un simţ al orientării in spa- 
tiu. Nu ne gândim deloc la asta, dar luăm de bune o mulțime de 
lucruri pe care, de fapt, le cunoaştem în moduri foarte profunde. 
Facultatea de a şti, de a fi informat non-conceptual - constienti- 
zarea însăşi — este cea indicată aici, atunci când vorbim despre 
minte ca despre al şaselea simţ. 


Astfel, vederea clară înseamnă şi auzul clar, mirosul clar, gus- 
tul clar, atingerea clară şi cunoaşterea clară, care ar include a şti 
ce ai în minte, şi, astfel, a şti şi ce gândeşti şi ce emoţii trăieşti şi, 
prin urmare, a simți ce simți, fundamentat în trup, fie că e vorba de 
teamă sau furie sau tristețe, frustrare, iritare, nerăbdare, iritare, 
satisfacție, empatie, compasiune, fericire sau orice altceva. 

Astfel, orice şi totul ne poate deveni profesor de moment, 
reamintindu-ne despre posibilitatea de a fi pe deplin prezenți: 
mângâierea delicată a aerului pe pielea noastră, jocul luminii, 
expresia de pe chipul cuiva, o contracție trecătoare a trupului, 
un gând fugar prin minte. Orice. Totul. Dacă este întâmpinat în 
starea de conştientizare. 


Proprioceptia 
si Interoceptia 


Ştiinţa recunoaşte si ea acum că ființele umane au mai mult de cinci 
simțuri, că suntem înzestrați cu capacități senzoriale suplimentare, 
care sunt esenţiale pentru viețile şi starea noastră de bine. 

Una dintre ele se numeşte propriocepție. „Proprio“ înseamnă 
„sine“. Proprioceptia este senzația că ştii şi simți poziția pro- 
priului corp în spațiu, atât static, cât şi în mişcare. Foarte rar, 
proprioceptia poate fi pierdută din cauza unor leziuni neuro- 
logice. În lipsa acestui simț, simțul intern al trupului se pierde. 
Corpul pur şi simplu nu mai funcționează cum o făcea înainte. 
Neurologul Oliver Sacks a descris consecințele pentru o femeie 
care îşi pierduse simțul proprioceptiei din cauza unei reacţii 
adverse la un medicament. Deşi părea normală, nu mai avea sen- 
timentul prezenţei unui trup şi îşi putea mişca mâna pentru a se 
hrăni singură doar dacă o putea vedea. Toată fluiditatea mişcării 
dispăruse. Pierderea se simțea la mai multe niveluri. Simpla con- 
templare a ideii că un lucru pe care majoritatea îl ia de bun ne 
poate face să ne dăm seama cât de puţină atenţie acordăm acestui 
simț esenţial cu care sunt înzestrate trupurile noastre si de care 
viețile noastre depind, fără ca noi să ne dăm măcar seama. 


Pe lângă proprioceptie mai există un alt simț nu foarte cu- 
noscut, numit interocepfie. Acesta e simțul care iti permite să ştii 
cum se simte trupul tău din interior. Nu se bazează pe gândirea 
despre cum e trupul tău, ci pe trăirea directă a sa. Este o senzaţie 
internă, încorporată, un simț perceput. Cineva te întreabă cum te 
simți şi tu răspunzi „bine“. De unde ştii că eşti bine? Interoceptie. 

În cadrul practicilor meditatiei, o cantitate mare de atenţie se 
acordă senzatiei de trup ca întreg, atât în repaosul meditatiei, cât 
şi în mişcare. Putem învăţa să ne „locuim“ corpul cu deplină con- 

ştientizare şi să susţinem in timp această „prezență“ încorporată. 


Unitatea 
constientizari! 


Date fiind diferitele simturi pe care le avem la dispozitie, am 
putea constientiza destul de multe când vine vorba de experiența 
noastră trăită, în orice moment. 

Aici sunt incluse experiența noastră exterioară cu lumea 
şi cea interioară de a fi, inclusiv corpul şi toate impresiile sale 
senzoriale, precum şi gândurile şi emoţiile. Dat fiind că această 
conştientizare, în mod uimitor, le poate cuprinde pe toate — atât 
relieful interior, cât şi pe cel exterior al experienței — nu există o 
separare fundamentală la nivelul experienţei între interior şi ex- 
terior, între cel care ştie şi ceea ce se ştie, între subiect şi obiect, 
între a fi şi a face. Doar pare a fi. 

Şi chiar pare a fi o separare. Separarea aparentă poate fi un 
aspect dominant şi neîndoielnic al experienţei noastre. În plus, 
poate masca unitatea subiacentă a conştientizării în care există, 
misterios, doar a vedea, a auzi, a mirosi, a gusta, a atinge, a simți, 
a şti sau, ai putea spune, pur şi simplu a „conştientiza“ — şi asta 
fără un „tu“ permanent, neschimbător, centralizat care experi- 
mentează toate acestea. Astfel, nu există o separare între subiect 
(„cel care vede“) şi obiect („cel văzut“), deşi, din nou, pare clar a 


exista — şi, într-un sens convențional, sigur că „tu“ eşti cel care 
aude, vede, miroase, gustă şi ştie. Dar cine eşti tu? 

Simti cât de misterioasă este întrebarea aceasta? Şi valoarea 
ei potențială? 

Vom relua în scurt timp întrebarea aceasta. 


Cunoașterea este 
conștientizare 


Gândeşte-te puţin la asta. „Doar a vedea“ include miracolul de a 
fi capabil să vezi şi ştiinţa de moment, non-conceptuală, a fap- 
tului că vezi. „Doar a auzi“ include cunoaşterea faptului că auzi. 
Cunoaşterea înseamnă conştientizare. E disponibilă înainte să 
se instaleze gândirea. Poate include, de asemenea, oricare dintre 
gânduri şi toate gândurile, când gândirea intră în jocul vazului, 
auzului sau oricărui alt aspect al experienţei. 

După cum ai văzut în capitolul anterior, folosesc uneori conştien- 
tizarea ca pe un participiu prezent, ca verb: conştientizând?. 
Folosirea sa în acest mod are o anumită aromă, care comunică un 
sentiment tonal, important pentru cultivarea mindfulness-ului. 
Conştientizarea nu mai este un simplu substantiv, un lucru sau 
o stare dezirabilă de atins, şi, prin urmare, statică. Devine verb 
şi poartă astfel o întreagă dinamică, sugerând un proces, şi nu 
o stare finală — o dinamică extrem de importantă pentru aven- 
tura de a privi înăuntrul nostru ca ființe umane şi de a ne folosi 
capacitatea de a conştientiza, de a fi prezenţi, de a fi atenți cu 


2 Awarenessing în original, verb inventat de autor prin transformarea 
substantivului awareness (conştientizare). (N. red.) 


toată ființa si de a trăi efectiv într-o lume foarte stresantà şi une- 
ori extrem de dezordonată, haotică, bolnavă şi uneori tragică, o 
lume care este, în acelaşi timp, frumoasă într-un număr infinit 
de moduri. 

Acea frumuseţe îi include pe locuitorii lumii acesteia, pe crea- 
turile sale, printre care ne numărăm şi noi. Inclusiv tu. 


Viata în sine devine 
practica meditatiei 


O ironie intrinsecă a acestei perspective asupra centralitàtii şi 
unității conştientizării — mai ales când oamenii vin la centrul 
medical pentru a face exerciţii de MBSR cu un diagnostic medical 
şi sentimentul aferent că e ceva în neregulă cu ei, care trebuie în- 
dreptat — e că, în felul nostru de a vedea lucrurile, ei (şi noi) sunt 
deja întregi, chiar şi atunci când au un soi de problemă sau de 
boală. Şi, din acest motiv, le spunem oamenilor că, din punctul 
nostru de vedere, atâta vreme cât respiri, eşti mai mult bine decât 
rău, orice ar fi în neregulă. 

Pentru cei care participă la MBSR, turnăm sistematic energie 
sub forma atenţiei şi a conştientizării în ceea ce este deja bine în 
noi, doar ca experiment, să vedem ce se întâmplă. Nu ignorăm ce 
nu e bine, lăsăm restul echipei medicale să se ocupe de acest aspect, 
în vreme ce noi ne îngrijim de acele alte elemente esențiale ale ex- 
perientei noastre — luate adesea de bune întrutotul — cum ar fi fap- 
tul că avem un trup de la bun început, că respirăm, că putem simți 
lumea în diferite moduri, că mintea generează gânduri şi emoții 
care par nesfârşite, că avem capacitatea de a fi buni cu noi înşine şi 
cu alții, că putem fi răbdători şi încrezători. Când adăugăm aceste 
dimensiuni conştientizării, viata în sine devine practica meditatiei. 


Apartii deja 


Când iei parte la această practică alături de un grup de ființe 
umane foarte asemănătoare tie, asa cum se întâmplă în cazul 
cursurilor de MBSR din spital, ea devine şi mai puternică pentru 
că poți fi inspirat şi motivat de puterea, tenacitatea şi perspecti- 
vele altor oameni, manifestate adesea în faţa unor circumstanțe 
şi probleme de viata de neimaginat. 

Şi chiar dacă eşti singur, se dovedeşte că nu eşti niciodată 
singur, pentru că tipul acesta de inspirație e pretutindeni, când 
începi să te uiţi în jur. 

În plus, dacă meditezi acasă, poți şti şi te poți linişti şi te poți 
inspira din faptul că există la propriu milioane de alti oameni 
care iti seamănă mult şi care meditează chiar în momentul acela. 
Eşti un întreg şi, de asemenea, parte a unor cercuri din ce în ce 
mai mari de integralitate despre care ai putea chiar să nu ştii. Nu 
eşti niciodată singur. Şi deja apartii. 

Apartii umanității. 

Apartii vieţii. 

Apartii acestui moment, acestei respiratii. 


Chiar sub nasul 
nostru 


Chiar dacă, de fapt, suntem deja întregi? — termen a cărui rădăcină 
e comună cu aceea a cuvintelor sănătate, vindecare şi sfant* — avem, 
din păcate, şi obiceiul de a ne fragmenta lumea în interioară şi 
exterioară, asta şi cealaltă, subiect şi obiect, cel care percepe şi 
cel perceput, ce ne place şi ce ne displace, ce ne dorim şi ce nu ne 
dorim. Prin urmare, nu ne simţim neapărat întregi. 

Când suntem prinşi fără să ne dăm seama în distincţii care 
ne separă şi ne fragmentează experiența în loc să îi recunoască 
integralitatea intrinsecă, orientarea aceasta exercită o presiune 
profundă asupra obiceiurilor noastre de a gândi, a trăi emoții, 
a simți şi a şti. Aceste obiceiuri neexaminate ale minţii sunt cele 
care ne tin blocați şi ne împiedică să înţelegem spatialitatea, 
claritatea, unitatea conştientizării - chiar dacă poți afirma că, 
alături de respiraţie, mindfulness-ul e chiar sub nasul nostru în 
fiecare clipă, cu tot ce înseamnă asta. Astfel, mindfulness-ul ne 
este mereu la îndemână. De asemenea, e uşor de trecut cu ve- 
derea, dacă nu suntem atenţi, dacă ignorăm potenţialul propriei 


3 Whole (în engleză în original). (N. red.) 
4 Healt, healing, holy (în engleză în original). (N. red.) 


prezenţe, dacă nu suntem dispuşi să ne arătăm şi să ne oprim, să 
privim şi să ascultăm. Atât e de simplu. 

Conştientizarea o avem încă de la naştere şi prin faptul că 
suntem oameni. Nu trebuie decât să învăţăm sà ne împrietenim 
cu ea şi să folosim această capacitate înnăscută pe care o avem. 

Aici intră în scenă cultivarea sistematică a mindfulness-ului. 


Mindfulness nu esie 
doar o idee bună 


Graţie popularității de care se bucură acum mindfulness, e foarte 
uşor să interpretăm greşit ce implică, de fapt: „M-am prins! Am 
să fiu mai prezent şi am să judec mai puțin. Ce idee bună! Oare de 
ce nu m-am gândit şi eu la asta? Am drum drept de aici înainte. 
Nicio problemă! O să folosesc mai mult mindfulness.“ 

Numai că mindfulness este un fel de a fi, unul care necesită 
cultivare permanentă. Este o disciplină de sine-stătătoare, care 
se extinde natural asupra tuturor aspectelor vieții, pe măsură ce 
se derulează. Sigur că e o idee bună să practici mindfulness, dar 
mindfulness nu este doar o idee bună. 

Şi, chiar dacă e simplu, nu e uşor. Nu e uşor să păstrezi starea 
de mindfulness, chiar şi pentru perioade foarte scurte de timp. 
Am văzut mai devreme că, în unele privințe, ai putea crede că e 
cea mai grea muncă din lume, şi cea mai importantă. 

Prin urmare, dacă şi până când implementezi practica şi o 
sustii prin exersarea permanentă, regulată, sprijinită de o ati- 
tudine adecvată de delicateţe şi blandete fata de tine, practica 
mindfulness-ului poate rămâne cu uşurinţă inca un gând care să 
iti umple capul şi să te facă să te simți nelalocul tău... încă un 
concept, încă un slogan, încă o treabă, încă un lucru pe care să îl 
planifici în ziua ta deja mult prea aglomerată. 


Să reiei legătura 


Adevărata provocare, după cum vom vedea pe măsură ce ne anga- 
jăm de fapt în practica mindfulness-ului, este că practica în sine 
ne oferă instantaneu acces la alte dimensiuni ale vieții, care au 
fost dintotdeauna acolo, dar de care am fost rupti. 

Folosesc intenționat metafora senzorială „a fi rupt“, pentru a 
recunoaşte cât de uimitor de uşor e să nu ne dăm seama, să fim 
mai degrabă neatenti decât în spiritul mindfulness, sà ne uităm 
fără a vedea, sau să auzim fără a auzi, sau să mâncăm fără a 
gusta. Cu alte cuvinte, putem merge cu uşurinţă pe pilot automat 
în cea mai mare parte a vieţii noastre, crezând în tot acest timp 
că ştim ce se petrece, ştim cine suntem, ştim încotro ne îndrep- 
tăm. Se poate spune că aceasta e starea noastră de bază actuală: 
modul lipsit de conştientizare, cu un nivel mare de condiționare 
şi persistent, pe pilot automat, în care actionezi fără să gândeşti. 

Din acest motiv e necesară cultivarea mindfulness-ului... şi e 
atât de provocator să o faci. 


ine sunt eu? 
hestionarea | 
ropriei poveşti 


Când începem să chestionăm şi să investigăm într-un mod des- 
chis, curios şi sistematic cine suntem şi încotro ne îndreptăm, 
se petrece un lucru interesant. Oare ştim de fapt cine suntem cu 
oarecare claritate sau siguranță, sau pur şi simplu ne creăm o 
poveste gigantică şi, de obicei, convingătoare (până la un punct), 
pentru noi, înăuntrul căreia trăim fără a examina? 

Când povestea pare a merge pe drumul cel bun, ne simțim, 
poate, fericiți şi avem sentimentul că avansăm cu viteza maximă 
către ce urmează. Dar dacă povestea ia o altă turnură pentru că se 
schimbă condițiile sau pentru că, poate încă din copilăria mică, a 
fost o poveste cu importante elemente de tristețe, abuz, neglijare 
sau ignorare, atunci narațiunea noastră internă ar putea fi una în 
care ne simțim nelalocul nostru, nedemni, de neiubit sau lipsiți de 
inteligență - sau una în care nu există speranțe reale pentru noi. 

E foarte simplu cum poate fi de ajutor mindfulness în astfel 
de circumstanțe. Ne aminteşte că narațiunea aceasta interioară 

a noastră se bazează în întregime pe ceea ce gândim. Este un 
construct, un artefact cu care am ajuns să ne simţim confortabil. 
Poate fi o poveste uimitoare, convingătoare, captivantă în cea mai 
mare parte a timpului. De asemenea, poate fi uneori îngrozitoare 
sau plictisitor de normală. Dar e oricum un construct. 


Esti mai mult decât 
orice poveste 


Poveştile noastre personale interne, aşa cum poate ai observat, sunt 
uşor de sprijinit de tot soiul de dovezi pe care putem să le adunăm 
din trecut şi o facem pentru a consolida orice afirmație am dori să 
folosim la un moment dat în cadrul poveştii: cum ar fi că nu suntem 
suficient de buni sau că ştim mai bine decât oricine altcineva sau 
orice ne-am spune la un moment dat sau ne spunem de ani de zile. 

Si totusi, toate aceste eforturi nu sunt decat rezultatul toarce- 
rii itelor noastre centrate pe sine, preocupate de sine, tesute de 
gândurile noastre, care interacționează cu experienţa, de regulă 
cu totul fără să ne dăm seama. 

Chiar dacă pot conţine elemente reale, aceste povestiri nu re- 
prezintă tot adevărul despre cine suntem. Cine eşti cu adevărat e 
mult mai cuprinzător decât orice poveste ai construi despre cine 
eşti. E valabil pentru noi toți. Prin urmare, fie avem nevoie de o 
poveste mult mai amplă, fie trebuie să vedem în natura intrin- 
sec goală a poveştii: deşi poate fi adevărată, până la un punct, 
este golită de orice finalitate esenţială, durabilă sau de adevăr. 
Vieţile noastre sunt pur şi simplu mai cuprinzătoare decât gân- 
dul. Un exemplu în acest sens este ce experimentezi direct prin 


intermediul simțurilor tale, inclusiv sentimentul de a fi încorpo- 
rat, înainte de a-l îmbrăca în orice fel de povestire. 

S-a dovedit că un studiu ştiinţific recent aparținând 
Universității din Toronto a indicat că există reţele diferite la nive- 
lul creierului pentru diferite tipuri auto-referentiale ale experien- 
tei. Una dintre reţele, numită Focus Narativ (FN), este activă când 
construim o poveste pe baza experienţei noastre. Implică multă 
gândire, însoţită adesea de ruminare şi îngrijorare. O a doua rețea, 
numită Focus al Experientei (FE), este activă când suntem anco- 
rati în trăirea actuală, când suntem prezenţi în corpul nostru şi 
în experiența senzorială în derulare - fără toată evaluarea rețelei 
narative. Studiul a descoperit că oamenii care se antrenează pentru 
MBSR indică o creştere a activităţii rețelei FE şi o scădere a acti- 
vitàtii rețelei FN. Acesta e un exemplu al felului în care exercițiile 
de mindfulness pot influența de fapt modul în care creierul proce- 
sează experienţa - în cazul de fata, modul cum experimentezi viata 
care se derulează şi ce iti spui singur despre ea. 

Nu se pune problema cà Focusul Experientei ar fi superior 
Focusului Narativ. Ambele sunt necesare pentru a duce o viata 
integrată şi echilibrată. Însă atunci când predomină FN, mai ales 
din lipsă de conştientizare, ne poate limita puternic înțelegerea 
propriei fiinţe şi a ceea ce ar fi posibil. FN poate fi privit ca modul 
inițial obişnuit. De fapt, este numit uneori rețeaua automată. În 
cadrul unor studii, a fost identificat drept aria din cortexul cere- 
bral cea mai activă „când nu facem nimic“. Cu cât ne antrenăm 
mai mult pentru a ne trăi experiențele în momentul prezent, fără 
a evalua sau a judeca atât de repede, cu atât mai mult ne permi- 
tem să ne odihnim atent în propria experiență somatică, cu atât 
mai mult ne mutăm din starea automată către rețeaua FE şi către 
trăirea experienţei din momentul prezent. 

Când începi să pui la îndoială povestea despre tine şi te întrebi 
cine vorbeşte atât în capul tău, ai putea ajunge să iti dai seama ca 
habar nu ai! Pur şi simplu, nu ştii. Acea realizare este ea însăşi 
un reper important, unul care oferă o modalitate complet nouă şi 

mult mai liberă de a trăi experiența. Însă de timpuriu, în cadrul 
acestui proces prin care iti dai seama că nu ştii ceea ce credeai că 
ştii, te poți simţi încă fragmentat, atras de poveşti concurente sau 
tras în jos de greutatea celei care iti domină viata în momentul 
respectiv, intensificată acum de realizarea faptului că nu mai eşti 
atât de sigur de lucrurile de care erai foarte sigur. De fapt, acesta 
ar putea fi un semn foarte bun. 


Nu ești niciodată 
incomplet 


În contextul oricărui zbucium şi al oricărei fragmentări pe care 
le-am putea resimti când începem sà ne examinàm viața şi mintea 
cu o mai mare claritate şi curiozitate, am putea descoperi şi o 
dorință de mult ignorată şi frustrată - dorința de a duce o viata 
mai bine integrată, de a avea sentimentul de non-fragmentare, 
ca o variaţie, de a ne simți bine in propria piele. Cine nu tânjeşte 
după o asemenea pace şi bunăstare? 


oe 


Dar stai aşa. În timp ce noi poate tânjim dupa completitudine, 
marea ironie e că e deja aici în fiecare moment şi e deja a noastră. 
Dacă am putea să ne dăm seama — adică să o transformăm în re- 
alitate în viețile noastre — ar duce la o „schimbare de conştiinţă“ 
profundă, o trezire spre o mai adâncă unitate care să ne îmbrace 
şi să ne pătrundă întreaga viata. 

Această schimbare de la nivelul conştiinţei este conştienti- 
zarea. Aşa cum am discutat deja, conştientizarea ne permite să 
vedem şi să ne dăm seama că vedem, să ne gândim şi să ştim ce 
avem în minte şi să simțim emoțiile şi să avem o relaţie cu ele 
într-un mod care este, în realitate, înțelept şi plin de compasiune 
fata de noi — care nu ne pune în cârcă poveşti despre cât suntem 

de grozavi sau de oribili sau cat de nepotriviti suntem. Astfel de 
poveşti pot acţiona ca nişte ghete de ciment, care ne scufundă 
într-o mocirlà mai mult sau mai putin creată de noi — adică, dacă 
le credem, dacă avem impresia că sunt adevărate, în loc să le re- 
cunoaştem ca fiind simple gânduri care vin şi pleacă. 

Asta nu înseamnă că meditaţia sugerează că „ar trebui“ să ştii 
cine eşti în vreun sens convențional şi narativ de „a şti“. E mai 
mult o chestiune de a întreba dacă poți chiar să pui întrebarea şi 
dacă poți sà o pui iar şi iar, şi poate să te împaci cu ideea că nu 
ştii sau, măcar, la început, să recunoşti că nu ştii totul. Oamenii 
ar putea să te întrebe: „Cine eşti?“ Iar tu, ca răspuns, desigur, le 
poți spune: „Sunt Jon“ sau „Sunt Katherine“. Însă acesta e doar 
un nume pe care părinții tăi ti l-au dat la naştere. Ar fi putut să iti 
dea alt nume. Dacă ar fi făcut-o, ai mai fi aceeaşi persoană? E ade- 
vărat că un trandafir, oricum îi spui, iti dă acelaşi suav parfum? 

Ai putea privi prin aceeaşi prismă vârsta, realizările şi toate 
celelalte. Niciuna dintre ele nu contribuie la persoană. Persoana 
este altceva, ceva mai misterios, ceva mai mare. Walt Whitman 
spunea, în „Cântec despre mine“: „Sunt vast, cuprind mulțimi în 
mine.“ 

De fapt, e adevàrat. Fiecare dintre noi e ca un univers. Suntem 
nemarginiti. 


5 Referire la o replică din William Shakespeare, Romeo şi Julieta, în trad. Şt. 
O. Iosif, ed. Adevărul Holding, Bucuresti, 2009, pag. 45. (N.t.) 

6 Walt Whitman, Cântec despre mine, trad. Mihnea Gheorghiu, ed. Univers, 
Bucureşti, 1976, p. 78. (N.t) 

A fi atent într-un 
mod diferit 


Adevărata noastră natură poate fi nemărginită. Şi totuşi, am 
putea fi adanciti în obiceiul inconştient, neexaminat, de a ne 
gândi la noi în moduri mărunte, reductioniste. 

Se poate să fim foarte deprinşi să ne identificăm cu conținutul 
gândurilor şi emoțiilor noastre şi cu poveştile pe care le construim 
în jurul nostru în funcție de cât de mult ne place sau nu ne place ce ni 
se întâmplă. Puterea mindfulness-ului rezidă tocmai în examinarea 
elementelor fundamentale ale vieții noastre — mai ales a acelor iden- 
tificări în care ne complacem şi a consecinţelor pe care le au pentru 
noi şi pentru alții — şi în examinarea viziunilor şi perspectivelor pe 
care le adoptăm şi apoi începem să credem că sunt identice cu noi. 

Valoarea mindfulness-ului vine din a fi atent într-un mod di- 
ferit, mai amplu, la actualitatea vieții care se desfăşoară clipă de 
clipă. Vine din atenţia acordată miracolului şi frumuseţii ființei 
noastre şi posibilităților extinse de a fi, a sti şi a face într-o viata 
care e trăită şi întâmpinată şi dusă cu o mai mare conştientizare. 

Eu numesc asta „schimbare absolută a conştiinţei“. Nu e 
nimic diferit, şi totuşi, diferă totul — pentru că ne-am schimbat 
modul de a vedea, modul de a fi, modul de a şti. 


A nu sti 


A nu şti nu e un lucru chiar atât de rău. După cum am văzut, e 
esenţa minţii începătorului. 

A nu şti înseamnă, în esență, doar a fi sincer în privința igno- 
rantei tale. Nu e ceva ruşinos, desi multi dintre noi cred cà e. 
Sigur, am putea sà ne temem sà spunem într-un grup sau în clasà, 

| la şcoală, cà nu ştim ceva, pentru cà nu vrem sà pàrem prosti. Am 
fost conditionati puternic sà ne simtim asa. Dar gàndeste-te la un 
lucru: toți marii oameni de știință trebuie să recunoască lucrurile 
pe care nu le ştiu şi să le aibă mereu în minte. Dacă nu ar face 
asta, nu ar fi niciodată în postura de a descoperi ceva semnifica- 
tiv, pentru că noile descoperiri şi realizări se produc la interfața 
dintre ceea ce se ştie şi ceea ce nu se ştie. 

Dacă eşti preocupat complet de ceea ce se ştie deja, nu poţi 
face saltul în cealaltă dimensiune a creativității sau imaginației 
sau poeziei, sau a indiferent ce i-ar permite să vezi o ordine as- 
cunsă în lucruri, ordine care, până nu e văzută şi înţeleasă, nu se 
vede deloc. i 

Mintea pregătită 


Poate că ti s-a întâmplat ca altcineva să vadă ceva ce tie ţi-a scă- 
pat, chiar dacă erai într-o poziție bună pentru a vedea. Poate 
spui: Oare eu de ce n-am văzut? 

Poate că nu ai fost atent chiar în modul necesar pentru ca 
mintea să se deschidă la acea observație, în momentul respectiv. 
Poate se întâmplă aşa pentru că fiecare îşi are propria traiectorie 
de viata şi condiționare... impulsul din spatele lor care le cultivă 
atenţia astfel încât este sau nu disponibilă şi receptivă în orice 
moment. Una dintre afirmaţiile celebre ale lui Louis Pasteur este: 
„Şansa favorizează mintea pregătită“. | 

Şi ce este mintea pregătită? Este o minte disponibilă, o minte 
deschisă, o minte care ştie sau poate doar intuieşte ce nu ştie, 
îşi pune la îndoială propriile asumptii tacite si este înclinată sà 
chestioneze - să privească dincolo de aparenţa lucrurilor şi poate 
dincolo de povestea convenţională care explică de ce sunt sau nu 
sunt lucrurile într-un fel. 


Ce poti vedea tu’ 


Poate nu poți vedea ce trebuie să vadă altcineva. Dar poate, doar 
poate, poţi vedea ce trebuie să vezi tu. Deci, ce trebuie să vezi tu? 

„Aceasta e o întrebare importantă la care să te gândeşti, pe care 
să ţi-o însuşeşti, pe care să o laşi să iti trăiască în oase şi în pori, 
să iti ghideze viata. Poate într-adevăr să fie o muncă de-o viata 
să iti pui întrebarea aceasta şi altele precum: „Care e Calea mea, 
cu C mare?“, „Care e Serviciul meu, cu S mare, pe planetă?“ „Ce 
îmi cere cu adevărat trupul meu în clipa aceasta?“ Chiar şi „Cine 
meditează?“ Mai ales „Cine meditează?“ 

Ai putea continua apoi prin a avea grijă de acele elemente 
ale vieții tale ca şi cum această cultivare ar fi în realitate singura 
muncă pe care merită să o faci pe planetă. Şi ai putea afirma că e 
adevărat. Şi că răspunsurile la aceste întrebări s-ar putea schimba 
cu timpul, s-ar putea coace şi maturiza. 

Probabil nemişcarea ar face parte şi ea. Probabil tăcerea. 
Probabil acțiunea întreprinsă din toată inima. Pentru unii, che- 
marea ar putea fi să contribui la bunăstarea altora, cu acțiuni care 
pun interesele altora înaintea celor ale tale, cum este Jurământul 
lui Hipocrat, transmis din generaţie în generaţie de medici, din 
vremea lui Aesculap şi a rădăcinilor greceşti ale culturii noastre 
occidentale. 


Partea a III-a 
Aprofundarea 


N-ai unde să mergi, 


n-ai nimic de făcut 


În multe limbi asiatice, cuvântul pentru „minte“ şi cuvântul 
pentru „inimă“ sunt unul şi acelaşi. Astfel, când auzi cuvântul 
„mindfulness“, trebuie să auzi simultan şi „heartfulness”“ pentru 
a înțelege sau a simți ce este cu adevărat mindfulness. 

Din acest motiv, mindfulness este descris uneori drept atenție 
afectuoasă şi, tocmai de aceea, te încurajez să abordezi practica 
foarte uşor, aducând de fiecare dată cu tine o atitudine de delica- 
tete şi compasiune fata de tine însuți. 

Mindfulness nu înseamnă asistare rece, dură, clinică sau 
analitică şi nici nu înseamnă forțarea către o stare mentală mai 
specială, mai dezirabilă şi nici cernerea pietrişului şi a grohoti- 
şului minții pentru a descoperi aurul care se află dedesubt. Poti 
simţi elementele fortarii, acţiunii, luptei în felul acesta de a privi 
meditaţia şi potentialele beneficii ale acesteia. Ne poate fi de 
folos să ne reamintim iar şi iar că meditaţia nu înseamnă să faci! 
Înseamnă să fii, ca ființă umană. Înseamnă să iei parte în sine, 
pur şi simplu. 


7 Termen fără echivalent în română, putând fi tradus cu „deplinătatea 
inimii“. (N. red.) 

După cum ne reaminteşte Sutra Inimii, un text important al 
tradiției budiste Mahayana, „nu ai unde merge, nu ai ce face, nu 
ai ce obține.“ l 

În primele etape ale practicării meditatiei, te-ai putea trezi între- 
bandu-te „Păi, dacă plec de la ideea că nu am unde merge, ce face 
şi ce obţine, n-o să progresez niciodată cu practica sau cu orice 
altceva. Cu atitudinea asta, nu o să duc nimic la bun sfârşit. Dar 


am o mulțime de lucruri pe care chiar trebuie să le fac în ziua şi 
în viata mea. Am responsabilitati!“. 

Faptul este că practica meditatiei nu înseamnă să te laşi absor- 
bit în tine însuţi sau să renunti sà mai functionezi în lume. Nici 
nu înseamnă să renunti să te mai angajezi cu pasiune în proiecte 
cu o reală valoare sau să mai duci lucrurile la bun sfârşit, nici nu 
te va prosti şi nu te va jefui de ambiţie sau motivaţie. 

Din contră, meditaţia este în mare măsură o modalitate de 
a lăsa ca toate acțiunile în care eşti angajat şi la care tii să vină 
din a fi. Orice iese apoi la suprafaţă e altceva decât a face, pur şi 
simplu, pentru că e informat de alte dimensiuni ale experienţei, 
care provin din cunoaşterea intimă a propriei minți. Această in- 
timitate se dezvoltă prin cultivarea sistematică, iar cultivarea în- 
săşi vine din disciplina participării. Asta înțelegem prin practica 
mindfulness. Este acel cum al venirii în fire clipă de clipă. Chiar 

nu e niciun loc în care să te duci în momentul acesta. Suntem 
deja aici. Putem fi aici întru totul? 

Chiar nu e nimic de făcut. Ne putem abandona în a nu face, în 
a fi, pur şi simplu? 

Chiar nu e nimic de obţinut, nicio „stare“ specială sau „senti- 
ment“, pentru că orice ai trăi în momentul acesta este deja spe- 
cial, e deja extraordinar, prin prisma faptul că e trăit. 

Paradoxul acestei invitaţii e că orice ţi-ai putea dori e deja aici. 

Iar singurul lucru important e să fii cunoaşterea care e deja 
conştientizarea. 


i 

Să actionezi adecvat 


În mindfulness trebuie să fii capabil să vezi dincolo de suprafața 
aparentelor, către ceea ce ti se dezvăluie de fapt în propria expe- 
rientà, în propriul trup, în propria minte. 

În mindfulness trebuie să poți auzi ce spune de fapt un paci- 
ent sau un coleg sau un prieten, sau copilul tău. Mindfulness e 
necesar pentru a prinde o privire care străbate fugitiv fața cuiva 
când ai spus ceva dureros, dar nu-ți dai seama exact ce ai spus 
sau cum s-a auzit şi nu ai reuşit să vezi că ai tras o săgeată, cel 
putin metaforic, în inima celeilalte persoane — şi nici tu nu îţi 
dai seama că ai făcut-o. 

Mindfulness-ul poate controla toate acestea astfel încât să nu 
tragi deloc respectiva săgeată, dar, dacă o faci, să poți vedea efec- 
tul ei şi să dai dovadă de suficientă integritate şi caracter încât să 
iti ceri scuze şi să spui: „Îmi pare rău că te-am rănit“ sau: „Cred 
c-a durut. Te rog sà mă ierti*. l 


Dacă esti constient 
de ce se întâmplă, 
actionezi cum trebuie 


Se întâmplă deseori ca oamenii care încep practica mindfulness 
să se întrebe dacă o fac cum trebuie şi dacă ar trebui să simtă ceea 
ce simt. 

Cel mai scurt răspuns al meu la întrebarea „Fac bine ce fac?“ 
este că, dacă eşti conştient de ce se întâmplă, faci „cum trebuie“, 
orice s-ar întâmpla. Poate fi greu de acceptat, dar e adevărat. În 
plus, e în regulă să simţi ceea ce simţi, chiar dacă nu iti place 
sau nu ti se prea pare „meditaţie“. De fapt, e perfect. E progra- 
mul momentului prezent, al vieţii tale care se derulează aici şi 
acum. 

Când practici mindfulness-ul, probabil că primul lucru pe care 
îl vei observa e cât de neatent la momentul prezent poți fi. Să spu- 
nem că te decizi să te concentrezi asupra senzafiei respirației care 
intră şi iese din corpul tău. Se întâmplă în momentul prezent. E 
importantă. Nu poți trăi fără să respiri. Nu e dificil să localizezi 
în trupul tău senzațiile asociate respirației, în burtă sau în piept, 
sau la nivelul nărilor. Te poţi trezi spunàndu-ti: „Ce mare lucru? 
O să mă concentrez asupra respirației“. 


iti urez mult succes. Pentru ca, invariabil, vei descoperi ca 
mintea îşi are propria viata şi nu e interesată să asculte ordine de 
la tine despre cum să se concentreze asupra respirației sau altor 
lucruri. Prin urmare, e foarte probabil să descoperi că atenția ti 
se risipeşte iar şi iar, uitând de respiraţia aceasta în momentul 
acesta şi fiind preocupat de altceva — orice altceva — în ciuda 
celor mai bune intenţii ale tale. Aceasta e doar o mică parte a 
întinsului domeniu al practicii meditatiei şi totuşi iti transmite 
ceva despre natura propriei minți. 

Nu uita, am stabilit că obiectele atenţiei nu sunt cele mai im- 
portante. Cel mai important aspect e calitatea atenţiei în sine. 
Prin urmare, rătăcirile minții — felul în care se distrage singură, 
caracterul ei schimbător, ocazionala ei plictiseală, excitabilitatea 
sa, proliferarea, construcţiile şi proiectele sale nesfârşite, lipsa 
ei de concentrare — iti spun toate ceva important, chiar deosebit 
de important, despre mintea ta. Nu se pune problema că ai face 
ceva greşit. Nu e aşa! Pur şi simplu, începi să iti dai seama cât de 
puţine lucruri ştim, de fapt, despre noi înşine şi mințile noastre. 

Constientizarea aceasta este cu mult mai importantă decât 
faptul că atenţia îți e concentrată sau nu la un moment dat asupra 
senzatiilor respirației. Dacă înțelegem acest lucru, distractibilita- 
tea şi înşelăciunea minții devin obiecte noi şi demne de atenţie 
în fiecare clipă. 

Când atenția iti rătăceşte de la respiraţie, nu e o greşeală şi 
asta nu înseamnă că nu ştii să meditezi. E pur şi simplu ceva ce 
s-a întâmplat în momentul acela. Important e că ai observat. Poti 
accepta şi conştientiza acest fapt? Poţi să nu adaugi nimic? Aici 
intervine partea care nu judecă. 


A nu judeca e un 
act de inteligenţă 
și blandete 


Dacă te vei critica ori de câte ori mintea ti se îndepărtează de 
momentul prezent, asta înseamnă că te vei critica adesea. 

Poate că a venit vremea să nu ne mai certăm şi să nu ne mai 
minimalizăm pentru că nu ne ridicăm la înălțimea unui ideal „spi- 
ritual“ romantic. Ce-ar fi să observăm doar ce se petrece? Când 
avem impresia că „am dat-o-n bară“ fiindcă am uitat cu totul de 
respirație într-un interval de exercițiu formal, cum ar fi să conşti- 
entizăm că ne gândim că „am dat-o-n bară“? Gândul acela este în 
sine o judecată, încă un comentariu interior. Nu ai „dat în bară“ 
nimic. Nu e nimic în neregulă cu tine. Şi nu e nimic în neregulă 
cu mintea ta. Acestea sunt aprecieri pe care mintea le generează 
ca reacție la experiența minţii care rătăceşte, îndepărtându-se 
de obiectul ales. Vei avea parte de milioane, miliarde de astfel 
de momente. Ele nu contează, dar ne pot învăța multe. Vezi că 
stărui cu conştientizarea sau revii la conştientizare, măcar vreme 
de câteva clipe, iar şi iar, chiar şi atunci când mintea aleargă de 
colo-colo, preocupată de una sau de alta? 

În fiecare nou moment, avem de ales între a vedea ce se întâm- 
plă de fapt, ceea ce noi numim discernământ, în loc să alunecăm 


Pili a e tortch acri ione 


pe panta judecății, care este, de obicei, o gândire suprasimplificată, 
duală, binară: alb sau negru, bun sau rău, sau/sau. Suspendarea 
judecății, sau refuzul de a judeca atunci când judecata apare, re- 
prezintă un act de inteligenţă, nu un act de prostie. De asemenea, 
e un act de bunătate fata de tine, dat fiind că acționează împo- 
triva tendinței pe care o avem cu toţii, de a fi Ligue cu noi înşine 
şi atât de critici, 


Nu poti fi decât 
tu însuți — slavă 
Domnului! 


Constientizarea în sine înseamnă mindfulness. 

Nu e vorba despre atingerea unui ideal sau a unei stări dezira- 
bile sau mult-dorite. 

Dacă mintea se gândeşte: „Dacă meditez, voi fi mereu plin de 
compasiune, o să fiu ca Dalai Lama, o să fiu ca Maica Tereza“ sau 
oricine ar fi în momentul acesta guruul/eroul tău spiritual, poate 
fi de folos să îţi aminteşti că ai aceleaşi şanse să fii ca Dalai Lama 
sau ca Maica Tereza sau ca oricine altcineva pe care le are plopul 
să facă pere. Şi nici nu le cunoşti experienţa interioară. 

Singura persoană cu care ai o mică şansă să te asemeni eşti 
chiar tu. lar aceasta, când tragem linie, este adevărata provocare 
a mindfulness-ului: provocarea de a fi tu însuți. 

Ironia, desigur, e că eşti deja. 

Cunoașterea 
incorporată 


Ce înseamnă că suntem deja cine suntem? Şi cum putem încor- 


pora cunoaşterea aceea şi să fim esenţa acelei cunoaşteri, clipă 
de clipă? 

Cum vom încorpora cunoaşterea aceasta în momentele cele 
mai stresante, când ajunge funia proverbială la parul proverbial? 

Ce se întâmplă când suntem copleșiți de stări mentale ca anxi- 
etatea, plictiseala, nerăbdarea, iritabilitatea, tristețea, disperarea, 
furia, gelozia, lăcomia, exaltarea, un sentiment al importanței 
personale sau al lipsei de importanță, sau oricare dintre nume- 
roasele reacții emoționale în care putem fi catapultati în orice zi, 
în circumstanțe reale? 

Ce legătură au brizele şi, uneori, furtunile acestea din minte 
cu cine suntem în momentul acela? Care ne sunt alegerile pen- 
tru a fi în relații mai înțelepte cu ceea ce se întâmplă în câmpul 
conştientizării - tiparele vremii, plafonul de nori de deasupra, 
turbulentele care apar ocazional şi ne domină mintea şi inima? 

Viața însăşi ne oferă ocazii nesfàrsite de a explora aspectele 
acestea adesea trecute cu vedere ale fiinţei noastre. Printre ele 
se numără cultivarea unei mai mari intimitàti cu ceea ce numim 

uneori emoții pozitive, care fac la rândul lor parte din repertoriul 
uman şi nu se limitează neapărat la circumstanțe plăcute sau care 
ne fac plăcere. | 

Am putea să ne întrebăm dacă e posibil să trăim un sentiment 
de bine în orice moment dat, să avem un sentiment profund de 
înflorire, ceea ce se numeşte uneori eudemonism? Am putea 
explora rolurile posibile ale bucuriei, încântării, empatiei sau 
multumirii în exprimarea deplină a vieților noastre. 

Oare am putea să conştientizăm momentele trecătoare de bu- 
curie, poate în lipsa furtunilor şi norilor care trec şi dacă nu le 
simțim? Poate că bucuria sau starea de bine e deja acolo şi noi o 
ignorăm, sau nu avem lentilele necesare pentru a detecta în noi 
astfel de curente. 

Capacitatile acestea înnăscute şi calitățile inimii şi minţii pot 
fi dezvoltate şi extinse prin îmbràtisarea tandră la care invită 
atenţia asupra momentului prezent. Când sunt cultivate, pot fi 
mai la îndemâna noastră, chiar şi în clipele de cumpână. 


i 

A ne bucura pentru 
alții 


Sentimentele de compasiune şi bunătate plină de iubire pentru 
alţii pot fi dezvoltate şi rafinate. 

Asemenea bucuriei şi sentimentului de bine, compasiunea 
pentru alții şi blandetea plină de iubire sunt înnăscute în inimile 
şi mințile noastre, astfel că sunt deja prezente. Poate că pur şi 
simplu nu am avut grijă de ele sau nu le-am observat, sunt as- 
cunse de vegetația care ne năpădeşte mințile de obicei incurcate, 
preocupate adesea cu programele noastre mereu pornite. 

Dacă suntem alerti la apariția lor, sentimentele de compa- 
siune şi blandete plină de iubire fata de alții pot fi recunoscute 
şi primite cu brațele deschise la nivelul conştientizării, alături 
poate de nişte compasiune si blandete plină de iubire orientată 
către noi. Adesea, aceasta e partea cea mai dificilă - să recunoas- 
tem în noi ceva demn de compasiune. Şi totuşi, chiar dacă nu 
crezi, toate aceste calități ale inimii sunt locatari intimi ai reli- 
efului nostru interior. Chiar dacă ar putea trece neobservate şi 
neexplorate în mod obişnuit, situaţia se poate schimba oricând 
vrem să ne abordăm experiența cu inima deschisă şi realism, ca 
şi cum ar fi vorba despre un experiment. 

Constientizarea poate chiar să servească drept uşă deschisă 
către noi moduri de a relationa cu repertoriul complet al vieţii 
noastre emoționale — fără a trebui să muncim deloc sau fără a 
deveni o persoană nouă sau diferită. 


iii 


Lea mai mare 
catastrotà 


În mare parte a timpului, ne putem trezi cà ne doare într-un fel 
sau altul, cà suferim în fata a ceea ce Zorba Grecul numea , cea 
mai mare catastrofă“ a vieţii — cu nimic mai prejos decât însăşi 
condiția umană — care se manifestă deseori în viețile noastre în 
feluri la care simțim că „nu ne-am înhămat“. Dar chiar şi în astfel 
de momente, ar putea fi disponibilă pentru noi o altă dimensiune 
a experienţei, mai ales dacă observăm că acea conştientizare a 


durerii pe care o resimtim nu este în sine durere. 

Desigur, pentru asta sunt necesare investigații şi căutare 
mai ales acolo unde nu vrem să căutăm. Aceasta este una din- 
tre virtuțile cultivării mindfulness-ului şi intenţiei din spatele 
practicii — să ne ajute să ne îndreptăm către acel element de care 
avem tendința cea mai puternică să ne îndepărtăm. 


Constientizarea 
suferintei mele este 
suferință” 


La un moment dat, când te trezeşti suferind, te-ai putea întreba: 
„Oare conştientizarea suferinței mele este suferință?“ 

Ai putea încerca să te uiţi la ce se iveşte în experiența ta 
într-un moment de suferinţă şi să priveşti câteva clipe în plus 
peste ce ti se pare confortabil, ca si cum ţi-ai muia degetul în apă, 
cu o atingere uşoară şi delicată, şi totuşi fiind hotărât să simţi 
ce e aici şi să înţelegi calitatea conştientizării. Prin exercițiu, ai 
putea încerca să întinzi explorarea pe perioade mai lungi, pentru 
ca investigarea a ceea ce noi identificăm drept suferință să aibă 
ocazia să se stabilizeze în conştientizare. Ar fi bine să încerci de 
mai multe ori. E o modalitate de a te împrieteni cu experiențele 
neplăcute şi dificile. 

Ai putea investiga anxietatea într-un moment de teamă în 
mod similar, intrebandu-te: „Oare conştientizarea temerii mele, a 
tremurului meu, a grijilor mele, a anxietàtii mele este spaimă?“ şi 
apoi să priveşti în profunzime. Sau ai putea investiga un moment 

de durere întrebând: „Oare conştientizarea durerii este durerea?“ 
Sau „Conştientizarea tristetii mele e tristeţe, a depresiei este de- 
presie sau a sentimentului de lipsă a valorii este lipsa de valoare?“ 
Desigur, cel mai bine e să o faci când sentimentul e puternic, şi 
nu ca pe un exerciţiu teoretic sau conceptual. 

Nu spun că ar fi uşor. Nici nu spun că va face totul mai bine, 
ca prin farmec. Nici nu trebuie să fie aşa. Este însă o cale de a 
lucra cu cantități enorme de durere şi rău în moduri cu potenţial 
de transformare şi eliberare. 

Ca pas următor, ai putea experimenta cu renunțarea completă 
la „al meu“ pentru a vedea cum se simte, astfel încât să nu mai 
fie suferința mea, anxietatea mea, tristețea mea. Cu alte cuvinte, 
să renunti la identificare, ceea ce înseamnă, pur şi simplu, să fii 
conştient. Probabil ai sentimentul că această conştientizare poate 
răsturna într-o clipă situația celor mai profunde convingeri ale 
noastre despre experiența noastră, pe măsură ce investigăm în- 
tinderea totală a acelei experienţe, spre deosebire de a trăi doar 
o reactivitate obişnuită, colorată si perpetuatà de tipare vechi şi 
tocite de gândire, cu foarte puţină conştientizare sau chiar fără. 


Ce înseamnă elibe- 
area de suferință? 


M-am întâlnit odată la Shenzhen, în China, cu un maestru Chan 
de nouăzeci şi opt de ani care, după ce i s-a explicat ce e MBSR, 
mi-a spus: „Există un număr infinit de moduri în care suferă 
oamenii. Prin urmare, trebuie să existe un număr infinit de mo- 
duri prin care Dharma le este pusă la dispoziţie oamenilor“. Prin 
Dharma el se referea la învățăturile universale ale lui Buddha 
despre suferință şi posibilitatea de a te elibera de suferință. 

Când vorbea despre Dharma ca fiind calea spre „eliberarea de 
suferință“, Buddha se referea la suferința pe care ne-o provocăm 
singuri, pe lângă suferința care se datorează unor evenimente 
naturale şi omeneşti, pe care nu le putem controla. 

Această suferință „suplimentară“ se numeşte suferință 
incidentală, însemnând „mai degrabă extrinsecă decât intrin- 
seca“, ,nelalocul ei“ sau „accidentală“.* Cu alte cuvinte, nu este 
un dat. E acel tip de suferință de care nu trebuie să ne lăsăm în- 
temnitati, în legătură cu care putem lua măsuri, de care ne putem 


Termenul în engleză este adventitious, de unde şi explicaţia din text că 
provine din termenul latin adventicius, care înseamnă „care vine de la noi 
din străinătate“ şi rădăcina acestuia advenire, „a sosi“. (N.t.) 

elibera complet, conform lui Buddha, în baza „investigațiilor de 
laborator“ meditative ale propriei experienţe - şi acelea ale nu- 
meroşilor practicanți Dharma de atunci încoace. Iar atunci când 
ne investigăm pe noi înşine, prin propria cultivare sistematică a 
mindfulness-ului în fata durerii particulare şi personale pe care 
o putem avea la un moment dat (cuvântul „a suferi“ vine din 
termenul latin sufferre, al cărui sens de bază este „a duce sau a 
îndura“), ne putem da seama că o mare parte este într-adevăr o 
formă de suferință pe care ne-o provocăm singuri, pe lângă ce ne 
aduc circumstanţele externe, care pot fi suficient de oribile şi fără 
contribuția noastră. 

Suferinta incidentală este cea care produce de departe ma- 
joritatea suferinţei cu care ne confruntăm. Durerea de orice 
fel — fizică, emoţională, socială, existenţială, spirituală — este 
parte a condiției umane şi, astfel, e uneori inevitabilă. Clişeul e 
că, deşi durerea poate fi inevitabilă, suferinţa care o însoţeşte e 
opțională. Asta înseamnă că felul în care alegem să avem o relaţie 
cu durerea contează enorm. __ 

Putem vedea că eliberarea de suferință nu înseamnă să pri- 
mim un permis care ne scapă de toate suferințele practicând 
mindfulness. Dacă eşti om, uneori vei avea de suferit. Face parte 
din condiția umană. Nu există scăpare. Simpla posesie a unui 
corp e o reţetă pentru suferință. Simpla posesie a unei minţi care 
nu se cunoaşte pe sine e o rețetă pentru suferință. După cum am 
văzut, a fi ataşat de ceva, a te agata de ceva, este o rețetă pentru 
suferință. Aşa că vom suferi. Poţi, de asemenea, să contribui la 
suferinţa altora, uneori chiar fără să ştii. Întrebarea e: este posi- 
bil să ne investigăm suferința şi să ne împrietenim cu ea, oricare 
ar fi condiţiile? Există modalităţi de bun-simt şi practice de abor- 
dare a experiențelor profund dureroase fără a le agrava? Care ar 
fi consecinţele dacă am vedea că e posibil să lucrăm intenţionat 
şi prin mindfulness cu durerea şi suferința, când acestea apar în 
viețile noastre? 


ladurile 


În orice moment, nenumărați oameni de pe planetă trec printr-un 
iad sau altul, un aspect sau altul al catastrofei totale. Aşa ceva nu 
trebuie minimizat. Suferinta e enormă. lar o mare parte a ei nu 
e incidentală. 

Uneori, suferința se datorează războiului sau altor forme de 
violență, pierderii celor dragi, durerii, umilintei, ruşinii, unui 
sentiment de neputinţă sau lipsă de valoare sau intemnitarii sau 
captivitàtii date de dependențe şi de orbire. Aceste iaduri în sine 
pot creşte violența, împingându-i uneori pe oameni să îşi facă lor 
sau altora lucruri îngrozitoare. 

Şi totuşi, în fata situaţiilor celor mai neînchipuit de terifiante, 
avem o capacitate solidă înnăscută de a conştientiza orice ar fi — 
chiar şi teroarea, disperarea şi furia — şi de a ne comporta diferit. 
E evident din numeroasele acte de bunătate care sunt făcute chiar 
şi în vremuri de război şi greutăți. Oameni fiind, ne putem întâm- 
pina şi purta durerea, furia, teama în moduri noi, care pot repara 
şi vindeca profund. 

Asta ne oferă mindfulness-ul ca practică: o nouă modalitate de 
a fi într-o relație cu noi, nu ca o cale de scăpare sau ca un tertip, 
ci ca o cale de a aprofunda legătura cu umanitatea, bunătatea şi 
frumuseţea noastră. 

În plus, în amărăciunea — sau chiar groaza — oricărui mo- 
ment, putem recunoaşte, fiindcă am văzut în mod repetat, în 

practica mindfulness-ului însăşi, ceea ce e uneori numit legea efe- 
meritatii: faptul că totul, fără excepție, se schimbă mereu, că lucru- 
rile nu pot şi nu vor rămâne la fel pe veci. În momentul prezent, 
putem recunoaşte şi că deja conştientizarea ne e liberă — chiar şi 
în închisoare, chiar şi în iad — şi ne dă libertatea de a alege cum 
răspundem interior circumstanțelor noastre, chiar dacă nu putem 
controla circumstanţele exterioare. Viktor Frankl s-a exprimat 
astfel în cartea sa Omul în căutarea sensului vieții, descriind expe- 
rienta sa într-un lagăr de concentrare nazist: „Omului i se poate 
lua totul, mai putin un lucru: ultima dintre libertăţile umane — 
respectiv aceea de a-şi alege propria atitudine într-un anumit set 
de împrejurări date, de a-şi alege propriul mod de a fi“.? 


° Viktor Frankl, Omul în căutarea sensului vieţii, trad. Silvian Guranda, ed. 
Meteor Press, Bucureşti, 2009, p. 79. (N. t.) 

Eliberarea se alla 
in practica Însasi 


Un alpinist care escalada zona înaltà a Anzilor, după ce căzuse fi- 
indcă partenerul său de catarare considerase că nu are altă soluţie 
decât să taie frânghia dintre ei sau să îşi piardă propria viata, nu 
mai avea alte opţiuni în afara aceleia de a cădea într-o crevasă de 
gheață, având un picior grav fracturat şi dureros. Fiindu-i viata în 
joc, nu avea posibilitatea de a merge în direcţia în care îşi dorea 
cel mai mult, pentru a supraviețui — în sus. Singura sa soluţie în 
momentul respectiv a fost să coboare în întuneric şi să spere că 
avea să ajungă într-un loc unde ar fi putut în sfârşit să găsească o 
cale către siguranță. 

La fel, pot exista momente când nici noi nu avem de ales şi 
trebuie să mergem mai departe în întuneric şi să perseverăm prin 
teroare, suferință — poate fără nicio străfulgerare a unei „soluții“ 
realiste sau final la orizont. Pur şi simplu, nu există alternativă. 
Dar felul cum abordăm situația contează enorm. În cazul lui, 
alpinistul a găsit, miraculos, o cale de scăpare şi a supraviețuit. 

' Când suferim, amărăciunea circumstanțelor are mereu ceva 
unic. Şi din motive întemeiate. Orice s-ar întâmpla, ni se întâmplă 
nouă, nu altcuiva. Există mereu o poveste care însoţeşte situația, 

când încercăm cu disperare să ne explicăm singuri inexplicabilul. 
Suferinta poate apărea brusc, în oricare dintre manifestările sale 
infinite, pe neaşteptate în mijlocul vieţii şi al relaţiilor noastre 
foarte bogate şi structurate, sperantelor şi visurilor, istoriilor 
şi afacerilor neterminate. Poate semnala sfârşitul a ceva, poate 
semnala o pierdere iremediabilă. Evenimentele pot nărui toate 
speranţele şi visurile într-o clipă, ne pot sfâşia țesătura vieţii, pot 
răsturna totul cu susul în jos şi pot distruge tot ce e mai frumos 
şi mai atrăgător. Nu se poate nega acest lucru. 

Practica mindfulness ne oferă o cale de a fi într-o relație cu 
enormitatea aceasta, cu amărăciunea şi cu elementele particu- 
lare ale poveşti — chiar şi atunci când pare imposibil ca noi sau 
altcineva să poată face ceva. Ne invită să fim disponibili, iar şi 
iar, chiar şi în fata propriului sentiment de copleşire, reticentà 
şi disperare, să ne întoarcem către lucrul de la care ne dorim cel 
mai mult să ne îndepărtăm. Ne invită să acceptăm ce pare a fi din- 
colo de acceptare şi să experimentam imbratisarea realității cu un 
sentiment de bunătate nemărginită fata de noi înşine. Aceasta e o 
practică - una care nu poate să se desfăşoare decât în timp. 

imbratis4m ce se întâmplă cu conştientizare şi acceptare pen- 
tru că nu avem o alternativă viabilă şi inteligentă. Şi o imbratisam 
nu ca pe o formă de resemnare pasivă sau abandon, aşa cum am 
văzut, ci ca pe o cale de a ne afla într-o relație mai înteleaptà cu 
ceea ce este, cu ceea ce a fost şi cu necunoasterea a ceea ce se va 
desfăşura. Şi o facem doar în limita capacităţii noastre din orice 
moment. 

Există putere aici. Există o demnitate tăcută aici. Şi nu este 
inventată. Nu este forțată. Nu este o idealizare romantică a unei 
stări speciale de a fi. Nu este o aplicare a unei metode sau tehnici. 
Nu este implementarea unei filosofii. Este vorba despre o ființă 
umană sau un grup de oameni sau o societate care conştienti- 
zează pe deplin ascutimea a ceea ce este. Astfel se cultivă, de fapt, 
practica mindfulness: disponibilitatea de a nu şti, de a conştien- 
tiza deopotrivă că ştii şi că nu ştii şi de a reacționa adecvat la ceea 

ce necesită un răspuns în momentul acesta, în condiţiile în care 
ne regăsim, cu blandete fata de sine şi fata de cei care au cea mai 
mare nevoie de tandretea şi de claritatea noastră. 

Aici se găseşte eliberarea de suferință. Eliberarea se regăseşte 
în practica însăşi şi în fiecare moment în care ne putem refugia pe 
domeniul nestiintei. Din astfel de momente putem acționa chiar 
şi în fața unor poveşti interioare sonore, care prezic deznădejde, 
disperare şi eşec. Chiar şi în clipele în care ne pierdem mintea şi 
inima, secunda următoare sau când suntem gata, putem începe 
iar şi iar şi iar. Putem reveni mereu la ceva din adâncul nostru 
care e stabil, care e de încredere, care e complet — iar acesta nu 
e un lucru. 


Frumusetea mintii 


care se cunoaște 
pe sine 


Am putea afirma că toate operele de artă, cultură şi ştiinţă cele 
mai importante, conţinutul muzeelor şi bibliotecilor din lume 
şi ce se întâmplă în sălile de concerte şi între coperţile marilor 
opere literare şi poetice se nasc din mintea umană care se cu- 
noaste pe sine într-o măsură sau alta sau este măcar interesată se 
exploreze interfața dintre a şti şi a nu şti. 

Pe de altă parte, de-a lungul istoriei omenirii, majoritatea 
atrocităților şi ororilor celor mai mari pe care o persoană sau un 
grup sau o naţiune le-a înfăptuit asupra alteia sau asupra sieşi are 
ca punct de plecare aceeaşi minte omenească, atunci când nu se 
cunoaşte pe sine, când refuză să se privească prin prisma relaţiei 
cu totul şi alege activ (şi, deseori, cinic) un interes îngust definit, 
lăcomia, animozitatea, înşelătoria, violența şi absurditatea în locul 
conştientizării, atenţiei asupra prezentului şi sentimentului de in- 
terconectare, cooperării şi bunatatii care pornesc natural dintr-un 
mod atent şi inimos de a vedea, a şti şi a fi în lume. 

Dupà cum am vazut, avem nenumărate ocazii să păşim în 
afara limitelor poveştii tocite a gândirii noastre şi să nu ne mai 
lăsăm deturnati de emoțiile, ideile şi părerile noastre, de ce ne | 
place şi ce nu ne place şi, în schimb, să conştientizăm. l 

Conştientizarea noastră are capacitatea de a ne elibera, măcar 
pentru o clipă nemăsurată, de elementele toxice ale gândirii şi | 
emotiei si de suferinta indusa prin obicei, care apare, de regula, 
atunci cand acestea sunt neimplinite, neexaminate şi nu sunt 
binevenite în constientà. | 


Lum să ai grijă de 
practica meditatiei 


Meditatia înseamnă cultivarea acelui gest de a primi cu brațele 
deschide orice s-ar ivi — de a-i face loc în conştientizare din toată 
inima. 

Cultivarea (bhavana în Pali) este un termen din agricultură; 
se referă la plantarea semințelor, udarea acelor semințe și apoi 
protejarea lor pentru a le da timpul necesar să crească. Şi e nece- 
sar să le protejezi, pentru că vor fi mâncate de păsări sau călcate 
în picioare de vite sau spălate de ploaie. Din acest motiv există 
garduri şi şanţuri de drenare în jurul câmpurilor, livezilor tinere 
şi viilor. 

În cazul semintei mindfulness-ului, vorbim despre un poten- 
tial asemănător cu acela al unei ghinde care, dacă este udatà în 
mod regulat de timpuriu, este capabilă să crească şi să devină un 
stejar impunător, ocrotitor, ale cărui crengi şi frunziş pot oferi 
un refugiu de încredere în fața intemperiilor. 

Prin urmare, are sens să ai grijă de practica meditatiei în curs 
de constituire, mai ales în primii treizeci sau patruzeci de ani. E 
prețioasă şi e uşor să fie călcată în picioare sau dată la o parte de 
toate solicitările concurente ale zilei şi ale propriei tale minți. 


Conservarea 
energiei in practica 
meditatiei 


Dacă eşti abia la început, e bine sà fii atent la impulsul natural de 
a vorbi cu alti oameni despre practica meditatiei sau de a aminti 
în treacăt că începi să meditezi. 

E uşor să îți risipeşti astfel energia. Dacă altcineva nu răs- 
punde pozitiv la cele împărtăşite de tine sau desconsideră în 
vreun fel ideea de meditaţie, chiar şi neintentionat, ai putea 
ajunge să te descurajezi înainte chiar de a începe să dai sufici- 
entă consecvență practicii tale pentru ca opiniile altora în această 
privinţă să nu mai conteze pentru tine. 

De asemenea, dacă relatezi entuziast despre practicarea me- 
ditatiei şi cât e ea de grozavă şi îţi faci un obicei din asta, în scurt 
timp vei ajunge să iroseşti putina energie pe care o ai vorbind 
despre „experiența“ meditatiei şi despre cât de grozave sunt „în- 
telegerile“ tale profunde şi cât de mult te transformă mindful- 
ness-ul, în loc să exersezi. Riscul e ca, în scurt timp, să nu mai ai 
timp să meditezi, să te implici mai mult în povestea practicării 

meditatiei, decât în experienţa continuà a meditatiei. Acesta, de- 
sigur, e un exemplu de identificare, doar cà acum se construieste 
în jurul subiectului meditatiei. Este întotdeauna uimitor ce poate 
face mintea pentru a construi si a consolida o identitate. 

Din motivul acesta si din altele, ar fi util sà fii atent, sà ai 
grijà si sà te gàndesti cui te simti impulsionat sà îi vorbesti des- 
pre practicarea meditatiei şi ce ajungi să spui. Ti-ar putea fi de 
mare ajutor dacă ai avea măcar o persoană - de preferat, una care 
practică şi ea şi e mai experimentată decât tine, sau care măcar o 
practică de mai mult timp - cu care să poţi vorbi despre practică 
mai amănunțit. Însă, în afară de asta, probabil că e cel mai bine 
să reduci la minimum discuțiile cu alții, cele care presupun mai 
mult decât a le explica ce ai nevoie membrilor familiei şi prieteni- 
lor care ar putea fi interesați. Astfel, nu vei irosi energiile noi pe 
care le mobilizezi şi care sunt necesare pentru a păstra impulsul 
practicii formale în orice împrejurare. Într-un sens, iti reinves- 
teşti energiile respective, le dai înapoi practicii însăşi şi cultivării 
relaţiei cu tăcerea şi cu a nu face. 

Permiti vieţii tale, acțiunilor şi atitudinilor tale să vorbească 
în numele tău, fără a fi nevoie să sintetizezi o poveste satisfăcă- 
toare pentru ceilalți şi nici măcar pentru tine. 


O atitudine 
non-nocivà 


Cultivarea mindfulness-ului are un fundament etic. Mindfulness 
este o orientare către realitate puternic conectată cu compasiu- 
nea, începând cu aceea fata de tine. Se bazează, mai presus de 
orice, pe principiul de a nu face rău, sau ahimsa (în sanscrită). 

În orice clipă, eşti invitat să fii prezent cu tine şi pentru tine 
aşa cum eşti, cu o atitudine de deschidere, generozitate şi bună- 
tate. După cum am văzut, a nu judeca înseamnă că e important 
să nu te critici singur ori de câte ori nu te ridici la înălțimea stan- 
dardelor pe care ti le autocreezi şi care de obicei sunt nerealiste. 
Faptul de a te înjosi astfel nu se prea potriveste cu principiul de 
a nu face rău. 

Când subscriem intenționat principiul non-agresiunii ca mo- 
tivatie esenţială şi fundaţie a practicii mindfulness, acest fapt ne 
permite să adoptăm o perspectivă complet diferită asupra felului 
în care am putea avea o relație cu stările noastre mentale trecă- 
toare, dar adesea dureroase, precum şi cu întreaga noastră viata, 
aşa cum se derulează ea clipă de clipă, şi chiar cu întrebarea care 
sunt în realitate cele mai profunde şi mai importante nevoi ale 
noastre. 

A nu face rău stă la baza jurământului lui Hipocrat din medi- 
cină - „Primum non nocere“: „În primul rand, nu face rău“. Este 
un jurământ pe care îl depun doctorii când încep să profeseze, 
după ce-şi încheie formarea. Dacă vei cultiva acest gen de atitu- 
dine fata de tine, atunci, când îţi iei locul pe un scaun sau o pernă 
| de meditaţie, te poți lăsa liniştit în voia conştientizării, fara să 

trebuiască să ajungi altundeva sau să simţi ceva deosebit. 

Pentru că, aşa cum am văzut, momentul acesta e deja special. 


Lăcomia: cascada 
de nemulțumiri 


Budistii au o modalitate foarte prozaică de a vorbi despre anu- 
mite stări mentale nesănătoase şi potenţial distructive. Le nu- 
mesc pur şi simplu otrăvuri. Aceste stări mentale toxice, cum se 
mai numesc, sunt grupate în trei categorii. 

Prima otravă e cea a lăcomiei. Lăcomia e impulsul de a obține 
orice ar fi obiectul dorinței tale. Poate părea cumva exagerat să 
spui despre asta că ar fi „toxic“, dar, în esenţă, e o lentilă foarte 
utilă prin care să iti priveşti comportamentul, astfel încât să-ți 
poți constientiza mai bine impulsurile şi acţiunile, până la con- 
secintele lor foarte palpabile. 

Tintim mereu lucrurile pe care ni le dorim. Uneori, e vorba 
doar de putinà licomie — ne dorim mai multà màncare, mai 
multà încredere sau mai multà iubire. Iar alteori, e vorba despre 
o foame imensă care nu poate fi satisfăcută, oricât de mult am 
încerca. Fie ea mică sau mare, dacă nu obținem obiectul dorinţei 
imediate, ne putem simţi incompleti, fara chef, poate chiar abso- 
lut nefericiti. 

Desigur, credem sincer că, dacă vom obține acel lucru care ne 
lipseşte, oricare ar fi el, atunci ne vom simți din nou întregi. Şi e 


adevărat, până la un punct. E un sentiment plăcut... până ne sim- 
tim iar incompleti, şi ne dorim un pic mai mult... până obţinem 
următorul lucru. iar astfel se declanşează o cascadă nesfârşită 
de nemulțumiri. Este agatarea, clară ca lumina zilei, tendinţa pe 
care Buddha a declarat-o cauza principală a suferinţei. Când lă- 
comia acționează, pare mereu să fie ceva care lipseşte — ceva ce, 
dacă am avea, am fi completi. 

Recunoastem cu toţii tiparul acesta, dar adesea îl vedem mai 
clar la alții decât la noi. Asta nu înseamnă că nu ne putem dori 
lucruri sau că nu ar trebui să avem scopuri sau ambiţii. Ne reamin- 
teşte doar că ne producem mai puţină suferință nouă şi celor din 
jur când suntem conştienţi de cât de atasati am putea fi de do- 
rintele noastre şi permitem apoi conştientizării să ne moduleze 
gândurile, emoţiile şi acţiunile. 

E uşor de spus, greu de făcut. 


Li 
versiunea: reversu 
' 
| VJ a E 
Duşmănia sau aversiunea reprezintă reversul lăcomiei. Şi ea, la 
rândul ei, se naşte din ataşamentul inconştient de dorința noas- 


trà - numai că acum e vorba despre dorința ca lucrurile să fie 
diferite de cum sunt. 

Aversiunea se naşte din tot ce nu vrei sau nu îți place, de 
care vrei să fugi, de care te fereşti, pe care vrei să-l îndepărtezi 
sau care ai vrea să dispară. Tot ce e nedorit e pus la grămadă 
în categoria aceasta: aversiune. Aversiunea stă la baza a nume- 
roase emoţii importante — supărare, ură, furie, teamă — şi, de 
asemenea, la baza altor emoții mai slabe, cum ar fi iritabilitatea, 
resentimentele, tàfna, neplăcerea. 

Poate fi foarte ilustrativ să faci experimente în care să observi 
de câte ori în cursul unei zile aversiunea îşi scoate capul, într-un 
fel sau altul: un acces de neplăcere pentru felul în care cineva 
spune ceva sau pentru că încarcă maşina de spălat vase într-un 
fel care nu e felul tău, sau pentru că pune la loc un instrument 
într-un mod nepotrivit, deşi e atât de clar, cel putin pentru felul 
tău de a gândi, că trebuie pus exact invers, sau când vremea nu 
e pe placul tău, sau când cineva te acuză de ceva (fie acel ceva 

minor sau trivial) ce nu ai făcut, de fapt, sau că nu ai rezolvat 
ceva ce tu chiar ai rezolvat, sau când nu ti se recunosc meritele 
pentru o faptă deosebită de către oamenii de ale căror opinii iti 
pasa. 

Situatiile care sigur declanşează o contracție de aversiune in 
noi sunt mană cerească dacă eşti pregătit pentru ele. Ne oferă 
ocazii infinite, deşi umilitoare, de a vedea cât de mult din ceea ce 
noi credem că reprezintă adevărata noastră stare de bine depinde 
de a ni se face pe plac, de a vedea cât de puternic şi inconştient 
suntem atașați de dorinţa ca lucrurile să se desfăşoare aşa cum 
vrem noi să se desfăşoare şi de a fi tratați ca si cum toţi oamenii 
din lume ştiu exact cum vrem şi cum trebuie să fim tratați. 

În exemplele acestea poți simți mareea furibundà a identifi- 
cării şi cât de toxică poate deveni povestea interioară. Şi, fără 
îndoială, o simți în pleiada de exemple care probabil iti năpădesc 
acum mintea, când te gândeşti cum e relația ta cu apariţia a orice 
şi a tot ce nu iti place, oricât de mărunt, şi cât de mult iei totul în 
nume personal. 

În felul acesta, conştientizarea aversiunii este profund vinde- 
cătoare, pentru cà ne oferă o modalitate de a dizolva, cel putin 
pe moment, cămaşa de forță autoimpusă, dar inconstientà, a 
unor astfel de reacții automate şi inconstiente. Un minimum de 
conştientizare, chiar şi după derularea faptului, ne permite să 
vedem că avem, în astfel de momente, opțiuni reale la dispoziţie. 
Ne aminteşte că nu trebuie să fim un prizonier perpetuu al aver- 
siunii dacă reflectăm la ceea ce tocmai s-a întâmplat şi dacă ne e 
cu adevărat mai bine aşa decât cu reacţia noastră emoțională. De 
asemenea, ne semnalează că, la prima ocazie, care, de regulă, e la 
doi paşi, ne putem aduce aminte să vedem mai clar şi să ne dăm 
voie să simțim în trup energiile tensionate care apar pentru că 
lucrurile nu se întâmplă aşa cum am vrea noi să se întâmple. În 
felul acesta, putem alege conştient să permitem energiilor turbu- 
lente ale momentului respectiv să apară, să îşi facă numărul com- 
plex, iar apoi să treacă aşa cum se înalță valurile de fum dintr-o 

lumânare stinsă, fără să luăm în nume personal ceva sau fără a 
trebui să controlăm într-un fel sau altul ce se petrece. 

Asta nu înseamnă să nu actionim vehement în condiții peri- 
culoase şi amenințătoare. A lua poziții principiale şi curajoase în 
faţa unor circumstanțe periculoase şi amenințătoare reprezintă o | 
parte intima a unei vieti integre, vigilente şi grijulii. Într-adevăr, 
în funcție de circumstanţe, poate fi o decizie necesară şi o întru- 
pare a claritatii, înţelepciunii şi compasiunii noastre. 

Însă atunci nu ar mai fi personal într-un sens restrâns. În 
schimb, ar deveni o manifestare a integralitàtii noastre şi o ex- 
tensie naturalà a practicii noastre de neseparare. 

Amăgirea 

și capcana profetiilor 
care se implinesc 
singure 


Cea de-a treia otravă, amăgirea, este exact opusul înţelepciunii. 
Înseamnă a nu vedea lucrurile cum sunt în realitate. Mai trece şi 
sub numele de iluzionare. 

Şi amăgirea, şi iluzionarea se nasc din a nu percepe şi a nu 
înțelege clar relaţiile dintre evenimente şi lucrurile diferite şi 
adesea complexe, şi, astfel, a nu realiza ce se întâmplă de fapt. 
În schimb, trăim în propria bulă narativă de moment, atribuind 
adesea eronat cauza şi efectul şi fiind astfel prizonierii absoluti ai 
gândurilor şi emoţiilor care sunt deopotrivă lipsite de acuratețe 
şi orientate greşit. 

Se întâmplă prea des ca poveştile noastre neexaminate şi 
amăgitoare să se transforme în profeții care se împlinesc singure. 

Putem oricând să compunem orice dovadă ne e necesară pentru 
a sprijini un anumit punct de vedere și să o credem apoi, chiar 
dacă e clar neadevărată. Asta înseamnă amăgire. Avem parte de 
astfel de exagerări în peisajul politic şi social. 

Acum e întotdeauna 
momentul potrivit 


Între lăcomie, ură şi amăgire, ai multe lucruri la care să fii atent. 
Şi putem începe foarte aproape de casă. Nu trebuie să criticăm 
pe altcineva şi nici nu trebuie să ne criticăm singuri sau să luăm 
personal ceva din toate acestea. 


A ke ke 


Întregul scop e să observi jocul tuturor acestor stări men- 
tale şi efectele lor asupra trupului şi trăirile din fiecare clipă. 
După cum am văzut, sunt multe de care să tii cont, şi din acest 
motiv mindfulness are o putere de transformare atât de mare, 
o putere de vindecare atât de mare şi o capacitate atât de pu- 
ternică de a ne orienta şi a ne ajuta să ne dezvoltăm pentru a 
fi noi. 

Capacitatea aceasta este prezentă şi accesibilă pe durata între- 
gii vieţi. Nu contează cât de bătrân eşti când descoperi practica 
mindfulness sau când auzi pentru prima dată cuvântul „mindful- 
ness“ şi decizi cà ai simţit o oarecare afinitate şi atracție fata de 
promisiunea pe care o face practicarea sa. Nu contează pentru că, 
în esenţă, este promisiunea de recâştigare a vieţii tale sau, mai 
exact, de a-ți da înapoi viata. Se poate întâmpla la orice vârstă şi 
în orice moment. 

Acum este întotdeauna momentul potrivit pentru că este sin- 
gurul moment. Uită-te la ceas. 

Incredibil! 

Cum de se face? 

Tar e acum. 


„Programa e 
„tocmai aceasta 


Nu numai că e mereu acum. „Programa“ acestei aventuri pe care 
o numim viaţă, în care mindfulness poate juca un rol atât de im- 
portant, este întotdeauna ce se întâmplă în momentul acesta, fie 
că ne place sau nu ce se petrece. 

Orice s-ar intampla acum se transforma in programa eliberarii 
de cătuşele lacomiei, urii şi amagirii. Nu avem nevoie de un ideal 
sau basm romantic despre ce ar fi cel mai bine pentru noi. Avem 
deja ce ne e cel mai necesar: actualitatea lucrurilor aşa cum sunt 
în singurul moment pe care îl vom avea vreodată - cel de acum. 

Iar cheia pentru a percepe şi a înţelege ce se întâmplă şi a ne 
elibera de impulsul obiceiurilor inconştiente ale minţii noastre 
se găseşte în capacitatea de a surprinde momentul în care mintea 
noastră cataloghează pentru prima dată cele petrecute ca pe ceva 
plăcut (dacă e plăcut) sau neplăcut (dacă e neplăcut) sau e nici 
plăcut, nici neplăcut. Aceasta e lentila elementară şi primară prin 
care percepem oricare şi toate obiectele atenţiei. Ce se întâmplă 
chiar în clipa următoare în mintea şi în viața noastră e profund 
influențat de capacitatea noastră de a constientiza acest mecanism 
de evaluare de obicei inconştient şi automat. 

Definiţia lui „plăcut“ este că ne dorim ca legătura noastră cu 
obiectul atenţiei să fie păstrată şi am suferi dacă ar fi întreruptă. 
Ne dorim mai mult şi deci putem cădea lesne în lăcomie în mo- 
mentul acela, dacă nu conştientizăm pur şi simplu calitatea plà- 
cută, lăsând lucrurile să se rezume la atât. 

Definiţia lui „neplăcut“ e că ne dorim ca experiența din mo- 
mentul acesta să ia sfârşit şi am suferi dacă ar continua. Dacă 
picăm automat în capcana îndepărtării sau a încercării de a-i 
scurta durata, am căzut deja în aversiune. 

Iar definiţia lui „nici plăcut, nici neplăcut“ este că nu are ni- 
ciunul dintre atributele acestea şi, prin urmare, e greu de remar- 
cat din capul locului. Când ceva nu e nici plăcut, nici neplăcut, e 
uşor de trecut cu vederea şi, prin urmare, e uşor să cădem pradă 
amăgirii, ignoranței şi iluziei în relație cu obiectul respectiv. 

Astfel, a practica mindfulness cu privire la calitatea plăcută, 
neplăcută sau neutră a oricărui moment reprezintă cheia pentru 
a nu ne lăsa pradă lacomiei, aversiunii sau amăgirii - sau pentru 
a abandona rapid când asta se întâmplă, aşa cum va fi cazul, in- 
evitabil, deseori. Mindfulness, aplicat la momentul contactului 
cu un anumit obiect al atenţiei care ne apare în experiență, pune 
pe moment capăt unei suferințe inutile, accidentale, pentru cà 
suferința nu rezidă nici în caracterul neplăcut şi nici în cel plăcut. 
Ea rezidă în aversiune şi în lăcomie - în agatare şi în identificare. 

Toate acestea se pot dizolva într-un moment, când constien- 
tizarea înțelege ce se petrece de fapt... ca balonul de săpun atins 
cu degetul. 

Eliberarea de suferință chiar în clipa aceea. 

Eliberarea de lăcomie, ură şi amăgire. 

Acum pentru momentul următor care, desigur, e acesta. 

Lum să iti dai tie 
viata inapoi 


In Clinica de Reducere a Stresului, numeroşi pacienţi ne spun, 
cu mare regularitate, că au sentimentul că exercițiile de mindful- 
ness, sub forma MBSR, le-au redat viețile şi ne sunt recunoscă- 
tori din acest motiv. 


dk 


Adesea, subliniem cà, desi ar putea fi întru câtva adevărat, e 
la fel de adevărat - poate chiar mai mult — cà noi nu le-am dat 
nimic. Beneficiile de care au avut parte, oricare ar fi ele, se da- 
torează muncii lor asidue în exercițiile de meditație, inspiraţiei 
de a se angaja în şi de a susţine practicarea mindfulness-ului ca 
pe o disciplină de-a lungul timpului şi faptului că erau de la bun 
început completi. 

Înflorirea mindfulness-ului în viata cuiva este întotdeauna 
mai degrabă o formă de dezvoltare şi integrare a ceea ce se află 
deja acolo, şi nu o adăugare sau o îndepărtare a anumitor trăsă- 
turi. Pentru pacienţii noştri de la Clinica de Reducere a Stresului, 
mindfulness nu este o idee drăguță pe care o scoţi din pălărie ori 
de câte ori te simți stresat. Nu este nici o tehnică de relaxare. Nu 
este deloc o tehnică. E un fel de a fi. 


pi 

Prin urmare, chiar dacă există sute, dacă nu chiar mii de teh- 
nici diferite de meditație, meditaţia nu are de fapt legătură cu 
tehnicile. | 

Tehnicile, când sunt înţelese şi folosite corespunzător, sunt 
doar metode abile de a te trezi la realitatea care se află deja aici 
şi de a oferi o modalitate mai bună — adică mai înteleaptà — de 
a fi într-o relatie cu ea. 


Propagarea practicării 
mindfulness-ului 
in lume 


Odată ce ai pus bazele practicii formale şi ai permis vieţii înseşi 
să fie deopotrivă adevăratul profesor şi adevăratul exercițiu, ai 
putea descoperi cum creativitatea şi imaginaţia ta naturală găsesc 
numeroase modalităţi de a duce practica mindfulness în diferite 
domenii ale vieții. 


eK 


Daca esti profesor, ţi-ai putea da seama că ar fi util să îți înveți 
elevii cum să fie atenţi şi să îi încurajezi să cultive o mai mare 
conştientizare a trupului, gândurilor lor şi emoţiilor lor, atât în 
clasă, cât şi acasă. Îți poți imagina că-i înveți să îşi acordeze in- 
strumentul (de învățare, creativitate şi conectare socială) înainte 
de a se aştepta să funcționeze optim când cântă la el. Acordarea 
aceasta şi cântatul efectiv care îi urmează au la bază toate formele 
prin care trec învățarea şi chestionarea, investigația şi imagina- 
tia, se susțin reciproc de-a lungul zilelor, săptămânilor, lunilor 
şi anilor, şi, de fapt, întregii vieţi. Muzica se îmbogățește mereu. 


| 

Expunerea la exercitiile de mindfulness alàturi de un profe- 
sor înzestrat poate cultiva un mai puternic echilibru emotional 
si inteligentà la copii, adolescenti si adulti tineri. Poate stimula 
o mai mare rezistentà la stres si o mai bunà inteligentà socială 
şi cooperare — exact ce se doreşte de la un popor iluminat şi 
angajat. Numeroşi profesori de facultate dezvoltă programe ino- 
vatoare care includ exerciţii practice de mindfulness şi cercetează 
tradiţiile practicii contemplative, precum şi aplicările lor creative | 
în cadrul a numeroase discipline din ariile umanistă şi ştiinţifică. 

Astfel, dacă eşti profesor, indiferent la ce nivel, de la cel pre- 
şcolar până la cel postuniversitar, mindfulness iti poate fi un 
aliat pretios in numeroase aspecte ale activitatii si vocatiei tale. 
in plus, poate da satisfactie pentru ceva din adâncul tau care tan- 
jeste după autenticitate, conectare şi creativitate, care se mani- 
festă într-o formă superioară simplei sume a componentelor sale. 
într-adevăr, ai o satisfacţie profundă când simți cum dragostea 
de învăţare şi un sentiment de aventură a descoperirii prind viata 
în sala de clasă şi le vezi manifestându-se la nivelul activității şi 
vieţii elevilor tăi, prin cultivarea mindfulness-ului. Ca profesori, 
pentru asta trăim. X 

Din motive similare, mindfulness poate fi un aliat în efectiv 
orice profesie. Foarte puține sunt slujbele care au la bază per- 
formanta şi care nu ar avea de câştigat de pe urma unei conşti- 
entizări superioare a elementelor esenţiale care conduc către o 
productivitate optimă şi satisfacția personalului. Companiile din 
topurile Fortune 100 şi Fortune 500 folosesc acum mindfulness 
pentru a optimiza performanţa în cazul proiectelor bazate pe 
echipe şi pentru a acționa drept catalizator pentru leadershipul 
încorporat, inovaţie, creativitate, inteligență emoțională şi comu- 
nicare eficientă. 

Armata foloseşte la rândul ei exerciţiile de mindfulness pen- 
tru a face fata costurilor sociale uriaşe pentru militari şi familiile 
lor pe care le presupune dislocarea repetată, precum şi pentru 
a rafina exerciţiile care inculcă soldaţilor o mai mare rezistență 


la stres şi un discernământ şi un control sporit al situaţiilor de 
contra-insurgentà. Pregătirea de acest tip are ca scop, în parte, 
să reducă, sperăm, semnificativ, numărul de victime în rândul 
civililor în timpul operaţiunilor de luptă în care duşmanul nu 
poartă uniforme, unde civilii sunt peste tot, iar soldaţii înşişi ar 
putea fi ingroziti. 

Se presupune că mindfulness ar putea fi profund util în proce- 
sul politic, unde forțele intrinsec toxice ale lăcomiei, aversiunii, 
amăgirii şi identificării stăpânesc adesea şi ar putea distruge 
orice bune intenții, înțelepciune intrinsecă şi amabilitate care ar 
fi putut inspira initial deținătorii de funcţii politice să contribuie 
creativ la bunăstarea şi la progresul țării. 

Mai aproape de noi, folosirea mindfulness-ului în calitate de 
părinţi — fie că e vorba de nou-născuţi şi copii mici sau de copii 
mai mari — poate oferi un univers vast şi puternic de opţiuni de 
îngrijire a copilului, continuând, în acelaşi timp, să ne dezvoltăm 
şi să creştem noi înşine în vieţile noastre. Acelaşi lucru se poate 
spune despre folosirea mindfulness-ului la naştere, la îngrijirea 
persoanelor vârstnice, în domeniul sporturilor şi petrecerii tim- 
pului liber şi în domeniul juridic şi al altor instituţii sociale. 

Aşadar, oricare ti-ar fi slujba, oricare ti-ar fi pasiunile în viata, 
ai putea descoperi că mindfulness iti arată noi modalități de a-ți 
stimula şi optimiza atât eficienţa, cât şi entuziasmul pentru 
muncă, modurile în care iti hrăneşti creativitatea înnăscută şi iti 
împlineşti nevoia de relații umane satisfăcătoare, pe baza autenti- 
citàtii şi bunavointei. Impulsurile acestea — dacă sunt fructificate 
prin reflecţie profundă şi cultivare permanentă, prin practică si 
experimentare — pot transforma lumea în feluri neînsemnate 
şi importante. În acest sens, fiecare dintre noi este un agent al 
înțelepciunii şi transformării, al introspectiei şi vindecării, al 
creativității şi imaginaţiei în rețeaua aceasta inter-încorporată pe 
care o numim omenire. 

Avem parte, în scurtele noastre vieți, de toate momentele care 
ne sunt necesare pentru a ne asuma responsabilitatea pentru felul 

în care alegem sà relationàm cu ceea ce este şi ceea ce ar putea fi, 
dacă ne urmăm inima şi înțelepciunea intrinsecă. Oportunitatea 
aceasta ne invită să ne angajăm din toată inima, fiecare în felul 
său, într-o aventură permanentă pe tărâmul posibilului și a încă 
nerealizatului. 


“Partea a IV-a 
-= Pârguirea 


' Fundamentele 
atitudinale 

ale practicării 
mindfulness 


Pe lângă fundaţia etică pe care se sprijină practica mindfulness, 
există şi o fundaţie atitudinală complementară. 


KEK 


Am sugerat asta mereu cand am pomenit de calitatea afectu- 
oasă a atenției şi de nevoia de a fi blânzi şi a nu ne judeca sin- 
guri. Sunt mult mai mult de şapte, dar aceste şapte atitudini sunt 
fundamentale. Celelalte — inclusiv generozitatea, recunoştinţa, 
răbdarea, iertarea, bunătatea, compasiunea, bucuria empatică şi 
stăpânirea de sine — se dezvoltă prin cultivarea acestora şapte: 
absenţa judecății, răbdarea, mintea începătorului, încrederea, 
lipsa efortului, acceptarea şi renunțarea. 

1. ABSENȚA JUDECĂȚII 


Am văzut deja de ce este atât de important să nu adoptăm o ati- 
tudine de judecată dacă am vrea să vedem dincolo de ideile şi 
opiniile automate şi, de obicei, neanalizate, pe care le avem cam 
despre orice. Când începi să fii atent la ce îți trece prin minte, 
descoperi în scurt timp că, practic, totul e o judecată de un fel sau 
altul. E bine să fii conştient de acest fapt. Nu e nevoie să judeci 
judecata sau să încerci să o schimbi. E suficient să iti dai seama. 
Atunci poate apărea adevăratul discernământ, a vedea lucrurile 
aşa cum sunt. A nu şti e înrudit cu a nu judeca. Când nu trebuie 
să ştim imediat totul, putem fi deschişi la a vedea cu ochi noi. 

Aşadar, când începi să exersezi meditatiile ghidate, observă 
cât de des apar judecăţi de tot felul. Nu trebuie decât să le recu- 
nosti. 


2. RĂBDAREA 


Mereu încercăm să ajungem în altă parte. Avem o nevoie puter- 
nică de a fi pe drum către un moment mai bun, un timp mai bun 
când se vor alinia toate pentru mine. E atât de uşor să devenim 
nerăbdători şi porniţi. Desigur, asta ne împiedică să fim unde 
suntem deja. Exemplul clasic este acela al unui copil care vrea 


să facă fluturele să iasă mai repede din crisalidă pentru că ar fi 


frumos să aibă fluturele. Astfel, desface inocent crisalida, fără să 
înțeleagă în vreun fel că lucrurile se desfăşoară în ritmul lor. 
Răbdarea este cu adevărat o atitudine minunată pe care o poți 
aduce în exerciţiile de mindfulness, fiindcă a practica mindful- 
ness înseamnă deja, într-un sens fundamental, să ieşi cu totul 
din timp. Când vorbim despre momentul prezent, vorbim despre 
acum; vorbim despre „în afara timpului de pe ceas“. Am avut cu 


toții parte de astfel de momente. De fapt, nu avem parte decât 
de astfel de momente, dar le ignorăm aproape pe toate şi doar 
din an în Paşte trăim un moment în care timpul se opreşte în loc 
pentru noi. 

Putem însă învăţa cum să ne delimităm de timpul măsurat pe 
ceas, cum să ne afundăm în calitatea atemporală a lui acum prin 
însăşi practicarea mindfulness-ului. Putem obține astfel mult 
mai mult timp în viețile noastre. De ce? Pentru că, atunci când 
folosim mindfulness şi trăim fiecare moment, avem parte, la o 
primă aproximare, de un număr infinit de momente între acum 
şi clipa în care vom muri. E vorba de mult timp pentru trăit. Aşa 
că nu e nicio grabă şi ne putem aminti periodic lucrul acesta, 
întruchipând astfel o mai mare răbdare. 


3. MINTEA ÎNCEPĂTORULUI 


Am abordat deja succint valoarea atitudinii acesteia. Am putea fi 
nevoiți să apelăm la mintea noastră de începători iar şi iar, clipă 
de clipă, fiindcă ideile şi opiniile şi competenţa noastră ne pot în- 
tuneca lesne abilitatea de a recunoaşte ce nu ştim. După cum am 
văzut, a conştientiza că nu ştim este deosebit de important pentru 
a vedea cât de cât clar, cât de cât creativ şi pentru a trăi plenar. 

Poate că la prima întâlnire cu cartea aceasta și cu exerciţiile 
aferente vei avea încă mintea începătorului. Numai că, la un mo- 
ment dat de-a lungul drumului, şi asta nu prea poate fi evitat, ai 
putea să-ți pierzi o vreme mintea de începător. 

Poate că, prin practicarea continuă şi lectură, vei ajunge să 
crezi că ştii câte ceva despre meditaţie. Dacă se întâmplă aşa, pro- 
babil că ai pierdut, pentru moment, mintea începătorului. Prin 
urmare, poate e mai bine să nu uiţi cât de puţine ştie oricine des- 
pre meditaţie. Dacă întâlneşti călugări sau călugărițe cu experi- 
entà, chiar lama de nivel superior din tradiția tibetană, sau asceti 

— bărbați şi femei — din alte tradiții, invariabil iti vor spune că 
ştiu foarte puține. În mod caracteristic, ei afişează multă sme- 
renie şi modestie. Ar putea spune: „Chiar ar trebui să studiezi 
cu altcineva“. Lama cu zeci şi zeci de ani de pregătire şi practică 
şi predare a meditatiei ar putea spune: „Nu prea ştiu nimic“. Şi 
nu glumesc, nu e vorba de falsă modestie — e un semn al minții 
începătorului. Un maestru Zen este celebru pentru că şi-a descris 
cei patruzeci de ani de predat ca „vânzare de apă lângă râu“. 

Mintea de începător e o atitudine. Nu înseamnă că nu ştii 
nimic. Înseamnă că eşti suficient de spațios în momentul acela 
pentru a nu te lăsa prins de ce ştii sau de ce ai trăit în faţa enor- 
mitàtii necunoscutului. 

Dacă te gândeşti la frumuseţea şi bucuria copiilor mici, o parte 
se datorează prospetimii minţii de începător. Pentru noi ca adulți, 
provocarea e să vedem dacă putem întâmpina fiecare moment şi 
dacă îl putem recunoaşte ca fiind proaspăt şi, deci, interesant — în 
definitiv, nu l-am mai văzut până acum. Dacă adopti o atitudine 
de tipul „ai văzut un moment — sau o respirație — le-ai văzut pe 
toate“, o să te plictiseşti foarte tare cultivând mindfulness-ul. 
Desigur, nici chiar acesta nu trebuie să fie finalul călătoriei. Poţi 
să iti dai seama de cât de plictisit esti privindu-ti respiraţia sau 
gândurile, de exemplu. Şi, după cum am văzut, în această stare de 
conştientizare, te poţi întreba: „Conştientizarea plictiselii mele e 
plictisità?“ Dacă investighezi cu atenţie, probabil că răspunsul va 
fi „Deloc“. Conştientizarea nu iti e cuprinsă de plictiseală. 

De fapt, având atitudinea minții de începător, plictiseala poate 
deveni incredibil de interesantă. Privind-o, ai putea descoperi că 
se dizolvă în ceva mult mai interesant, o altă stare a minții. Se 
aplică în aceeaşi măsură pentru efectiv orice stare mentală, in- 
clusiv cele care simțim că ne tiranizează sau de care suntem atât 
de îngroziti încât nici nu recunoaştem fata de noi că le resimtim: 
„Cine, eu? Înfricoşat? Speriat? Încordat? Eu, nu“. Auzi povestea 
cu „nu eu“? Aceea e povestea lui „eu“. 


4, ÎNCREDEREA 


Al patrulea fundament atitudinal al practicii mindfulness este în- 
crederea. Din nou, aceasta nu e o noțiune de încredere de duzină, 
de mironosità. Putem întreba: „Ce e demn de încredere? Putem 
avea încredere în ce ştim? Putem avea încredere în ce ştim că nu 
ştim? Putem avea încredere că lucrurile se desfăşoară în ritmul 
lor şi că nu trebuie să reparăm totul sau chiar orice? Putem avea 
încredere în intuiţia noastră în fata contrazicerii altora? Putem 
avea încredere că suntem propria persoană? 

Pe de alta parte, poţi avea încredere în ce gândeşti? Poti avea 
încredere în ideile şi opiniile tale? Deseori, nu te poţi baza pe 
ele fiindcă e uşor să percepem eronat, să înțelegem greşit şi să 
interpretăm greşit ceea ce se întâmplă de fapt. Poate ceea ce crezi 
tu că e adevărat e adevărat doar într-o anumită măsură. Oare se 
poate să fie aşa? Oare nu cumva suntem orbi la noile posibilități 
din cauza presupunerii neexaminate că perspectiva noastră e ab- 
solut adevărată? 

Dacă nu poți avea încredere deplină în ce gândeşti, cum rămâne 
cu încrederea în conştientizare? Cum rămâne cu încrederea în 
inimă? Cum rămâne cu încrederea în motivația ta ca măcar să nu 
faci rău? Cum rămâne cu încrederea în experiența ta, până se do- 
vedeste a fi inexactà — şi apoi sà ai încredere în acea descoperire? 

Cum rămâne cu încrederea acordată simţurilor tale? După 
cum ştii, fiecare simţ poate fi păcălit. Prin urmare, se poate sà 
nu fim în stare să acordăm încredere absolută simţurilor sau apa- 
rentelor. Şi totuşi, poate am putea experimenta antrenându-ne 
să fim cumva într-o mai strânsă legătură cu simţurile şi să vedem 
dacă putem dezvolta o mai mare intimitate cu ceea ce ne relevă 
acestea, dacă suntem în armonie cu ele. Acest fapt, desigur, este 
asemănător cu a avea încredere în corp. 

Poţi avea încredere în corpul tău? Ai încredere în corpul tău? 
Dar dacă trupul tău a avut în trecut cancer sau are acum cancer? 

Mai e loc să ai încredere? Există oare un sentiment că ar putea 
fi în continuare mult mai mult bine decât rău - indiferent ce e 
rău? Poate că orientarea ta atitudinală poate mobiliza ce e bine 
în trupul tău pentru a trăi viața cât se poate de deplin, fără a şti 
ce se va întâmpla. Putem avea încredere în acel a nu şti? Uneori 
se poate să putem; uneori nu, iar alte ori nu ştim. Acel „nu ştim“ 
poate fi el însuşi ceva în care să ai încredere. 


o. LIPSA EFORTULUI 


AI cincilea fundament atitudinal — pentru americani e o adevă- 
rată surpriză — este lipsa efortului. Să nu depui efort? Despre ce 
vorbeşti? Pare cu adevărat subversiv, ba chiar non-american. Noi 
suntem proverbialii obtinatori, mega-făcători. Ne-am putea rede- 
numi specia în „făcători umani“. Din punct de vedere cultural, 
chiar ne interesează să facem, să progresăm şi avem mereu ne- 
voie să ajungem undeva. Aşadar, după cum am văzut deja, noțiunea 
că nu ai unde să te duci în practicarea meditatiei, nu ai ce să faci şi 
nu ai ce să obţii poate fi destul de ciudată şi misterioasă — ba chiar 
străină — pentru temperamentele noastre obişnuite să depună 
efort şi nevoia noastră de a ne îmbunătăți permanent. 

Lipsa efortului tine de calitatea atemporală a momentului pre- 
zent pe care îl numim acum. Când locuieşti în momentul prezent 
în practica formală a meditatiei, chiar nu ai unde merge, nu ai 
ce face şi nu ai ce obține. Meditatia nu se aseamănă cu nimic 
din ce ai mai încercat, cum ar fi să înveţi să şofezi, lucru pe care, 
odată învăţat, îl faci automat, o abilitate pe care o foloseşti şi la 
care nu te gândeşti. Se poate ca din cauza aceasta să se producă 
anual în Statele Unite cincizeci de mii de accidente rutiere fatale. 
În orice moment, poate că cei mai mulți dintre noi, şoferii, sunt 
cu mintea în altă parte, abia dacă sunt în maşină. Poate condu- 
cem, dar nu suntem cu adevărat atenți, poate suntem absorbiți 


într-o oarecare măsură într-o conversaţie la telefonul mobil sau 
de ceea ce auzim la radio. Şi chiar dacă nu vorbeşti la telefon sau 
nu eşti distras în alt mod, ei bine, într-un anumit sens, mintea e 
pierdută printre gânduri, vorbindu-şi sieşi. Aşadar, poate că dacă 
tu eşti cel de la volan, ar fi o idee bună să iti dai un telefon — 
folosindu-ti „rețeaua de mindfulness“ interioară — şi să iti aduci 
aminte să păstrezi legătura cu ceea ce se desfăşoară dincolo de 
parbriz, sub ochii tăi, clipă de clipă. 

Lipsa efortului nu e ceva trivial. Presupune să iti dai seama 
că eşti deja aici. Nu ai unde să te duci pentru că scopul e doar să 
fii treaz. Nu e formulat ca ideal care să sugereze că, după patru- 
zeci de ani de stat într-o peşteră din Himalaya sau după ce vei 
studia cu profesori augusti, sau după ce vei fi făcut zece mii de 
prosternări sau orice ar fi, vei fi în mod necesar mai bun decât 
toţi cei pe care îi cunoşti. Probabil că vei fi doar mai în vârstă. 
Contează ce se întâmplă acum. Dacă nu eşti atent acum, după 
cum spunea Kabir, marele poet al Indiei din secolul al şaispre- 
zecelea, „vei sfârşi doar cu un apartament în Oraşul Morţii“. În 
„Patru cvartete“, T. S. Eliot se exprimă astfel în ultimul şi cel mai 
mare poem al său: „Ridicol sterpul timp mohorât / Întinzându-se 
înainte şi dupà“.!° 

Chiar şi o amintire de o clipă a faptului că „asta e“, că suntem 
în viață acum, că deja suntem aici, poate aduce o mare diferență. 
Căci, de fapt, după cum am văzut, viitorul la care ne dorim să 
ajungem — e deja aici. Asta e! Momentul acesta e viitorul tutu- 
ror momentelor anterioare din viata ta, inclusiv cele în care te-ai 
gândit şi ai visat un moment viitor. Eşti deja în el. Se numeşte 
„acum“. Relaţia ta cu momentul acesta influențează calitatea şi 
caracterul următorului. Astfel, ne putem modela viitorul având 
grijă de prezent. Ce oportunitate remarcabilă! 

De ce trăim? Doar pentru a ajunge în altă parte şi pentru ca, 
atunci când ai ajuns acolo, să iti dai seama că tot nu eşti fericit 


10 T. S. Eliot, Patru cvartete, trad. Sorin Mărculescu, ed. Univers, Bucureşti, 
1971, p. 29. (N.t.) 

şi că acum iti doreşti să fii altundeva? Daca nu ai grijă, poate să 
ti se pară mereu că la orizont e un moment mai bun: „când ies la 
pensie, când termin liceul sau facultatea, când câştig destui bani, 
când mă căsătoresc, când divortez, când se mută copiii de acasă“. 
Stai o clipă... Asta e! Asta chiar e viata ta. Ai doar momentul 
acesta. Restul este amintire (care e şi ea prezentă acum) şi antici- 
pare (care se întâmplă tot aici şi acum). Momentul acesta e la fel 
de bun ca oricare altul. De fapt, e perfect. Perfect ceea ce este. Iar 
asta include tot ceea ce ai putea considera imperfectiunile sale. 

După cum am văzut, lipsa efortului nu înseamnă că nu ştii 
cum să rezolvi o mulțime de lucruri. Meditatorii de cursă lungă 
reuşesc să realizeze o mulțime de lucruri excelente şi importante 
în lume, într-o multitudine de moduri şi locuri, în orice meserie 
şi vocaţie la care te poţi gândi. Provocarea pentru noi toți este 
să reuşim să aranjăm lucrurile astfel încât a face să vină din a fi, 
măcar în parte. E vorba despre o formă de artă de sine-stătătoare: 
arta de a trăi conştient sau în mindfulness. Din nou, după cum 
am văzut deja, viata însăşi se transforma în adevărata practică a 
meditatiei. 

Asta nu înseamnă sà idealizăm practica. E reală şi deseori 
ambiguă. Nu înseamnă să atingi vreo stare specială de pace sau 
linişte. Ne provoacă mereu, arătându-ne în permanenţă zone noi 
şi mai subtile de identificare şi agatare, întocmai ca însăşi viata. 
E dificilă. 

Şi totuşi, alternativa la mindfulness este probabil mult mai di- 
ficilă şi mult mai problematică. Măcar intenţia de a trăi în mind- 
fulness ne oferă şansa, ce poate fi reînnoită în orice clipă, unui 
echilibru emoțional superior, unui echilibru cognitiv superior şi 
unei claritàti superioare a minţii şi inimii. Este, de asemenea, 
o forma de inteligență relationala şi, prin urmare, în măsura în 
care o adoptăm, ne străduim mai putin pentru cei care trăiesc cu 
noi sau în jurul nostru. 


6. ACCEPTAREA 


Ajungem astfel la al şaselea fundament atitudinal, acceptarea. E 
foarte uşor să fie înțeleasă greşit. Oamenii cred că înseamnă că, 
orice s-ar întâmpla, ei trebuie să „accepte, pur şi simplu“. După 
cum am văzut, mai ales în cazul unor întâmplări şi circumstanţe 
oribile, acceptarea este unul dintre cele mai dificile lucruri din 
lume. În final, înseamnă să iti dai seama cum stau lucrurile si sà 
găseşti modalităţi de a avea o relaţie înteleaptà cu ele. Iar apoi sà 
actionezi adecvat, grație unei viziuni clare. 

Acceptarea nu are nimic de-a face cu resemnarea pasivă — de- 
parte de aşa ceva. Dacă lucrurile iau o întorsătură proastă, înte- 
legerea aceasta — conştientizarea acestui fapt — că lucrurile iau 
o întorsătură proastă, iti poate oferi o poziție, un reper pentru a 
lua măsurile cuvenite în clipa următoare. Dacă însă nu vezi şi nu 
accepti lucrurile asa cum sunt, nu vei şti cum să actionezi. Sau ai 
putea fi copleşit de teamă, iar teama aceasta poate să iti intunece 
mintea chiar atunci cand ai cea mai mare nevoie de claritate si 
calm, sau, măcar, în cazul in care claritatea şi calmul par greu de 
atins, când trebuie să fii conştient de teamă şi să găseşti moda- 
litàti de a o face să lucreze pentru tine, în loc să o laşi să lucreze 
împotriva ta. Prin urmare, acceptarea este un întreg univers în 
sine şi ca atare şi, de fapt, un angajament pe viață. 

Să spunem că ai o problemă cronică la spate şi iti spui mereu: 
„Viaţa mea s-a terminat“. Poate priveşti în urmă către un moment 
de dinainte să ai problema cronică la spate şi te gândeşti: „Mi-a 
distrus viața“. Se poate să fie adevărat până la un punct, dar iti 
poți da seama că atitudinea aceasta iti limitează opţiunile pen- 
tru prezent şi viitor? Îţi poţi da seama că se transformă într-o 
poveste foarte măruntă în care te poți lăsa lesne prins şi care ar 
putea duce foarte uşor la depresie şi disperare — o poveste care 
s-ar putea alimenta şi perpetua singură, continuând la nesfârşit, 
fără nicio schimbare semnificativă la orizont? Fluxul acesta de 

gânduri este cunoscut sub numele de ruminare depresivă. Nu e o 
cale sănătoasă de urmat. 

Pe de altă parte, imagineazà-ti momentul acesta, cel în care 
esti, conştientizându-l aşa cum e, conştientizând inclusiv orice 
disconfort pe care îl resimti. Vezi că povestea nu mai este acum 
acea poveste măruntă, limitată şi inflexibilă despre tine? Poate 
că povestea este în continuare aici şi poate că este încă adevărată 
într-o oarecare măsură. Dar acum ai o poveste mult mai cuprin- 
zătoare, cu o perspectivă mult mai largă, care acceptă mult mai 
multe posibilități. Vezi că, dacă poţi accepta cum stau acum lu- 
crurile, chiar următorul moment e deja diferit? Vezi că e eliberat 
instantaneu de toate poveştile cu care ne împovărăm permanent, 
care nu reprezintă povestea completă? Practica ne poate aduce 
înapoi la felul în care se simte trupul nostru chiar acum. Are la 
bază experienţa, are o bază somatică. Este generoasă, înteleaptà 
şi deschisă la posibilități, la a nu şti. 

Acceptarea, aşa cum o definim, este o expresie a înțelepciunii 
trăite. Nu că ar fi uşor să accepti ce se întâmplă, mai ales dacă 
e ceva extrem de neplăcut. Dar poţi vedea că trecerea către con- 
ştientizarea cu acceptare ne eliberează imediat de povestea din 
capul nostru, care spune: „Trebuie să am condiții care să fie exact 
aşa pentru ca momentul să fie unul fericit“. O astfel de orientare 
persistă în agàtarea de idei, opinii şi gânduri. Însă agàtarea este 
opusul acceptării. Când renuntàm la ideea că lucrurile trebuie să 
se manifeste exact cum credem noi că trebuie pentru a putea fi 
fericiți sau până şi pentru ca noi să dăm dovadă de conştienti- 
zare în momentul prezent — când putem conştientiza orice s-ar 
întâmpla, fie că e plăcut, neplăcut sau neutru şi putem permite ca 
lucrurile să fie exact cum sunt deja, oricum ar fi — atunci, brusc, 
devine posibil să fim pe deplin în momentul acesta, fără ca el să 
trebuiască să fie în vreun fel diferit. După cum am văzut, această 
schimbare a conştiinţei însăşi înseamnă libertate, este deja un 
moment de eliberare. Vine ca urmare a acceptării, dar nu este 
doar acceptare. Cu siguranţă nu e vorba de resemnare pasivă şi 


nici nu înseamnă să te transformi în preş de şters picioarele şi să 
laşi lumea sau viata sau alti oameni să te calce în picioare. Înseamnă 
să înţelegi realitatea lucrurilor pentru a şti ce e fiecare — sau să ştii 
că nu ştii. 

Apoi, în momentul următor, dacă e potrivit să actionezi, vei 
acţiona. Dar vei acționa cu mindfulness, cu heartfulness, cu un 
soi de inteligență emoţională, în loc să te laşi deturnat de senti- 
mentele pe care le ai fata de ceea ce simţi cà nu poți accepta. Sau 
nu o vei face, sau nu va fi atât de înţelept pe cât sperai şi vei avea 
ceva de învățat de aici. 

Poate dura mult să ajungi să accepti anumite aspecte — de 
obicei, pe cele mai dificile, cele mai traumatice. Uneori, ai putea 
fi nevoit să refuzi şi să te confrunti o vreme cu negarea; uneori, 
ai putea fi nevoit să faci fata şi să iti accepti durerea. Însă, în cele 
din urmă, provocarea e: „Pot accepta lucrurile aşa cum sunt, clipă 
de clipă de clipă?“, „Pot accepta lucrurile aşa cum sunt ele acum?“ 


7, RENUNTAREA 


Ultimul fundament atitudinal al practicării mindfulness este re- 
nunfarea. A renunța înseamnă a lăsa în pace. Nu înseamnă sà în- 
depărtăm lucrurile de noi sau să ne fortàm sà eliberăm lucrurile 
de care ne agatam, cele de care suntem cel mai puternic atasati. 
Din contră, renunțarea se aseamănă cu a nu te ataşa şi, în special, 
cu a nu te ataşa de rezultat, când nu mai apucăm cu îndârjire 
lucrurile pe care ni le dorim, acelea de care ne agatam deja sau 
cele pe care pur şi simplu trebuie să le avem. A renunţa înseamnă, 
de asemenea, a nu ne mai agăța de ce uràm cel mai mult, lucru- 
rile față de care avem o imensă aversiune. Aversiunea este doar o 
altă formă de ataşament, un ataşament negativ. Are energia unei 
repulsii, dar e tot agàtare. Când cultivăm intenționat o atitudine 
de a lăsa lucrurile în pace, exact aşa cum sunt, înseamnă că 

recunoaştem că suntem mult mai mari si mai spatiosi decât vocea 
care spune mereu: „Nu se poate întâmpla aşa ceva“ sau „Lucrurile 
trebuie să se întâmple aşa.“ 

Când laşi lucrurile să fie aşa cum sunt, te aliniezi cu acel dome- 
niu al lui a fi care este însăşi conştientizarea, conştientizarea pură. 
Astfel, afirmi pentru momentul respectiv că nu mai eşti produsul 
gândurilor tale şi fixatiei lor endemice pentru pronumele personale. 
După cum am văzut, chiar şi gândirea şi identificarea se pot conşti- 
entiza. Nu trebuie să fie nici urmărite, nici respinse şi nici nu trebuie 
să ne fie teamă de ele. Sunt doar gânduri, evenimente din câmpul 
conştientizării. Şi totuşi, conştientizarea le poate cuprinde astfel 
încât să nu mai fie nevoie să fim prizonierii lor. Nu trebuie să fim 
o victimă a dorințelor noastre nesfârşite şi nestinse. Când ne dam 
seama de acest fapt, putem renunța şi la dorinţe, şi la temeri, putem 
lăsa lucrurile să fie aşa cum sunt, ne putem abandona în a fi — şi a 
fi această cunoaştere. Nu mai trebuie să îndepărtăm nimic de noi. 

Treptat, am putea ajunge să ne dăm seama că opțiunea aceasta 
este singura abordare a experienţei sensibilă, rațională şi sănă- 
toasă pe care o avem la dispoziţie. Ne eliberează imediat. Cu cât 
renuntàm la mai multe în felul acesta, cu atât mai profundă ne va 
fi starea de bine. 

Atitudinea de a renunța, de a lăsa lucrurile să fie aşa cum 
sunt, de a nu ne ataşa nu implică o situație de distantare reactivă 
sau de detaşare şi nu trebuie confundată cu pasivitatea, compor- 
tamentele disociative sau tentativele de a te separa chiar şi un 
pic de realitate. Nu este o stare patologică de retragere adoptată 
pentru a te proteja. Nu este nici nihilistă. E exact opusul: o stare 
suprem sănătoasă a inimii şi minţii. Înseamnă să îmbràtisezi 
realitatea în întregime sau într-un fel nou. Însă, asemenea mind- 
fulness-ului şi tuturor celorlalte fundamente atitudinale, nu este 
o stare ideală sau specială. Este un mod de a fi dezvoltat prin 
intermediul practicii. 

La fel ca toate celelalte calităţi fundamentale, avem nume- 
roase ocazii de a exersa. 


| Partea a V-a 
| Exersarea 


| 


Inceperea 
exercitiului formal 


Pe măsură ce avansezi în practica însăşi folosind meditatiile 
ghidate, vei cultiva mindfulness-ul clipă de clipă de clipă, ur- 
mându-mi vocea şi elementele asupra cărora iti sugerez să iti 
indrepti atenția. 


kk 


Vei descoperi că iti reamintesc şi te incurajez iar şi iar sà par- 
ticipi cât de bine poţi, fără a judeca, cu discernământ puternic 
în fața derulării diferitelor aspecte ale experienţei tale, în orice 
moment dat. Nu uita că întotdeauna cea mai importantă e con- 
ştientizarea! De asemenea, conştientizarea e numitorul comun 
al selecției de meditații. Te-ar putea ajuta să te gândeşti la ele 
ca la uşi diferite de acces în aceeaşi încăpere, care este, în final, 
încăperea propriei inimi. 

Cea mai bună modalitate de a lucra cu programele acestea şi 
de a cultiva o practică robustă a mindfulness-ului este să aloci 
timp în fiecare zi pentru a exersa formal cel putin una dintre me- 
ditatiile ghidate. Fă-o ca şi cum viata ta ar depinde de asta. Dar 
nu poți descoperi dacă asa stau lucrurile decât exersând regulat 
de-a iungul zilelor, săptămânilor, lunilor şi, să sperăm, anilor. 
Dat fiind că exersarea nu e nimic altceva decât manifestarea 

completă în viața ta în singurul moment pe care îl ai pentru a 
trăi, are sens să tii minte că, la orice ai renunța temporar pentru 
a-ți face timp să exersezi, păleşte în comparație cu beneficiile pe 
care le ai dacă iti trăieşti propria viata ca şi cum ar conta, de fapt. 
Prin urmare, practica trebuie abordată ca un experiment. 

Eu sugerez să iti aloci cel putin şase luni în care sà exersezi 
zi de zi, fie ca iti place, fie că nu, fie că ai chef, fie că nu. Chiar 
dacă şase luni ar putea părea extreme, ele sunt oferite de fapt 
ca o modalitate de a te reconecta şi de a îngriji elementele geni- 
ale ale propriei fiinţe, abandonate mult prea uşor sub presiunea 
angajamentelor personale, responsabilitàtilor şi obiceiurilor de 
viață neexaminate. Dacă apelul acesta înseamnă ceva pentru tine, 
atunci fă-o pentru tine şi pentru dragostea ta de viata, nu pentru 
a „te îmbunătăți“ şi a deveni o persoană mai bună. Nu poți fi o 
persoană mai bună pentru că deja eşti perfect aşa cum eşti, cu 
toate ,imperfectiunile“ tale. Eşti deja complet. Cu toate acestea, 
poţi încorpora deplinătatea fiinţei tale cu mult mai mult decât ai 
fi crezut că e posibil: cu mult peste gândurile şi obiceiurile tale 
mentale, dincolo de poveştile limitatoare, de poveştile concen- 
trate pe achiziționare şi de poveştile de dependență care iti pot 
domina uneori peisajul vieţii. 

Cel mai bine ar fi să iti poţi stabili un moment şi un loc în 
casă, zilnic, care să fie sacrosant, un moment dedicat doar tie, 
doar pentru a fi. Mediatiile ghidate nu durează atât de mult, 
prin urmare, poate fi util să te abandonezi calității atemporale 
a momentului prezent ori de câte ori exersezi. Calitatea moti- 
vatiei este cea care dă tonul deschiderii tale spre a experimenta 
orice apare, fie cà ai senzațiile respirației în corp ca principal 
obiect al atenţiei, sau trupul în întregime, sau sunetele, sau 
gândurile sau emoţiile, sau dacă atunci cand exersezi eşti într-o 
stare de conştientizare pură, exerciţiu care, după cum vei vedea 
în scurt timp, trece sub o mulțime de alte nume, inclusiv „con- 
ştientizare fără obiect“, conştientizare fără alegere şi metoda 
lipsei de metodă. 


Indiferent de exercițiul ghidat de meditaţie cu care lucrezi, eu 
sugerez să îmi urmezi cât de bine poți instrucţiunile, fără să uiţi 
că ele indică elemente ale peisajului tău interior în permanentă 
schimbare. Din cauza aceasta, este important să fii cât poţi de 
atent, clipă de clipă, la ceea ce eu indic, pentru a avea parte de 
o experiență directă, trăită, a obiectului atenţiei în momentul 
respectiv al participării tale, în loc să urmezi absent instrucțiuni 
din ceea ce ar putea părea un tur ghidat. Nu e vorba de admirat 
privelişti, ci de a vedea priveliştile. E vorba despre a auzi sunetele 
care ajung în urechi şi liniştea din spatele lor şi dintre toate sune- 
tele. E vorba despre a-ți simţi trupul. E vorba despre a fi conştient. 

Chiar dacă ar părea că sunt multe „de făcut“ în cadrul acestor 
programe de meditații ghidate, niciuna nu are legătură cu a face 
ceva sau a fi în altă parte. Toate au legătură cu a fi. Este vorba 
despre a te abandona momentului prezent şi propriei experienţe, 
iar şi iar, în fiecare zi, clipă de clipă, şi chiar an după an. După 
o vreme, devine un fel de a fi la care nu ai mai renunța, aşa cum 
nu ai renunţa la a te spăla zilnic pe dinţi sau la a fi alături de 
copiii tăi. Chiar şi disciplina se poate transforma în ceva uşor. 
Dar e nevoie de mult timp pentru a prinde rădăcini, poate chiar 
de câteva decenii... cel putin. 

Şi, desigur, odată ce ai deprins lucrurile, e o idee bună să 
exersezi uneori singur, fără îndrumarea mea. 


Patru recomandări 
simple pentru | 
practica formala 


Aşadar, iată câteva îndrumări ca sà porneşti şi sugestii pentru a 
face fata celor mai frecvente provocări aferente debutului unui 
exercițiu de meditație: 


1. POSTURA 


Atitudinea trupului pe durata practicii formale este importantă. 
Te ajută să adopti o postură care să te tina treaz, chiar daca, sau 
mai ales dacă, iti e somn. Asta înseamnă probabil să nu exersezi 
întins, deşi poziţia întinsă poate fi o modalitate minunată de a 
cultiva mindfulness-ul şi starea de trezie, aşa cum se face în dife- 
rite scanări mentale ale corpului sau meditații în timpul cărora 
stăm întinşi. Dacă iti stabileşti intenţia de a „sta treaz“ în loc de 
„a adormi“ la începutul perioadei de exersare, atunci nu e nicio 
problemă dacă încerci să exersezi întins fiind. Pe lângă faptul că 
poți medita formal când stai liniştit sau mergi, o postură menită 
să te tina treaz înseamnă de obicei să stai aşezat, respectiv să stai 


în aşa fel încât spatele să fie drept, dar relaxat, cu umerii şi bra- 
tele atârnând pe lângă torace, cu capul ridicat şi cu bărbia uşor 
coborâtă. Poţi sta fie pe un scaun cu spătar drept, fie pe o pernă 
aşezată pe podea. Atât cât poți, stai într-o poziţie care întruchi- 
pează pentru tine natural şi cu uşurinţă demnitate şi prezenţă. 

Dacă alegi un scaun, încearcă să stai fără să iti încrucişezi 
picioarele, tinàndu-le aşezate pe podea şi, dacă e posibil (şi se 
poate să nu fie tot timpul posibil) cu spatele la distanţă de spatele 
scaunului, astfel încât poziția să fie una care se susține singură, 
cu coloana. ridicată singură din pelvis. 

Dacă alegi o pernă pe podea, vei avea nevoie de protecție 
pentru genunchi. Un zabuton (o saltea căptuşită) sub un zafu (0 
pernă rotundă pentru meditație) este o soluție bună. Dacă alegi 
să stai pe un zafu, alege unul a cărui înălțime convine corpului 
tău. Ideea e să stai pe treimea anterioară a pernei, cu pelvisul ori- 
entat uşor în jos, permițând curbei lombare naturale din partea 
de jos a spatelui să se miste atât în fata, cât şi în sus. Genunchii 
tăi pot atinge podeaua sau nu (sau covorul sau zabuton), în func- 
tie de cât de flexibile sunt şoldurile tale. Ca sà stai mai conforta- 
bil, ai putea să iti sprijini genunchii cu perne suplimentare, daca 
nu se odihnesc cu uşurinţă pe suprafața de sub tine. 

Poti face diverse lucruri cu picioarele. Pot fi îndoite în ceea 
ce se numeşte postura Burmese, cu un picior poziționat mai jos 
şi îndoit în fata celuilalt. Aceasta este cea mai uşoară şi, prin 
urmare, postura cu cele mai mici şanse de a produce senzaţii 
din ce în ce mai neplăcute odată cu creşterea timpului petrecut 
aşezat. (Pentru desene ale diferitelor poziţii şezânde, vezi Full 
Catastrophe Living - A trăi cu catastrofa completă). 

De asemenea, poţi face diferite lucruri cu mâinile. Eu in ge- 
neral mi le tin îndoite în poală, cu degetele mâinii stângi peste 
cele ale mâinii drepte, iar degetele mari fie unul (stângul) peste 
celălalt (dreptul), fie cu vârfurile degetelor mari atingându-se. 
Aceasta din urmă formează ceea ce noi numim „mudra cosmică“, 
sub forma unui oval deasupra degetelor. Mai există numeroase 

mudra pe care le poţi încerca, cum ar fi mâinile ținute pe ge- 
nunchi, cu palma în sus sau în jos. 

Nu uita cà nu poziția mâinilor este cea importantă, « ci con- 
ştientizarea simtirii mâinilor, în orice poziţie. Astfel, mâinile, 
picioarele şi spatele vor începe să iti lumineze peisajul propriului 
trup şi diferitele calități senzoriale încorporate, asociate cu mul- 
titudinea de feluri în care trupul se poate pozitiona, atât în cadrul 
meditatiei formale, cât şi al vieții cotidiene. 


2. CE SĂ FACI CU OCHII 


Poţi fi conştient cu ochii închişi şi poţi fi conştient cu ochii 
deschişi. Prin urmare, poți medita cu ochii închişi sau deschişi. 
Ambele variante au virtuţi unice, deci ai putea vrea să experimen- 
tezi cu amândouă. 

Dacă stai cu ochii deschişi, e bine să îţi laşi privirea să cadă pe 
podea, la un metru sau doi de tine, fără a se concentra, sau pe un 
perete dacă stai cu fața la perete, cum se întâmplă în unele tradi- 
tii Zen. Lasă privirea să stea liniştită şi să se relaxeze. Nu trebuie 
să te uiţi fix la ceva, ci e o invitaţie să experimentezi obiectul ales 
al atenției clipă de clipă, oricare ar fi el şi să conştientizezi cu 
ochii deschişi. 


3. SOMNOLENTA 


Evident, dacă eşti somnoros, cel mai bine e să stai cu ochii des- 
chişi. Dar e chiar mai bine să alegi un moment al zilei pentru 
exersat în care să fii destul de treaz. Acesta e un motiv bun pentru 
a exersa dimineața devreme, după o noapte bună de somn. Poti 
şi să iti stropesti fata cu apă rece înainte de a exersa, dacă eşti 


somnoros — sau poţi chiar să faci un duş rece revigorant. Dat 
fiind că e important pentru tine să fii treaz, altfel nu ai fi ajuns 
atât de departe cu lectura acestei cărți şi cu practica, are sens să 
pregăteşti cât poţi de bine condițiile pentru a fi pe deplin prezent. 

Evident, aproape că nu putem controla unele condiţii, ca, de 
exemplu, volumul sunetului ambiental al locului în care te gă- 
seşti. Dar, din nou, cel mai important element e calitatea atenţiei 
şi conştientizării, nu caracterul optim al condiţiilor. Şi totuşi, 
la început, te va ajuta mult dacă poţi reduce somnolenta şi, în 
măsura în care e posibil, perturbările din mediul extern. Vei avea 
suficiente perturbàri cărora sà le faci fata intern şi extern, oricât 
de mult vei regla mediul exterior. 


4. PROTEJAREA ACESTUI TIMP 


Cel mai bine e ca momentul pe care îl alegi pentru exercițiul 
formal să fie unul în care nu vei fi întrerupt. Închide-ti telefonul 
mobil, pagerul, calculatorul şi internetul. Închide uşa camerei şi 
asigură-te că ceilalți ştiu să nu te întrerupă în timpul respectiv. 
Acesta e un alt motiv bun pentru a exersa dimineața devreme, 
înainte ca alții să aibă aşteptări de la tine, când poți stabili un 
interval alocat strict pentru a fi, un interval pentru a te îngriji 
prin non-actiune şi prin cultivarea stărilor de mindfulness şi 
heartfulness. 

Data fiind epidemia de obezitate si expansiunea ampla a alimen- 
tatiei nesănătoase şi a tulburărilor asociate din timpurile noastre, 
avem acum un întreg domeniu în psihologie care se ocupă de 
cultivarea unui nivel superior de mindfulness legat de alimenta- 
tie şi de toate aspectele asociate, cum ar fi opţiunile alimentare, 
mărimea portiilor, viteza cu care mâncăm, convențiile şi presi- 
unile sociale, gustările şi gândurile şi emoțiile inconştiente şi 
neexaminate legate de mâncare şi a mânca. 

Însă nu acesta e motivul pentru care începem cu o meditație 
legată de mâncare. Începem cu mindfulness-ul în procesul hrăni- 
rii pentru că acest mic exercițiu are potențialul de a ne dezvălui 
multe despre ceea ce nu ne permitem să experimentăm în viețile 
noastre, cu mult dincolo de mâncare. 


În cadrul acestei „meditații alimentare“, permitem unei sta- 
fide să devină obiectul primar al atenţiei şi experimentăm uni- 
versul simţurilor şi trupului în relație cu acest obiect, la un nivel 
de detaliu neobişnuit şi mult mai lent decât am mânca în mod 
normal ceva. Stafida se transformă în profesorul de meditaţie, 
precum şi în principalul obiect al atenţiei, cu potenţial de a in- 
dica aspecte ale relaţiei tale cu alimentaţia şi cu alimentele care 
se află în mod normal dincolo de suprafața conştientizării. 

Provocarea acestei meditații ghidate — şi frumusețea ei — este 
să fii pur şi simplu cu fiecare clipă, aşa cum e: pentru văz, pentru 
miros, pentru a tine stafida în mână, pentru a o pipai cu degetele, 
pentru anticiparea consumării ei şi a modului în care se mani- 
festă în corp şi în gură, pentru momentul în care e introdusă în 
gură şi pentru cum este „primită“, pentru mestecatul lent şi voit, 
pentru gustarea ei clipă de clipă şi pentru cum se transformă în 
timp, pentru înghitirea ei când apare impulsul de a o înghiți şi 
felul în care reactionezi, pentru toate gândurile şi emoțiile care 
ar putea apărea în diferite momente de-a lungul procesului şi 
pentru urmarea înghitirii ei. În tot acest timp, invitația e să ştii, 
să înglobezi cunoaşterea experienţei care se derulează şi să con- 
ştientizezi acest lucru, clipă de clipă. 

Putem aduce aceeaşi calitate a atenției acordate stafidei — aceeaşi 
gustare clipă de clipă, fără judecare, non-cerebrală, directă, a ex- 
perientei noastre, oricare ar fi ea — sentimentului respirației care 
intră şi iese din corp. 

În practica aceasta, lăsăm totul să treacă pe plan secund, cu 
excepția respirației, în culise, ca să spunem aşa, pentru a da locul 
central pe scenă senzatiilor asociate respirației. Ne orientàm 
atenția asupra respirației în corp, acolo unde senzațiile sunt mai 
vii. Se poate ca locul acela să fie nările, când simţi aerul intrând 
şi ieşind din trup, sau burtă, când simţi extinderea delicată a pe- 
retelui abdominal la fiecare inspirație şi revenirea sa la fiecare ex- 
piratie, sau oriunde sunt resimtite mai bine senzațiile respirației. 

A-ti simți respiraţia e ceva foarte diferit de a te gândi la respi- 
rat, iar această simfire a respirației este cea pe care o invităm în 

fata. Cât putem de bine, „călărim“ valurile respirației cu atenţia, 
când aceasta intră şi iese din corp, pe toată durata fiecărei inspi- 
ratii si pe toată durata fiecărei expiratii. 

Când pierdem şirul respirației, asa cum se va întâmpla, fără 
îndoială, observăm doar ce ne trece prin minte în clipa în care ne 
dăm seama că nu ne mai gândim doar la respiraţie. Apoi revenim 
delicat şi stàruitor la atenția acordată senzatiilor de respiraţie, ori- 
unde am fi decis să ne concentrăm asupra lor în corp. Facem asta 
iar şi iar, de fiecare dată când ne dăm seama că nu ne mai gândim 
la respirație. Şi facem acest lucru, atât cât putem, fără a ne judeca 
aspru pentru că ni s-a dus mintea în altă parte şi fără a încerca 
să fim „perfecţi“ în vreun fel. Nu încercăm să devenim „un bun 
meditator“ sau un „mai bun meditator“. Nu încercăm să devenim 
nimic. Pur şi simplu devenim conştienţi de ce se desfăşoară de la 
un moment la altul, câtă vreme ne concentrăm atenția asupra aces- 
tei sarcini simple (dar nici prea uşoare) de a ne simți respirația în 
momentul prezent — clipă de clipă şi respiraţie cu respiraţie. 

Un al mod de a expune lucrurile e să spunem că, pur şi sim- 
plu, ne lăsăm trupul să respire singur — fără să uităm că nu res- 
piratia este cea mai importantă aici. Cea mai importantă este con- 
ştientizarea şi calitatea experienţei tale din fiecare clipă. Sigur că 
respiraţia e importantă, dar, în primul şi cel mai important rând, 
conştientizarea însăşi este cea cultivată aici. 

De fapt, a petrece astfel putin timp în fiecare zi e un act de 
iubire şi de bunătate iubitoare: a te odihni pe tărâmul lui a fi, 
complet treaz. Şi, desigur, te poţi acorda respirației pentru scurte 
momente de-a lungul zilei şi, astfel, să imprimi o mai mare con- 
ştientizare vieţii tale, în orice condiţii te-ai găsi. 

Având o mai mare putere de conştientizare, ai putea descoperi 
că faci alte alegeri referitoare la cum să relationezi cu experien- 
tele tale de zi cu zi de la locul de muncă, din familie, de unul 
singur şi cu alţii. 

În acest punct al practicii, ne extindem câmpul constientizarii 
din zona respirației până ajunge să includă un sentiment al tru- 
pului ca întreg, aşezat şi respirând. 

Indiferent dacă senzațiile din diferite parti ale corpului sunt 
plăcute sau neplăcute, confortabile sau inconfortabile, sau neu- 
tre, încât abia dacă le observi, vezi dacă le poți conştientiza pe 
toate, clipă de clipă de clipă, fără a face nimic şi mai ales fără a 
încerca să urmăreşti ceva sau a face ceva să dispară. Nu încercăm 
să ne relaxăm, nu încercăm să ajungem nicăieri şi cu siguranță 
nu încercăm sà ne anulăm gândirea. Pur şi simplu stăm consti- 
enti, cu lucrurile exact aşa cum sunt. 

Când mintea rătăceşte, vedem pur şi simplu ce ne trece prin 
minte în momentul respectiv şi ne miscàm delicat înapoi către 


locul central de pe scenă în câmpul conştientizării senzatiei de 
trup ca întreg care stă acolo şi respiră. O facem iar şi iar pentru 
că e în natura minţii să rătăcească de la obiectul primar al aten- 
iei. Asta nu înseamnă că eşti un meditator „slab“. 

Nu uita că e în natura minţii să facă valuri, la fel cum e în 
natura oceanului să facă valuri. Provocarea pentru tine, ca întot- 
deauna, e să rămâi în acea conştientizare. 

La fel cum ne putem orienta atenția asupra unei stafide pe care o 
avem în gură sau asupra senzatiilor respirației în corp sau către 
senzaţia de corp ca întreg care respiră, ne putem orienta atenţia 
asupra celor care ne intră pe urechi — întregul domeniu al sune- 
telor şi spaţiilor dintre ele. 

Provocarea e să auzim pur şi simplu ce e aici pentru a fi auzit. 
Nu căutăm şi nu cercetăm în jur sunete şi nici nu dăm întâietate 
unor sunete în detrimentul altora pentru că sunt mai plăcute; 
pur şi simplu lăsăm sunetele să ajungă la noi la uşă, le lăsăm pe 
ele să vină la noi. Ne lăsăm complet în voia atmosferei sonore, 


fiind atenți la orice trebuie auzit: sunetele şi spaţiile dintre ele şi 
liniştea dinăuntru şi din spatele tuturor sunetelor. Din nou, con- 
ştientizarea este elementul principal, nu sunetele sau gândurile 
tale privind originea lor sau cele pe care le preferi sau reacţiile 
tale emoţionale la anumite sunete. Prin urmare, provocarea e să 
fii pur şi simplu conştient, să auzi ce e de auzit, clipă de clipă de 
clipă. 

De aici, meditaţia ghidată trece la atenţia acordată gândurilor 
şi sentimentelor exact în acelaşi fel în care suntem atenţi la su- 
nete: ca evenimente din câmpul conştientizării. 

Gândurile pot avea orice conținut sau valență emoțională. Pot 
fi legate de trecut sau de viitor sau chiar de motivul pentru care 
nu găseşti multe gânduri tocmai când ar trebui să le constienti- 
zezi, ceea ce este, desigur, un gând în sine. Ideea nu e să cauti 
gânduri, ci să fii mai mult ca o „oglindă a gândurilor“, lăsând pur 
şi simplu gândurile să fie înregistrate în conştiinţă când apar, 
persistă şi se dizolvă — permițând să fie constientizate toate, 
oricare ar fi gândurile şi emoțiile care apar, cât poţi tu de bine, 
fără a lua personal ceva din ele, ca şi cum gândurile ar fi simple 
sunete sau tipare ale vremii în minte. 

Sigur că putem utiliza mindfulness asupra gândurilor şi emo- 
tiilor noastre de-a lungul zilei, odată ce cultivăm conştientizarea 
lor prin practica aceasta mai formală. Se poate face oriunde, ori- 
când şi în orice condiţii. 

Exersarea mindfulness-ului pentru gânduri şi emoții poate fi 
o mare provocare, fiindcă e uşor să ne lăsăm atraşi de conținutul 
gândurilor şi emoţiilor şi să ne lăsăm duşi de şuvoiul gândurilor. 
Dar, din nou, nu e cu nimic mai provocator decât orice alt aspect 
al practicii, dacă nu uiţi sà nu iei în nume personal conţinutul 
gândurilor şi narațiunea şi dialogul interne şi să nu uiţi că, la fel 
ca de fiecare dată, conştientizarea însăşi este cea mai importantă. 
Nu încercăm să ne schimbăm gândurile sau să înlocuim anumite 
gânduri cu altele sau să le suprimăm ca şi cum „nu ar trebui să 
aibă loc“ sau să fugim de ele; în schimb, pregătim covoraşul cu 

uràri de bun venit pentru toate si suntem pur si simplu constienti 
de gânduri ca gânduri şi de emoții ca emoții — indiferent de con- 
ținutul şi încărcătura lor emoţională. 

Conştientizarea gândurilor şi emoțiilor este aceeaşi conştien- 
tizare din cazul senzatiilor din corp şi a sunetelor. Insistând asu- 
pra conştientizării, există o libertate chiar în interiorul momen- 
tului acestuia, fără a trebui să fie ceva diferit de cum este deja. În 
virtutea conştientizării, întregul peisaj al inimii şi minţii noastre 
se schimbă, fără a trebui să impunem vreun cadru experienţei 
noastre. În schimb, evoluăm natural către înțelegerea sinelui, 
fapt care poate influența în mare măsură relația pe care o avem 
cu experiența noastră, interioară sau exterioară, oricare ar fi ea. 
Devenim prieteni cu mintea şi inima, care învaţă să locuiască o 
tăcere imperturbabilă care nu e niciodată în altă parte — o linişte 
înnăscută tocmai naturii noastre de ființe umane. 

Pe baza acestei intimitàti şi acestei cultivări, vindecarea şi 
transformarea se produc natural. 

În cadrul acestei ultime meditatii, exersăm instaurarea in con- 
ştientizarea însăşi, fără a alege un obiect sau mai multe asupra 
cărora să ne concentrăm în mod deosebit. 

E vorba despre aceeaşi conştientizare pe care am adus-o diverse- 
lor aspecte ale experienței noastre în cadrul altor exerciții formale 
de mindfulness. Practica aceasta este denumită uneori „atenţie fără 
obiect“, „conştientizare fără alegere“ sau „prezenţă deschisă“. Nu 
există niciun program în termeni de obiect al atenţiei. Sigur, nu 
există un program nici atunci când suntem atenţi la obiecte; e pur 
şi simplu vorba despre a fi cunoaşterea diferitelor uşi senzoriale, 
care sunt mai mult de cinci, după cum am văzut mai devreme. 

După cum am văzut de asemenea, conştientizarea poate cu- 
prinde orice. E ca spaţiul. Nu ocupă loc ea însăşi. Astfel, poate 

cuprinde gânduri sau sentimente sau senzații în corp, iar acestea 
pot să fie sau să nu fie dureroase, -pot produce sau nu anxietate. 
Din perspectiva conştientizării, nu contează. Seamănă mult cu 
o mamă care îşi ține copilul în braţe. Indiferent ce ar fi făcut co- 
pilul, ce ar fi simţit copilul sau oricare ar fi motivul de teamă 
al copilului, mama îşi tine în continuare în braţe copilul, cu 
dragoste necondiționată şi acceptare. Chiar dacă acesta suferă, 
mama il tine în brațe cu bunătate absolută. Faptul acesta in sine 
este liniştitor şi vindecător. 

Într-un sens, practica aceasta înglobează momentul prezent 
şi infinitul, fiindcă liniştea însăşi e infinită, iar nemişcarea dura- 
bilă şi imperturbabilă. Conştientizarea nu trebuie să facă nimic. 
Nu trebuie să facă nimic să se întâmple. Ea doar vede. Ea doar 
ştie. lar văzând, cum am menţionat, ştiind de orice apariţie prin 
intermediul oricăruia dintre simţuri, atingând oricare şi toate 
gândurile în conştientizare, apariţiile acestea din minte — fie 
ele gânduri sau emoţii sau senzații — sunt auto-eliberatoare, se 
dizolvă ele însele. Nu duc la altceva, nu surprind, nu ne prind şi 
ne trag deoparte, dacă nu le hranim. 

. Aşadar, păstrăm pur şi simplu (deşi nu e atât de uşor) şi cu 
compasiune (iarăşi, nu e întotdeauna uşor) orice apare şi recu- 
noaştem şi ştim orice apare în câmpul conştientizării cât putem 
de bine. Nu trebuie să faci nimic. Nu se face nimic aici. Te odih- 
neşti doar în conştientizarea fără alegere, în prezența deschisă, 
clipă de clipă de clipă... şi restabileşti conştientizarea dacă te 
pierzi şi te laşi dus de val, lucru care, desigur, se va întâmpla, 
iar şi iar şi iar — nu e nicio problemă. De fapt, activitatea minții 
e frumoasă dacă nu uităm că nu trebuie să ne definească, că nu 
trebuie să fim prinşi, că elementele pe care le conțin mintea şi 
inima nu sunt personale. 

Practica aceasta a conştientizării fără alegere, la fel ca toate 
celelalte, este o ocazie de a te lăsa invitat în calitatea receptivă, 
goală, spațioasă, cunoscătoare a constientizarii. Este o invitaţie 
de a te instaura în conştientizare şi de a rămâne aici în momentul 

acesta atemporal pe care îl numim „acum“, care ne oferă o altă 
dimensiune a ființei în care să trăim, în care să fim atinşi de lume 
şi prin care să atingem lumea şi pe ceilalţi în bucuria şi durerea 
lor, în care sà ne venim în simtiri — în toate — şi să ne trezim la 
actualitatea persoanei care suntem. 

Pe măsură ce învăţăm cum să ne stabilizăm atenția şi cum să 
permitem obiectelor din câmpul conştientizării să devină mai 
însufletite — pentru a le vedea mai clar, pentru a trece dincolo 
de suprafața aparentelor — învăţăm efectiv cum să locuim şi cum 
să ne bazăm pe capacitatea aceasta de a constientiza care deja ne 
aparține. Ne poate însoți clipă de clipă de clipă în călătoria pe 
care o facem prin viaţa noastră, oricum s-ar derula ea, în orice 
împrejurare. Fiecare dintre noi se poate baza pe acea conştien- 
tizare, pe puterea mindfulness-ului, pentru a-şi trăi viata ca şi 
cum felul în care o trăieşte în singurul moment în care este cu 
adevărat viu contează cu adevărat. Şi, aşa cum am subliniat de la 
început şi după cum vei afla din ce în ce mai mult prin exersarea 
continuată, chiar contează. 

Avem în foarte mare măsură obiceiul de a ne gândi la noi în 
moduri mărunte, contractate — şi de a ne identifica cu continu- 
tul gândurilor noastre, emoţiilor şi povestii pe care o construim 
despre noi — în funcţie de cât de mult ne place sau ne displace ce 
ni se întâmplă. Acesta este modul în care functionàm de obicei. 
Puterea mindfulness-ului este puterea de a examina acele iden- 
tificări şi consecinţele acestora, precum şi puterea de a examina 
viziunile şi perspectivele pe care le adoptăm atât de reflex şi au- 
tomat şi începem apoi să credem că aceia noi suntem. Puterea 

mindfulness-ului tezidă în a fi atent în mod diferit, mai cuprin- 
zător, la realitatea vieţii care se desfăşoară clipă de clipă de clipă. 
Ne permite să trecem de la neatentie la mindfuiness. 

În final, puterea vindecătoare şi transformatoare a mindful- 
ness-ul vine din a fi atent la miracolul şi frumusețea fiinţei noas- 
tre însăşi şi în nenumăratele posibilități de a fi, a şti şi a face 
în cadrul unei vieți trăite şi întâmpinate şi duse conştient şi cu 
multă bunătate în fiecare moment. 

Aşadar, fie ca, prin cultivarea mindfulness-ului în viața ta, 
după cum spune binecuvântarea Navajo, „să păşeşti în frumu- 
sete“. 

Si ai putea realiza ca deja o faci. 


Pentru a va familiariza cu practica mindfulness, va invitam pe 
site-ul Editurii Trei (www.edituratrei.ro), unde veti putea asculta 
o prezentare a acestui tip de meditaţie si câteva exerciţii ghidate, | 
propuse de autorul cărții de faţă. 

Lecturi recomandate 


Desigur, poţi începe de oriunde într-un univers întrepătruns. 
Orice poate conduce la orice altceva şi e bine să ai încredere 
în instinctele şi alegerile tale. Uneori, cartea potrivită îți pica 
în braţe. Alteori, un titlu iti sare în ochi sau altcineva îţi pune 
în mână cartea potrivită la momentul potrivit. Orice astfel de 
eveniment poate indica un loc bun din care să începi sau să o 
iei de la capăt. i 

Urmează o listă, departe de a fi exhaustivă, a unora dintre 
cele mai bine construite cărți disponibile, scrise de profesori din 
trecut şi din prezent, şi de clinicieni şi cercetători care au lăsat 
urme unice şi diverse ale iubirii şi înțelegerii lor, pe care noi să 
le urmăm — dacă dorim. 

Am sugerat un fel de ordine în primele câteva categorii (dar 
nu şi între cărțile dintr-o categorie dată) pentru a-ți construi înte- 
legerea privind lărgimea şi profunzimea practicării mindfulness, 
rădăcinile şi expresiile sale în diferite tradiții budiste şi dincolo 
de ele, precum si pentru a-ţi aprofunda motivaţia de a exersa şi 
a-ți stimula imaginaţia în ceea ce priveşte propriul rol în rela- 
tie cu potenţialul mindfulness-ului de a contribui la vindecarea 
lumii, atât la nivel global, cât şi individual. 

Dincolo de aceste recomandări, alegerea iti aparține. 

Desigur, oricum ţi-a aparținut întotdeauna. 

Iată doar câteva hărți. 

LOCURI BUNE DIN CARE SĂ ÎNCEPI 


Meditation in Action 
Zen Mind, Beginner’s Mind 
Wherever You Go, There You Are 


APOI 


How to Train a Wild Elephant 
Seeking the Heart of Wisdom 
Lovingkindness 
A Heart as Wide as the World 
Everyday Zen 
Mindfulness in Plain English 
The Three Pillars of Zen 
Cutting Through Spiritual Materialism 
Breath by Breath 
Untrain Your Parrot 
Arriving at Your Own Door 
Letting Everything Become Your Teacher 
Why Meditate? 
Happiness 
Real Happiness 
A Lamp in the Darkness 
Sailing Home 
The Joy of Living 


APOI 


Joyful Wisdom 
Present Fresh Wakefulness 
Rainbow Painting 
Hoofprints of the Ox 
The Heart of Buddhist Meditation 


` Small Boat, Great Mountain 
The Mind and the Way 


DACĂ EŞTI INTERESAT DE MBSR 
ŞI APLICAŢIILE PRACTICE 


Full Catastrophe Living 
Coming to Our Senses 
Heal Thy Self 
Here for Now 
A Mindfulness-Based Stress Reduction Workbook 
Mindfulness-Based Cancer Recovery 
Teaching Mindfulness 
Mindfulness 


DACĂ EŞTI INTERESAT DE TERAPIA COGNITIVĂ BAZATĂ PE 
MINDFULNESS ŞI APLICAŢIILE SALE 


Mindfulness-Based Cognitive Therapy for Depression 
The Mindful Way Through Depression 
The Mindful Way Through Anxiety 
Mindfulness-Based Cognitive Therapy for Cancer 
Mindfulness-Based Cognitive Therapy for Anxious Children 
Mindfulness 


DACĂ EŞTI INTERESAT DE MINDFULNESS ÎN POLITICĂ ŞI 
APLICAȚIILE SALE ÎN VIAŢA PUBLICĂ 


The Mindfulness Revolution 
A Mindful Nation 

ALTE APLICATI ALE MINDFULNESS 


Mindful Eating 
Eat, Drink, and Be Mindful 
Mindful Birthing 
The Mindful Child 
Living in the Light of Dying 
The Mindful Path to Self-Compassion 
The Stress Reduction Workbook for Teens 


DACA EŞTI INTERESAT DE STIINTA MINDFULNESS 


The Clinical Handbook of Mindfulness 
The Art and Science of Mindfulness 
The Mind's Own Physician 
The Emotional Life of Your Brain 
Fully Present 
Healing Emotions 
Destructive Emotions 
Visions of Compassion 
The Mindful Brain 
Buddha's Brain 
Full Catastrophe Living, ed. a H-a 

Exerciţii de meditație 
pentru depășirea depresiei 
Eliberarea de nefericirea cronică 


Mark Williams, John Teasdale, Zindel Segal, 
Jon Kabat-Zinn 


Titlul original: The Mindful Way Through Depression. 
Freeing Yourself From Chronic Unhappiness 
Traducere din engleză: Alexandru Macovescu 


„Sunt un ratat“, „I-am dezamăgit pe toți“, „Nici nu mai are rost să mă 
scol din pat“, „Îmi merge din rău în mai rău“... Ti se întâmplă des să fii 
bântuit de asemenea gânduri? Esti copleșit zile întregi de indispozitii, 
anticipări sumbre si o imagine dezastruoasă despre tine? Cum poți să 
ieși din acest vârtej al nefericirii? Combinând psihoterapia cognitivă cu 
tehnicile orientale de meditație, cei patru autori îți oferă un instrument 
practic si accesibil pentru a preveni din fașă instalarea depresiei și pentru 
a regăsi echilibrul afectiv si mental. Cartea te învață cum să tii piept de- 
presiei, practicând oricând și oriunde exerciții de conștientizare a emoti- 
ilor, gândurilor și senzatiilor corporale. Fără să necesite o familiarizare 
cu ezoterismul oriental, cartea este bine-venită și pentru psihoterapeutii 
şi consilierii care doresc să-și diversifice intervențiile psihologice. 


MARK WILLIAMS este profesor de psihologie clinică la Universitatea 
Oxford. A scris alături de J. Teasdale și Z. Segal celebrul volum Mindfulness- 
Based Cognitive Therapy for Depression. 

JOHN TEASDALE, fost cercetător la Cambridge, a contribuit decisiv 
la introducerea meditatiei în vindecarea depresiei clinice. 

ZINDEL SEGAL este profesor de psihoterapie la Universitatea din 
Toronto, specializat în tulburările afective. 

JON KABAT-ZINN este fondatorul unui important centru de medita- 
tie si sănătate din cadrul Universităţii de Medicină din Massachusetts. 


Lxercitii de 


meditaţie pentru PSIHOLOGIE 
depășirea depresiei 


PRACTICA 


MARK WILLIAMS 
JOHN TEASDALE 
LINDEL SEGA 
Jan KABAT-ZINN 


